Source document: https://docs-lawep.s3.us-east-2.amazonaws.com/1698080092920.pdf (Seychelles)
Verbatim Report NAS Sitting Thursday 17th November, 2022 NATIONAL ASSEMBLY OF SEYCHELLES Thursday17th November ,2022 The Assembly met at 0902 am National Anthem Moment of Reflection Mr Speaker in the Chair MR SPEAKER Bonzour Manm Onorab, nou bann zofisye Lasanble, nou piblik ki pe swiv nou Byenveni ankor enn fwa.

Nou ava pas dan Staz Komite pou nou pran next item.

E madanm raporter i ava apel Minis e son delegasyon.
Bonzour e byenveni Minis pou Transpor Antony Derjacques e osi Mr Patrick Andre PS pou Departman Land Transport.

Mr Alain Renaud Principal Secretary pou Civil Aviation, Ports and Marine.

E osi dan kote Departman Finans Jude Commettant Deputy Comptroller General, Ms Terryll Adrienne Senior Financial Analyst.

E osi avek Minis Ms Sheril Louise Director Human Resources dan son Minister Transpor.

Mrs Karine Andre, accountant.

Mersi pou zot partisipasyon.


Nou pe pran Bidze lo Ministry of Transport ki lo paz 429 ziskan 436 pou en total R41 milyon 345mil.

Nou komans avek lentrodiksyon lo sa Bidze par Minis.

Minis please.

MINISTRY OF TRANSPORT MINISTER ANTONY DERJACQUES Bonzour e mersi Mr Speaker.

Bonzour, mersi tou bann Manm Onorab, Chief Whip, frer ek ser Seselwa, bonzour.

Tous a lekout, bonzour.


Mr Speaker parey lannen pase mon ti komans mon lentrodiksyon mon ti dir apre plis ki 10an, pou la premyer fwa nou annan tou eleman en Minister Transpor ki transportasyon i tonm anba li.

Sa i enkli Departman Por ek Marin, Civil Aviation avek Land Transport.
An plis ki sa 2 Agencies;-savedir Seychelles Maritime Safety Authority (SMSA), avek Seychelles Land Transport, (SLTA), an plis ki sa 2 i annan plizyer lot SOEs;- savedir bann state enterprise ki tonm anba sa Minister ki zot, zot Bidze in fini ganny kouver par Minister Finans.

E sa i enkli pou transpor.

Land Transport, SPTC ek SLTA avek RTC.

Pou Por ek Marine i kouver SPA (Seychelles Port Authority), SMSA, Civil Aviation i tonm i enkli SCAA, Seychelles Civil Aviation Authority avek HM (Air Seychelles).
Sa bann in fini ganny diskite.

E pou sa Bidze se SLTA avek SMSA avek nou 2 departman savedir;- Por ek Marine ek Civil Aviation avek Land Transport ki nou 2 PS i la ozordi.

Mr Speaker an sa ki konsern departman, i annan en slight increase akoz i annan plizyer areas ki'n ganny devlope an plis e pe ganny finanse.

Premye i MARD ki fer bann investigation maritim.

Li i pe ganny en Bidze e sa i ariv par egzanp R3.7milyon, ki R1.3 milyon i wages and salaries e 2.3 milyon i anba ‘goods and services’.
Dezyenm pou sa increase dan nou Bidze immobility;- savedir pou i pou electrification of vehicles, kot nou ti lans sa proze pou 2 semenn pase, e nou pe focus lo SPTC.

Me sa proze i pou kout R332mil.

E trwazyenm se restructuring dan Departman Land Transport e sa i R12.7 milyon ki sa larzan ki ti ganny servi pou RTC (Road Transport Commission) ki pe ganny merge anba en departman e physically avek de facto annefe in fini arive.
Be ‘de jure’ parey nou dir son Lalwa, sa bann amannman, Lalwa in fini ganny drafte.

E departman in re anvoy son dernyen draft kot Attorney General Chambers.

E byento ler zot rezwenn dan zot bann sesyon premyer lannen prosenn an Mars ouswa an Avril.

Zot pou diskit lo the Road Transport (Amendment) Act 2023.

E sa i konsern RTC.

Nou Bidze osi in increase en pe prenon kont ki Minister Finans ek Prezidan in fini koz lo sa 10percent increase lo saler pou tou bann civil servants.
E dernyen e senkyenm Mr Speaker, pou sa Thirteen Month Salary ki Lasanble in fini diskit lo la.

Mr Speaker an zeneral pou sa lannen in annan bokou sikse anba Minister Transpor.

Par egzanp pou bann proze later, en kantite ki nou ti promet lannen pase i ganny fulfill.
1 Verbatim Report NAS Sitting Thursday 17th November, 2022 Par egzanp nou ti koz lo Bois de Rose kot STC roundabout, ki nou pou fer semen pou nou debous sa single lane kot 3 semen ti join avek enn e nou ti promet ki nou pou kre en lot lane e sa nou'n fer en mwan pase.

E piblik in byen apresye.

E ler mon fer en pe letour mon vwar ki trafik i debloke.

Nou osi nou ti promet ou nou konplent sa dual carriage way e sa nou’n fini fer lo Providence Highway, apepre 3 mwan pase nou'n konplete.
Nou ti koz lo bann lot proze par egzanp lo roundabout Plaisance, sa in ganny akonpli.

Pou roundabout kot Mont Fleuri sa pe ganny fer a sa moman.

Apre nou'n fer plizyer lot proze par egzanp nou'n re sirfas kot Takamaka pou ariv pre Baie Lazare.

Nou'n fer bann lot parey St Louis e nou pou kontinyen.

La nou pou al anba kot Boat House e n ou pou pran nou pou mont anler pou nou rezwenn kot St Louis anler loter, pou nou konplet pou Beau Vallon an antye.
Mr Speaker enn bann pli gran proze osi ki’n ganny launched, ki'n ganny lanse 2 semenn pase, sa se West Coast Road Project, ki ti la pou sa dernyen 12an naryen pa'n ganny fer.

Nou’n pran li nou’n regard li e nou komans li.

Sa i enkli ki nou pou fer sorti kot Anse La Mouche, kot junction ki nou apel Junction Les Cannelles, pou nou ariv kot Lekol Baie Lazare.

Sa i enkli semen avek pavement, bus stop, bridges nou pou fer li an antye.
Nou osi nou pou bouz koman PUC i fini regard son 40 duct, lo semen Anse Boileau dan lafen Mars nou pou fer osi semen Anse Boileau.

Mr Speaker i annan plizyer lot proze ki nou pe plan e nou pou travay.

E an gro SLTA ki pou la apre midi 1er edmi a 2er.

Zot konplet plis ki 60 proze sa lannen.

E mon krwar e kekfwa zot, zot ava apresye ki nou pe ogmant lakantite travay ki nou pe fer.

E nou pou fer li pou nou minimiz sa bann traffic jam.

i pa Lannen pase mon ti dir akseptab.


E i ankor pa akseptab ki en dimoun sorti Takamaka par egzanp pou li ariv Victoria pou li vin travay e pou li al kot li, i pran 1erdtan edmi lo semen pou li ariv kot li ouswa pou li vin travay.

Nou pou sey e nou pou sey nou mye pou nou deblok Pointe Larue.

Pre pou nou komanse.

E nou pou kontinyen avek bann laybys ki nou'n fini met dan plan.

E nou pou komanse byento lannen prosenn kot lekol Anse Aux Pins, nou pou sey debloke pou nou kre en lane o bor football field.
Nou pou fer parey Mont Fleuri kot annefe nou pe fer en gran lebay ki vin almost paret en third lane, kot bann dimoun ki pe antre dan lekol Mont Fleuri i pran a gos o bor laplenn foutbol.

E kot International School nou’n met li anba microscope.

E plan in ganny fer e byento nou pou kontinyen negosye apre nou pou anvoy kot Planning Authority.

Nou pou sey fer ki sa lannen 2023 sa 1erdtan edmi i vin 45 minit ouswa mwens.

Sa i nou target.

Pou SMSA parey zot konnen nou ti dir i annan plizyer regilasyon.
Ki pou bezwen ganny pase.

MR SPEAKER Minis eskiz mwan.

Mon pou zis poz en kestyon la pa pou aret ou, eski ou krwar ti ava pli apropriye letan nou pran Bidze SMSA pou nou fer bann komanter lo la, oubyen ou ti ava prefere kontinyen?

MINISTER ANTONY DERJACQUES Yes, Mr Speaker.

Mon ava termin lo la.

Zis koman en lentrodiksyon pou dir ki sa plizyer regilasyon in pare e byento pou ganny Gazete.

Mr Speaker mersi bokou e nou kapab proceed.

Mersi Mr Speaker.

MR SPEAKER Mersi Minis.


Pa trakase nou pou donn ou en moman pou repas lo SMSA ler nou ariv lo sa pwen en pe pli pou lemoman.

Eski Onorab Gill ou ti’n lev lanmen?

Ok?

Mon ava pran en pe non avan nou demare.

Tre byen ok. Nou ava konmanse kot - les mon ava komans dan sa direksyon ozordi.

Wi ok Onorab Aglae wi.

Onorab Henrie.

HON GERVAIS HENRIE Bonzour Mr Speaker.

Tou dimoun bonzour.
Tou dimoun bonzour.

Mr Chair mon premye kestyon i ava vin an fek relasyon mansyonnen konsernan Land Transport Commission.

avek pwen ki Minis Avek sa sanzman ki prezan in vin anba Departman Transpor, mon anvi konnen whether eski pou annan, ki kalite framework legal ki bezwen ganny fer?

2 Verbatim Report NAS Sitting Thursday 17th November, 2022 Parski zisteman yer nou’n pas dan en sityasyon kot en antite in ganny Bidze ki ti annan kon tansyon lo son legal status.
E mon'n sey tyeke whether the Transport Commission, Road Transport Commission, parey parey Information Commission, Media Commission ti annan en Lalwa.

ki Komisyon nenport E li zanmen mon pa'n war.

Si in annan eski savedir i pou bezwen ganny repeal avan ki i antre anba Departman Transpor?

Sa i mon premye kestyon.

E dezyenm kestyon i ava vin avek zot bann priyorite stratezik pou 2023-2025.
Mon ti ava’n apresye vwar par egzanp si zot ti'n idantifye klerman ki bann rezyon dan Sesel par egzanp ki zot pou fer bann travay spesifik an-term lenfrastriktir semen?

Akoz then pou nou komann bann reprezantan sa bann rezyon nou dan en pli bon portre pou dir be, huh ok, 2023 dan nou rezyon ki pou annan en devlopman.

Swa 2024.
Swa 2024.

Eski sa i ava en konsiderasyon ki apre piblik osi tou i ava konnen kote par egzanp larzan ki pe ranmase atraver road tax i pe ganny mete spesifikman dan rezyon kot zot pe reste dan Sesel.

Mersi Mr Chair.

MR SPEAKER Mesi.

Mersi.

Manm e osi delegasyon i ava reste konsyan ki nou lo Bidze Ministry of Transport la.

e si i annan lezot pwen ki monte ki konsern SMSA oubyen Transport Agency nou ava rezerv li pou ler nou ariv sa moman.

Minis larepons pou Onorab Henrie.


MINISTER ANTONY DERJACQUES Mersi Mr Speaker.

Mr Speaker ou’n fini tous lo dezyenm kestyon.

E son CEO SLTA pe vin dan Lasanble ozordi 2er.

E i annan son lalis e i annan son bann proze ki’n ganny funded ki i ava vin lo la e i kapab eksplike.

E i pou donn zot tou son bann proze.

Savedir bann pratik, bann loperasyon ki i pou bezwen carry out dan 2023.

E alor nou ti ava reponn sa kestyon in full measure konplet apre midi 2er.
Mr Speaker an sa ki konsern the Commission, the Commission which is a Road Safety Commission or Transport Commission, napa en Lalwa spesifik pou li menm si an egzistans.

Transport Commissioner avek son travay anba the Road But the Road Transport Act, sa i an egzistans.

E se sa ki sa Lalwa pe ganny amande.

Tou son aktivite ek tou son ziridiksyon pou ganny transfer anba sa Amendment Act ki Bill pou vin devan zot boner lannen prosen.

In fini ganny drafte.


E nou'n fini anvoy nou final comments kot Attorney General.

E Director General anba Road Transport Act ki pou vin Director General Departman Land Transport pou pran tou son bann rol e the Road Transport Commissioner son post pou ganny aboli.

Ouswa ou pou kapab dir in ganny merged into the Director General’s role.

Sa travay pou ganny shared anba Lalwa ant PS Principal Secretary avek Director General.

Sa ki ti lo akoz la nou dan nou dan Safety Week.


Sa Commission ki ou’n war nou pou bezwen a lavenir rod li dan en, amann bann Lalwa pou fer li antre pou nou kapab fer klerman ki son rol legal.

Mersi Mr Speaker.

MR SPEAKER Mersi Minis.

Onorab Aglae.

HON EGBERT AGLAE Mersi Mr Speaker.

Bonzour Minis, PS, e tou dimoun ki a lekout.


Minis an se ki konsern en pe in regards to Transport Policy li menm li;- kot i konsern tax taxation la mon pe koz tax ek levy ki ganny enpoze anba regilasyon li menm li, Eski Departman Transpor i annan en travay pe fer akoz i annan serten konsern ki’n dan lespas raised, e i ankor pe ganny raised sirtou par bann ki dan lendistri lenportasyon?

Kot i konsern par egzanp Minis diferans ant kapasite en transpor.
La mon pou donn ou en legzanp Minis, en space cab avek en twin cab ki annan disparite dan zot taksasyon li menm li.

Eski zot pe mazin vwar sa?

Menm si zot annan menm kapasite, me zis lo kote masin la mon pe koze.

Me selman lo kote transpor kote kantite pasaze i diferan.

Eski zot pe travay lo la, an vi ki lasosyasyon osi ti vin devan pou met serten konsern, pou vwar en pe pou armoniz en pe sa gap disparite ki annan kot i konsern taksasyon ek levy?
Dezyenm Minis nou annan serten problenm kot i konsern road sign and 3 Verbatim Report NAS Sitting Thursday 17th November, 2022 lightning.

E la mon pa pe koz lalimyer streetlight la.

Mon pe koz bann petet eliminen.

Mon konnen SLTA pe vini taler.

I annan bann rezyon sirtou sid was ki annan bann mankman, eski sa Bidze pe fer provizyon pou ki i ava annan ase - en progranm ki ava ganny met an mars ki SLTA apre i ava egzekite, pou kapab vwar sa bann problenm kot i ete?
E dezyenmman kot i konsern quality control.

Eski departman pe avek sa merger ki zot in fer la kot i konsern Road Transport Commission, pou ki i ava annan en pli onivo sipervizyon kot i konsern quality of work, ki ganny enfekte par bann lazans ki annan pou fer ouswa kontrakter ki annan pou fer ek semen?

Mersi.

MR SPEAKER Mersi Onorab.

Minis.

MINISTER ANTONY DERJACQUES Mersi Mr Speaker.

Mon ava komans reponn apre mon ava pas avek PS Andre.
An sa ki konn quality control, an sa ki konsern lighting and road signs e osi sa diskisyon lo trade.

Wi in form parti sa desizyon pou merge Road Transport Commissioner role anba the Road Transport Act dan nou departman.

Akoz nou'n bezwen renouvle focus lo la.

Nou le ki i tonm direkteman pou li vin bokou pli profesyonnel e bokou pli efikas.
Apre an plis i sa pou nou kapab fer bann Polisi ki bokou pli kler, ki a ganny egzekite par bann travayer Highway Patrol avek bann travayer osi SLTA an sa ki konsern konstriksyon ki met an plas bann par egzanp road signs avek lighting.

Avek efektivman pou police e regard bann quality partou.

Mr Speaker lo trade, toultan i annan sa diskisyon.

E menm yer mon ti koz ek PS e i ti bezwen al antre dan en diskisyon lo bann import permits an sa ki konsern sa ki ou’n leve.
E mon ti ava kontan la pou les PS reponn, akoz li ki direkteman angaz avek bann lot agencies an konsern sa ki ou’n leve dan ou premye kestyon.

Mr Speaker eski PS i kapab reponn?

MR SPEAKER Thank you.

PS.

PS PATRICK ANDRE Mersi Mr Speaker.

Bonzour Mr Speaker.

Bonzour tou bann Onorab.


an sa ki konsern bann issue tax, enportasyon, ensidswit ki konsern veikil, wi nou deza annan bokou diskisyon ki in pran plas ansanm avek Departman Transport, Minister Finans, Departman Trade, SLA, SRC, Customs sirtou, an sa ki konsern tou sa bann issues.

Land I annan plizyer tax ki ganny aplike.

E osi nou pe travay avek pwen pou reviz HS Code.


Parey sa ki ou fek fer mansyon Twin Cab, Space Cab ensidswit, tousala i dan bann plan diskisyon kot HS Code anba Customs Act pe ganny revize tre byento apre ki nou pou anmenn en Papye devan Cabinet pou nou adres tou sa bann issues ki annan.

Sa bann issues osi i pou adres tou sa bann issues enportasyon osi e bann klasifikasyon bann veikil ki pou enkli depi bann veikil hybrid, electric vehicle ensidswit.

So sa i deza nou annan bann diskisyon.


E semenn prosenn nou annan diskisyon avek bann motor dealers ankor akoz zot en partner ladan.

Pou nou enkli zot dan sa bann deba diskisyon pou nou kapab ganny nou en policy ki tou dimoun in form par ladan.

E nou adres tou bann konsern ki bann motor dealers i annan.

E osi ki manm piblik i annan osi tou.

Mersi Mr Speaker.

MR SPEAKER Thank you.

Onorab William.

HON WAVEN WILLIAM Mersi Mr Chairman.

Bonzour tou dimoun ki a lekout.

Bonzour Minis avek ou lekip.


Premyerman Mr Chairman mon ti ava kontan felisit Minis avek son lekip.

Depi ler in annan sanzman ou a krwar i annan en nouvo dinamiz dan travay ki pe ganny fer dan sa Minister.

Mon anvi demann avek Minis, letan mon regard zot manda an menm tan mon pe regard latab 7 anba performance and measures.

E par lefe ki resaman Lasanble in pas en Mosyon ki annan pou fer avek revwar bann - well revwar bann aktivite anvil.

Sirtou kot i konsern sirkilasyon.


Kot vre parey ou menm ou’n dir Minis, gaspiyaz resours, letan perdi.

So letan mon pe regard sa latab, an menm tan mon pe regard en pti 4 Verbatim Report NAS Sitting Thursday 17th November, 2022 pe dezord ki ankor annan dan lavil.

Ki'n ganny kree en bon pe letan.

Par egzanp si ou pran sa roundabout la kot Maison Du Peuple, ou pran sa roundabout la kot Ocean Gate House, si ou vin lo kot Clock Tower.
Epi ou regard bann zebra crossing i pre avek bann roundabout e mon vwar poudir sirkilasyon i vin en problenm akoz i ptipti.

So, mon vwar poudir zot annan en master plan ki date depi 2105 a 2024.

Mon anvi konnen si dan sa master plan ki’n ganny kree.

Zot pe revwar ankor pou met ankor bann lalimyer?

An menm tan lefe ki nou pe devlope i annan nouvo teknolozi.

Nou bann zenn pe ganny letid pli avanse.

Ki zot pozisyon vizavi bann overpass e underpass?


Akoz mon pe vwar poudir si nou pa komans bouz dan sa direksyon dan lavenir avek vites devlopman.

Nou pou annan en gro problenm.

E mon lot kestyon se ki eski sa lide tinel - mon konnen in ganny met devan par ansyen Gouvernman - mon'n ganny en lenformasyon ki dir poudir Arab ti'n donn en larzan pou fer semen sorti depi St Louis en overpass pou vin anvil.

E nou pa'n zanmen war sa bann keksoz demare.

So, mon anvi konnen egzakteman ki plan pou lavenir?
Mersi.

MR SPEAKER Mersi Onorab.

Minis.

MINISTER ANTONY DERJACQUES Mersi Mr Speaker.

Mr Speaker lo lights ek lighting espesyalman pou fer ek lavil.

Byento SLTA i ava vin eksplike ki i pe al fer en pilot project pou li met bann renewable energy solar lights dan Victoria pou ede avek klarite dan Victoria li menm li.

Apre nou pou komans regarde kot nou kapab ganny bokou plis akoz a sa moman la nou annan apepre 60 ki nou pe al fer sa pilot project pou get son efikasite.
E si i ase kler pou nou kapab regarde ki nou pou fer, akoz nou konsyan ki sa bann koneksyon ek sa servis i bokou vye.

E in nepli pe vin efikas.

An sa ki konsern overpass ek underpass dan Bidze, nou'n annan en alokasyon apepre 1milyon pou SLTA.

E SLTA pe regarde si i pou komans ek en pilot project savedir zis enn.

Nou pe regarde si nou pou fer li kot Providence.

Pou sorti kot i annan sa roundabout Providence kot i annan en kantite dimoun ki cut across avan sa roundabout; -savedir plis o bor Airport.
Ouswa si nou pou li kot STC supermarket.

Solman ant sa de nou pou komans avek enn.

fer E mon konnen i riske kout apepre 3 milyon.

Nou ava gete avek sa 1milyon, nou ava rod en variance ouswa nou ava al back to Finance pou nou kapab konplet li.

Nou anvi fer enn pou nou regarde ki mannyer i marse.

E apre nou ava kontinyen.

Dan master plan nou'n konsevwar in ganny plan ki i ti pou annan 5.

Solman nou le komans avek enn koman en pilot project.
An sa ki konsern St Louis overpass, mon napa okenn lenformasyon si Arab in donn larzan ouswa non.

Solman mon pa war sa larzan dan okenn Bidze kot Minister Transport.

An sa ki konsern sirkilasyon, wi nou konsyan ki kot ou’n mansyonnen kot Ocean Gate si ou get dan sa Waterfront project.

E sa Waterfront project mon asire Minister Rangasamy in eksplik en pe.

Apre lo media SIB in eksplik en pe.


Ou pou vwar e ou kapab vizit kot SIB ou ava vwar ki menm la pou annan en kontinyasyon anba sa master plan the dual carriage highway ki pou vin la pre o bor kot Marine Charter i ete pou konekte nor avek south.

Savedir kontinyite sa dual carriage way pou fer ki south ek north i join.

E sa pou ed sa sirkilasyon trafik.

Tanzantan SLTA avek Road Transport Department pe improve circulation.
Par egzanp kot legliz, kot Katedral, nou’n kre en sistenm ki prezan ou pa bezwen antre Victoria si ou anvi al Castor Road.

Zis ou koupe ou al drwat Castor Road.

E sa i retir en kantite transpor an sirkilasyon dan lavil ki ti pe al Castor Road - English River.

Pa bezwen antre dan Lavil e fer letour kot Kordgard ek Market Street.

Nou konsyan sa bann devlopman ki pe arive ki annan en kantite plis transpor tou le lannen pe antre.

Apepre 1000 a 1200 Sesel.


E avek sa growth 10.6poursan dan nou lekonomi bokou plis Seselwa i kapab vann e aste loto nef.

E bokou nouvo dimoun i kapab aste loto nef.

E sa ki en konsern pou nou akoz de pli an pli lo nou later ki pti, pti nou bann semen ki napa bokou lot landrwa 5 Verbatim Report NAS Sitting Thursday 17th November, 2022 pou nou al grandi e re fer nouvo semen.

I annan bokou plis transpor ki pe sirkile.


Mr Speaker si i annan okenn areas ki mon pa'n touse, kekfwa PS Andre i annan okenn ki le tous lo la?

MR SPEAKER PS i annan keksoz ki ou anvi adrese oubyen…?

PS PATRICK ANDRE Mersi Mr Speaker.

Non zis pou mwan petet klarifye poudir trafik i en keksoz ki dinamik.

E nou pe on a daily basis nou pe fer obzervasyon.

Nou pe fer bann survey pou nou kapab kontinyen analize.

Par egzanp la nou semen Bois de Rose nou fek ouver sa 2 lane.
Nou pe analize ki son lenpak ki i annan e kote si i annan okenn lezot reperkisyon ki sa lenpak i al tonbe.

So i en keksoz ki dinamiz ki nou pe on a daily basis nou pe fer bann assessment ki annan.

Parey lo semen Mont Fleuri osi nou pe fer assessment.

Tou dernyerman nou'n ganny difikilte avek serten lekol dan sa rezyon avek serten mezir ki zot, zot in pran entern, e nou'n war sa e nou'n adres li o pli vit posib pou minimiz sa bann konzesyon ki pe kontinyen arive.
E parey Minis in dir nou'n vin avek en plan ki zis nou pe zis rod finalizasyon en bout teren, pou nou kapab fer serten mezir ki pou amelyor sa sityasyon ansanm avek sa proze roundabout ki nou pe fer kot Weeling.

So i en keksoz ki kontinyel e nou pou kontinyen assess li e sirtou an sa ki konsern sekirite lo semen ki nou retir bann konfli ant pyeton avek veikil.

Parey ou’n mansyonnen Onorab met an aplikasyon oubyen enplimant bann proze swa overhead oubyen underpass.

Mersi Mr Speaker.
Mersi Mr Speaker.

MR SPEAKER Ok Onorab mon pou pran ou kestyon selman mon le remind bann Manm akoz konstrent letan mon pe demande ki bann follow-up i reste lo klarifikasyon e pwen ki pa'n ganny reponn.

Silvouple pa extend pou nou zis drag out.

Les lezot Manm en sans.

Onorab yes ou follow-up?

HON WAVEN WILLIAM Mersi Mr Chairman.

Mr Chairman zis ankor lo sa bann master plan la.


Minis ti annan osi propozisyon, mon mazinen poudir PS Andre i bezwen konnen kot zot ti pe mazin met bann pwen kot bato i kapab pran dimoun anvil pou anmenn bann diferan pwen an distrik.

An menm tan ti annan sa sizesyon osi pou monorail.

Eski sa i ankor lo plan pou lavenir?

Mersi.

MR SPEAKER Thank you.

Yes Minis.

MINISTER ANTONY DERJACQUES Mr Speaker lo monorail ti en proze prive ki Gouvernman ti’n fer en interest bokou lannen pase.
I en investor ouswa en devloper ti'n propose pou li fer enn.

solman pou lemoman i pa lo mon radar pou sa prosen 3an, pou fer okenn monorail.

Ki mon pe sey konsantre lo la, se par egzanp pou Pointe Larue nou'n fini ganny permisyon par bokou bann dimoun pou fer sa third lane.

Semenn pase nou'n fer en meeting en pe final avek 4 propriyeter, ki an in donn zot zeneral, an prensip zot laprouvasyon.

E nou'n anvoy bann let pou zot sinyen.

Bann Lagreman pou zot sinyen.


I reste zis 2 dimoun unfortunately tou lede i deor.

Enn pe vini dan milye Desanm, enn in bezwen fek ariv dan pei, pou nou kapab konplet en diskisyon avek sa 2 dimoun.

Si sa 2 dimoun an prensip i dir nou go ahead, boner lannen prosenn SLTA ki pou ansarz ki pou kapab komans sa third lane Pointe Larue.

Parey Mr Speaker mon’n dir dan mon introduction, i annan bann lot keksoz ki spesifikman mon'n demann SLTA pou fer.
Par egzanp kot lekol Anse Aux Pins pou fer en by way, ki long, ki tou dilon laplenn foutbol.

Akoz si ou regarde tou le bomaten ler lekol in ouver bann drop-off i ganny fer la.

E sa 2 lane i ganny ankonbre e fermen.

Pa fermen, i bann lobstak par bann veikil.

Kot Pointe Larue parey.

Nou anvi fer en gran by lane kot bann dimoun i sorti lo sa 2 semen i drop-off apre zot take-off.

E donn zot en parad apepre 60 met longer pou zot fer li.

I vin almost parey en mini en third lane kourt pou sa bann landrwa.
International School mon'n demande ki mon'n ganny prezante avek sa Kot 6 Verbatim Report NAS Sitting Thursday 17th November, 2022 proze.

Solman nou bezwen al negosye avek Libyan Embassy e ou konnen i annan problenm avek entern dan Libya Repiblik Libya.

Pou nou kapab ganny en bout zot later pou nou fer en by lane, kot nou’n komanse kot sa roundabout Mont Fleuri ziskan International School.

Savedir ou ava ganny almost konmsi en nespes third lane ki 100 met longer.
Kot bann dimoun swa zot ava antre dan International School sorti dan nor Victoria pe al dan south.

Ouswa zot ava drop-off.

I ava annan en gran landrwa pou zot drop-off bann etidyan ki pou antre dan lekol.

Alors zot pa bezwen lobstak sa 2 lane.

I vin free, savedir nou improve sa circulation.

Ler mon get sa ki nou'n fer kot Bois de Rose, kot STC roundabout, mon trouve mwan menm akoz mon servi sa semen tou le bomaten.

Sa in redwir sa traffic jam en kantite.


Ki menm i annan reperkisyon pou bann ki sorti La Misère ki pe desann, zot pa bloke Plaisance e sa roundabout Plaisance in ede.

E sa roundabout Mont Fleuri osi pou ede.

Sa i bann keksoz ki mon pe sey konsantre lo la avek Departman Transpor avek SLTA, pou nou redwir sa traffic jam, sa konzesyon.

E parey mon'n promet e mon dir ki nou pa kapab spend 1erdtan edmi dan en transpor pe al travay tou le bomaten.

Monorail avek tren, i tanzantan nou koz avek bann dimoun.
Spesyalman bann ki, sorti Lerop.

E ler sa Zurich University ti prezant son proze, nou ti diskite en pe lo la.

Solman Mr Speaker i ser.

I bokou ser.

E mon krwar i pou bezwen en long term plan.

E ler ou regarde sa problenm ki nou pe gannyen avek ganny bann wayleaves pou nou fer bann laybys ek bann third lanes.

Mon pa ni pe koz dual carriageway, third lane pou ariv dan south Anse Aux Pins ouswa Au Cap, pou nou ganny sa later pou nou fer sa monorail, i difisil.
I bezwen planifye nou bezwen travay Gouvernman an antye espesyalman avek Lands Department ek Planning.

Mersi Mr Speaker.

MR SPEAKER Mersi Minis.

Onorab Gill.

HON CHURCHILL GILL Mersi Mr Chair.

Bonzour Minis ek ou delegasyon.

Bonzour tou Manm e tou dimoun ki pe ekout nou.

Minis anba ou priyorite stratezi ou’n fer sorti anba bullet 9, konmkwa ki ou pe revwar regilasyon pou Road Transport, an menm tan pou regulatory framework pou bann, pou ou kapab ganny li byen dapre ki mannyer ou’n word li la.
Mon kestyon se eski sa i pou kouver Praslin ladan?

E si i pou kouver, eski parmi bann keksoz ki ou pou pran an konsiderasyon, i pou osi enkli revwar groser transpor, kalite transpor, parey ou’n dir pou moderniz li pou reflekte demann ki swa biznes, swa devlopman i pe bezwen ozordi?

Si sa pou enkli?

Apre si pou osi enkli kot bann semen - par egzanp la sa semen Praslin apre La Reserve ziskan Anse Bouden i etrwat, e 2 transpor i difisil pou kapab krwaz ek kanmarad.
Eski dan sa review zot osi pou vwar bann semen ki pa lo standar?

Mon konnen i pa dan Bidze la.

Me selman nou ava servi lannen prosenn pou kapab fer bann survey ki pou Bidze 2024, ava kapab komans par faz adres sa bann size?
Mon lot kestyon se, donnen sa kantite aktivite Praslin ki tonm anba ou Minister, e vi ki anba ou sekretarya i osi transpor annan provizyon pou domestik, si ou ti ava konsider osi pou lo en baz apwentman petet konsider pou, sa i ava ou diskresyon si en fwa dan en mwan si 2 fwa dan en mwan.

travel Kot dimoun Praslin ava kapab met apwentman ek ou e ou, ou ava desann Praslin pou dimoun pa pey bato oubyen avyon pou vin Mahe pou zot kapab vwar ou.
I ava menm legzersis ki dimoun Mahe pe benefisye, kot zot kapab vwar ou.

Mon krwar ou le semenn ou pe vwar piblik.

Mersi.

MR SPEAKER Mersi Onorab.

Minis.

MINISTER ANTONY DERJACQUES Mersi Mr Speaker.

Pou kot La Reserve sa bout semen enlarging.

Nou'n met dan Bidze pou zot aprouve si zot aprouve milyon.

Pou semen Pasquere nou'n azout ankor 3 milyon.


Wi Mr Speaker mon pran kont sa ki Onorab Gill in dir ki kekfwa i bezwen annan bokou plis frequency, bokou plis atansyon, 7 Verbatim Report NAS Sitting Thursday 17th November, 2022 bokou plis meeting avek bann Pralinwa pou zot kapab demann zot, pou me devan zot bann konsern e demann bann kestyon.

Mon vizite parfwa ki dernyen vizit ti avek Prezidan lo Marine avek ou osi ou ti la.

Ou ti asiz ek mwan devan e nou ti prezant sa proze.
Tanzantan osi mon al regard proze Por La Digue.

E osi bann semen ki par egzanp Anse Consolation nou ankor pe kontinyen pe met dan tarmak, ek bann dan milye Grand Anse kot nou'n fek repar sa bridge ki ti’n kase.

fer en Solman wi nou bezwen schedule kot tou bann Minister i kapab ganny dan en fason kot bann Pralinwa avek bann Digwa i konnen nou pe monte.

E zot kapab fer zot plan kot zot kapab demann bann kestyon direkteman.

Am zeneral osi Local Government i sa son rol osi.


Avek bann MNA osi pou anvoy bann kestyon kot nou.

E mon'n resevwar ou let 2 zour pase, kot ou’n demann mon en meeting.

Zis mon'n fer mon PAM demann ou lo ki size pou mon tir sa file.

Annefe mon'n fini reponn mon demann ou lo ki size pou mwan retir sa file e pou mon prezant, pou ki mon prepare.

Par egzanp kekfwa i ava annan en spesyalis, en enzenyer ki ou pou bezwen dan sa meeting.

Ki mon kapab fer sir dan sa mwan sa meeting ki mon pou fer avek ou.
E mon'n dir ou sa semenn pe vini nou pou zwenn.

Mr Speaker dan bann regilasyon ki pe vini pou meet bann challenges.

Annefe Merkredi devan Cabinet nou’n fek diskit enn, zis enn, dan plizyer ki pe vin e pou ganny pibliye pou anvoy kot zot.

Sa enn ti lo ‘’obstruction on pavements.’’ Akoz bokou dimoun i konnen ki bann pavement Sesel i pa regulated.

Savedir ou kapab park lo pavement, ouswa ou kapab obstruct ouswa ou kapab fer biznes lo pavement.

E i pa bann Lalwa spesifik Transpor ki regulate.


Alor nou pe prepar en regilasyon ki'n ganny aprouve an prensip avek Cabinet.

I annan bann lot regilasyon ki pe vin devan ki parey tinted ki pe ganny met an preparasyon.

I annan en seri ki pe vin devan zot byento, koman bann regilasyon ki zot osi zot kapab regarde e gete si zot aksepte akoz mon krwar, zot annan zot 60 zour swa 80 zour pou regarde.

An sa ki konsern bann modern transportation, mon pou demann PS reponn.
Solman nou’n fek launch en proze ki apel Immobility.

Prenon kont ki a sa moman e pou sa lannen i annan 54 poursan dan 900 loto ki'n ganny imported into Seychelles, 54 poursan i hybrid.

E dan sa 54poursan, 6poursan i elektrik.

I annan bokou plis bann varyete transpor.

Bokou plis bann manufacturers transpor partou dan lemonn.

Akoz bann sanzman pe arive ase rapid.

E ki nou, nou prodwir en framework pou sa.

Nou'n diskit menm yer avek PS lo bann permits lo ki nou pou fer.
E la Mr Speaker mon ti ava demande si PS osi i kapab akoz i angaze spesifikman osi dan sa area toulezour.

E i kapab osi azout lo bann modern vehicles e ki nou, nou pe fer pou nou meet sa requirement, pou nou regulate.

Mersi Mr Speaker.

MR SPEAKER Mersi PS ou ava azoute?

PS PATRICK ANDRE Mersi Mr Speaker.

Bon normalman i annan bann regilasyon ki an plas.

I annan regilasyon ki zeneral ki kouver sesel an antye.
I annan regilasyon ki kouver spesifikman pou Praslin par egzanp lo kote loading bann transpor ki groser transpor ki aplikab.

Lo La Digue osi i annan regilasyon spesifik ki kontrol tou laspe transportasyon teres lo La Digue.

An sa ki konsern Praslin nou an diskisyon avek Lazans Transpor lo later.

Akoz lenfrastriktir ki nou deza annan - nou konnen poudir Praslin pe devlope - i annan bann devlopman ei annan bann bezwen pou serten kalite transpor ki zot bezwen.
E nou pe regard nou bann enfrastriktir ki deza egziste par egzanp bann pon sirtou bann culvert.

Si i pou kapab pran bann tonaz transpor ki bokou pli gro ki sa 7- ton limit per axle ki nou'n deza set pou Praslin anba regilasyon.

So tousala i en travay ki pe ganny fer.

E en fwa ki nou teknikman nou'n etabli egzakteman.

E nou pou an kontak avek ou lofis, Ladministrasyon Distrik pou Grand Anse - Baie Ste Anne, tou lede MNA osi.

E osi bann operater ki nou konn zot, ki pe dil avek sa bann gro transportasyon.
Pou nou kapab rafin okenn bann Polisi e apre tourn zot dan bann regilasyon.

Pou nou 8 Verbatim Report NAS Sitting Thursday 17th November, 2022 fer sir ki Praslin li osi i ganny enkli dan son devlopman, kot nou pa restrikte zot avek fason ki zot fer keksoz.

Mersi Mr Speaker.

Zis pou mwan azoute osi, permet mon Mr Speaker, lo kote devlopman semen nou annan 2 kategori semen ki ganny devlope.

I annan bann pti semen distrik ensidswit ki al dan bann kominote.
Sa SLTA i pran full sarz avek ansanm avek administrasyon e bann MNA.

Apre nou annan bann gro proze lo bann main road.

Nou an diskisyon deza avek SLTA kot nou pe fer bann travay pou nou vwar kote ki annan bann demann.

Par egzanp semen ki al Anse Bouden depi La Reserve eskan Anse Bouden li menm li.

Apard ki kot lotel Raffles ti ete.

Sa bann semen i etrwat.

E nou pe travay lo serten plan.


Nou pe rod tou sa bann propriyeter, lekel sa bann propriyeter pou nou kapab apros zot, pou vwar avek plan ki nou annan pou fer agrandisman.

Ki mannyer pou nou kapab cater pou sa.

Mersi Mr Speaker.

MR SPEAKER Thank you.

Wi Onorab Gill klarifikasyon silvouple.

HON CHURCHILL GILL Mersi Mini pou larepons avek PS.

Minis zis en previzyon lo kote sa zafer vizit.

Parey vizit i ok mon konpran sa.

Sa pa sa enn ki mon pe koz lo la.


Sa pou bann dimoun parey isi tou le semenn ou vwar dimoun.

Sa kalite demann ki mwan mon pe fer kot, selman i ava ou diskresyon.

Swa en fwa dan 1 mwan oubyen 2 fwa dan, 1 fwa dan 2 mwan - i ava depan lo ou.

Selman dimoun i ava ganny sa loportinite pou zot met apwentman e kot ou ava vini exclusively pou ou vwar dimoun.

Sa ki mon ti pe dir.

Apre mon dernyen pwen ki mon annan pou mete se dan ou manda i osi kouver maritim.
E parey ou konnen i annan biznes yacht pe vreman grandi a en speed tre vit.

E nou Praslin nou pe vwar sa kot i pe devlope.

Eski ou annan Polisi ki kouver sa bout?

Akoz parey nou konnen zot osi annan lefe lo nou lanvironnman, lo nou bann koray ler zot met zot lank.

Si ou kapab les nou konnen si ou annan en Polisi ozordi ki kouver sa bout dan maritim?

Mersi.

MR SPEAKER Mersi.

Minis mon asire ou’n sezi sa premye pwen lo meeting.

Me dezyenm pwen en kestyon.

ou ava kapab reponn.


MINISTER ANTONY DERJACQUES Mersi Mr Speaker.

Mr Speaker sa kestyon i vreman edan.

E sa i les mwan osi anonse ki sa bann regilasyon ki baze lo Polisi ki Lalwa is a concretization of policy.

Konmsi ou pe met Polisi an mars e ou pe fer li vin enforceable.

Nou regilasyon ki byento in fini ganny prepare, in fini ganny finalize.

La i reste pou nou finalman Gazete atraver Attorney General’s Chambers.

I Seychelles Maritime Safety Authority Fees Regulation.
Sa i kouver tou bann fre e fees from the boats and hire craft.

E sa i ava ed SMSA avek bann lot lazans patrol ki enforce bann standar avek bann yachts ek hire craft.

Dezyenm Mr Speaker se Merchant Shipping Identification of Ships Regulation.

Sa i a permet nou kapab idantifye tou bann bato.

E nou pou ariv sa staz dan nou nouvo Polisi Mr Speaker ki nou pou al ziskan tou bann kannot ki menm bann ki bann peser a en serten longer ki i pou dan regilasyon.
Pou nou kapab identify pou nou kapab survey, pou nou kapab osi met li ofisyel lo nou bann lalis.

Trwazyenm Mr se Speaker Seychelles Maritime Safety Authority Licenses Regulation.

Sa pou ede;- enn, pou SMSA of course ganny en pe revenue.

E osi pli enportan pou nou konnen lekel sa bann bato, ki zot pe fer, ki zot bann aktivite, ki zot kontribisyon dan lekonomi.

E ki bann standar enternasyonal, espesyalman bann ki – (i annan 2 kategori) Bann ki anba IMO Conventions e Protocol.
Nou bezwen fer serten travay avek zot.

E bann ki nou kapab apel pirman lokal.

Nou pe kre sa framework ek sa Lotorite.

SMSA pe devlop dan en fason vit pou li kapab met an plas bann Polisi Gouvernman de tanzantan.

E sa bann polisi se en pe par egzanp sa ki nou’n fer avek veikil.

Pandan bokou lannen Mr Speaker, de dizenn de lannen, nou’n kre en framework pou motor vehicle.

Me nou pa’n fer li pou bann bato ek bann hire craft.
E pou bann hire craft ki annefe zot vin bann lotel lo losean ler ou get zot kontribisyon vizavi bann lotel ek bann guest 9 Verbatim Report NAS Sitting Thursday 17th November, 2022 house ek bann self-catering lo later, ou a dir ki sa bann hire craft zot pa pe ganny regulated.

Zot p pe kontribye, zot pa pe pey ase pou lekonomi ek benefis pep Seselwa.

Alor sa vizyon, sa policy Gouvernman avek nou departman avek SMSA, se pou anmenn sa sekter anba sa ki nou kapab apel official overall oversight.
E fer zot osi kontribye e osi zwenn en serten standar pou nou pei.

Mr Speaker avek SMSA, nou pou vwar par egzanp dan son Bidze e sa ki son earning ki prezan i apepre 1milyon.

Nou'n estimen ki i pou earn apepre R4.3milyon akoz sa bann regilasyon e sa bann standar.

Nou pou al bokou pli lwen.

Nou pe fer en study an traver nou Policy Unit avek PS Renaud ek son staff ek SMSA pe ede pou fer sa survey.

E zot osi travay avek Tourism, pou nou vreman gete ki kontribisyon zot fer e ki kalite fees zot fer.
Par egzanp berthing fees pou bann hire craft.

An menm tan Mr Speaker nou konsyan e nou pe fer li direkteman anba Prezidan ki Praslin i ganny en marina.

E pa zis enn, serten unit ki Onorab Gill osi i partisip e Onorab Woodcock osi i partisipe.

Onorab - tou le trwa Onorab ki la i partisipe.

Zot donn zot kontribisyon.

E zot pe ede pou nou deblok pou nou kapab fer ki sa bann hire craft ki plis ki 750 ki baze Mahe, zot osi kapab stasyonnen Praslin.

Zot kapab kontribye dan lekonomi Praslin.


E avek sa Port agrandisman ki nou pe fer La Digue - la nou pe al fer en dezyenm staz dredging kot nou kapab met apepre 15 hire craft ek yachts Le Digue.

En dimoun ouswa en touris ouswa en operater, i kapab pa zis ler i sorti Mahe fer en laranzman Praslin apre tournen.

Ouswa mouye lo kannal ki anler touris pa kontan zot kontan en safe harbor) zot kapab reste Praslin, zot kapab reste La Digue e al dan bann lotel La Gigue ek Praslin.
Al dan bann restoran, aste bann craft ek bann servis Praslin ek La Digue.

E ogmant larises Praslin avek La Digue.

Mr Speaker pou nou pou police sa bann marina, nou pou bezwen kre en striktir osi pou bann marina.

Mersi Mr Speaker.

MR SPEAKER Mersi Minis.

Onorab Monthy.

HON PHILIP MONTHY Mersi Mr Speaker.

Bonzour Minis ek ou delegasyon.

Minis dan enn zot current challenges ou’n eksprim ki i annan poor coordination ant ou Minister avek lezot departman - lezot lazans dan lezot Minister.
Me selman ler mon’n get dan ou strategic priorities, mon pa'n war ki mannyer, ki zot pe fer pou adres sa.

Si mon kapab servi enn de legzanp parey ler ou get sa semen Au Cap kot delo sale i mont lo semen, i en lenkonvenyans enkrwayab pou bann motoris.

Ler mon get dan mon Distrik Cascade mon annan sa semen pou al Airport ki lerozyon lakot in erode anba sa bann pye sed.

E ki tre byento ler i pou annan en gro divan ou pou war laplipar zot pou tonm lo semen.
So ki ou pe mazin fer pou diskit avek Minister Lanvironnman, Climate Change, pou vin ansanm pou regard bann resours finansman ki ava kapab solve sa bann problenm avan i vin pli grav?

Sa i enn.

Dezyenm lo ‘major achievement’, zot in koz lo plizyer ledikasyon ki zot in fer pou edik piblik lo ki mannyer pou servi semen.

Me still mon vwar ki sa ou a krwar ledikasyon zanmen i ase.

Ki zot pe mazin fer pou entansifye zot ledikasyon?


Sirtou la nou vwar bann dual carriageway ki sa lane kote drwat i sipoze kite pou overtaking.

Me ki ou vwar, ou vwar bann motoris pe servi sa lane zot pe cruise ladan.

E ou ki anvi overtake ou pa kapab.

Ok so i demann en ledikasyon pou edik dimoun ki mannyer pou servi sa bann dual carriageway ki nou pe fer de pli an plis.

E trwazyenm rapidman, lo Vehicle Testing Station.

I annan biznesmenn ki'n montre lentere pou set up e Vehicle Testing Station prive.
Eski zot pe mazin al ladan a lavenir?

Mersi.

MR SPEAKER Mersi.

Minis.

MINISTER ANTONY DERJACQUES Mersi Mr Speaker.

Onorab in direkteman lo en keksoz ki konsern an antye, lemonn an antye.

E la nou annan COP27 an Sharm-el- Sheikh ki fek fini.

E Prezidan in prezant son vizyon e bokou pti pei lo sa nouvo lapros ki nou pe 10 Verbatim Report NAS Sitting Thursday 17th November, 2022 (MVI) Multi-Dimensional Vulnerability fer Index pou bann Small Island States.
Spesyalman pou bann parey Sesel kot nou'n ariv en high income status kot nou pa ganny led.

E anba COP26 bann promes pa’n ganny donnen pou bann pei parey pou nou kot i annan coastal erosions.

Nou pa pe ganny sa bann finans.

Solman Prezidan in eksplike ki ler bann Leta an traver MVI i vin bokou pli spesifik.

Kekfwa sa bann led i ava vin en pti pe pli vit.

E in ekspres ki son doutans in konmsi en pe pli krwar ki ler bann pei parey Sesel i vin bokou pli spesifik, kekfwa nou ava ganny led.
Minis Joubert osi i annan sa manda anba Climate Change and Environment and Agriculture.

E i pe travay vreman dir e byento i pou devan zot pou li reponn kestyon.

I pe vreman devlop sa bann fon kot i kapab ganny release pou li kapab regard coastal erosion.

Onorab SLTA pou la apre midi, e i pou koz avek ou lo sa fon ki neseser pou nou pa zis repar bann semen parey Au Cap kot ti annan trou.

Ouswa kot lanmer ek bann delo sale i vin lo semen e i tap avek transpor.
Be ki sa mezir ki Lanvironnman avek Climate Change, e kot zot pou kapab deblok funds pou zot kapab atak sa problenm, menm dan lanmer.

Parey lo bann zil IDC pe fer parey Desroches kot i pe met bann lobstak pou kase lafors laroul.

Be Praslin ek La Digue kot climate change menm Beau Vallon, in komans pran ban mezir pou safeguard bann lans ek bann semen.

Praslin kot bokou travay pe ganny fer Grand Anse kot Onorab Woodcock ki involve e i kapab dir nou an detay ki pe ganny fer.
bann larzan SLTA pa li ki annan akse direk avek sa vini ki enternasyonalman, ouswa dan Bidze for coastal erosion.

Be SLTA i vini i ede e i partisipe, e i repar sa bann semen.

Solman sa cause, sa climate change, sa fon ki kapab ganny devlope i avek sa lot Minister.

kapab Nou travay pre.

Cabinet i travay pre en kanmarad e sa i donn mwan loportinite pou mwan konnen ki Prezidan pe fer, ki Minis Joubert pe fer.

E sa mon donn avek mon bann lazans parey SLTA.


E nou travay ansanm nou donn kanmarad lenformasyon, nou korpore.

Nou donn zot, nou swet zot tou sikse dan zot bann partisipasyon par egzanp dan COP27 kot zot fek sorti.

E dan sa bann travay ki zot pe fer la, pou zot kapab donn nou e Minis Finans sa bann larzan pou nou kapab devlope e prezerv nou bann semen.

Mr Speaker an sa ki konsern VTS, Onorab pou 2022 avek mon krwar ki ou trouve e popilasyon an antye i trouve ki VTS in sanz konpletman.
Menm zot ler zot ti vizit VTS mon ti regard zot statement ki zot ti fer, dan Nasyon mon ti regarde.

E mon ti get zot lo SBC.

Zot tou zot ti apresye e zot ti congratulate VTS lo la travay ki in fer.

Ler mon ti fek vin ek mon portfolyo, mwan osi mon ti pe pouse pou direkteman nou fer sekter prive antre dan Vehicle Testing lo Mahe spesyalman.

Me apre sa reform total ki nou'n fer avek VTS, nou'n met 22 mezir an plis avek VTS - 22.

Nou’n war ki in sanz totalman.


E pou ou teste ou loto ou met en apwentman, servis i vit, 15 minit.

Napa lake, napa queue.

Dimoun in aret konplent net lannen 2022.

Mon pa war konplent, kontrer mon war konpliman menm lo Facebook konmela pou VTS.

Sa in fer ki enn, de proze ki’n vin kot mwan, mon'n advice sa bann devloper ki pou lemoman - akoz VTS prezan i pran son vre rol, e i bokou pli profesyonnel ek vit, kekfwa sa pa en bon proze.

Ouswa sanzman policy ki mon pou anmenn lo Cabinet.


Pou Praslin nou'n fini ganny nou Bidze e i dan bidze pou nou devlop en Vehicle Testing Station Praslin.

E plan in fini ganny anvoy kot Planning Authority.

Mon pa konnen si planning in fini approved PS?

Anr in fini ganny approved e nou'n fini annan plan pou VTS Praslin in fini ganny approved.

E prezan nou pou met li an mars.

Mon a demann PS deswit, pa ni esper zot pou vote.


Mon krwar zot tou zot pou vot an faver en Vehicle Testing Station pou Praslin - sa bout.

Sa 3 Onorab pou ensiste mon krwar.

E alor nou kapab anvoy en letter of interest e met en tender deswit pou sa.

Nou pa pou esper ler Lasanble i fini avek the vote.

Nou pou fer le deswit.

E pli vit posib nou ava komans fer li.

Pou La Digue mon vreman trakase.

Mon trakase akoz pou lemoman mon pa satisfe ditou kot en rigol pe ganny servi anler pou get anba loto.
Ler mon ti monte sa garaz ti montre mon ki vre zot in fini anmenn en 11 Verbatim Report NAS Sitting Thursday 17th November, 2022 nouvo ramp solman son ramp ti ankor dan son kartron, ti ankor pa ankor ganny enstale.

Nou pou bezwen dil avek sa problenm pou teste veikil La Digue o pli vit posib.

Mr Speaker lot pwen se safety.

Sa semenn Lendi nou'n lans en Road Safety Week.

Wi nou trakase avek sa size e nou bezwen ogmant ledikasyon piblik an se ki konsern ki mannyer pou servi bann semen.
Nou vwar wi ki bann drayver i park nenport landrwa.

E zot koz avek en lot loto in park lo lane o bor zot e zot blok tou trafik.

Nou war dimoun pe kout semen an bonnavini.

Nou war marmay lekol pe zis koup semen devan trafik.

Nou war zebra crossing pe mal ganny servi.

E i annan konplikasyon ennler dimoun pa konnen lekel ki annan right of way.

Nou pou bezwen ogmant sa ledikasyon parey ou’n endike Onorab, e dan sa Road Safety Week mon krwar ozordi VTS i ouver pou piblik dan sa progranm.
E Vandredi osi i annan bann keksoz kot piblik i zwenn nou bann zofisye.

E nou pou kontinyen avek education lo road safety.

Mersi Mr Speaker.

MR SPEAKER Mersi Minis.

Onorab Vidot.

HON AUDREY VIDOT Mersi Mr Chair.

Mersi Mr Chair.

Bonzour Minis ek ou delegasyon tou Manm Onorab e tou manm piblik ki a lekout.

Mr Chair mon le zis komanse par dir mersi Departman Transpor pou omwen rekonnet bann defi ki sa departman i annan.
E mon vwar poudir petet zot in rekonnet osi bann kritik ki bokou bann piblik in fer resorti, lo bann diferan size ki tous transpor espesyalman lo kote trafik.

Letan mon pe get zot ‘current challenges’ mon vwar i annan en kantite bann defi ki zot in fransman admet.

E parmi i annan kot i tous lo lenplimantasyon safety roads.

Kot in mank monitoring - zot napa ase zofisye.

E mon'n vwar dan zot strategic plan i annan zis 2 nouvo recruitment.
Me alor kont mon pa pe vwar kot zot pe tous pou adres sa defi, kot zot pe dir pou pli monitor bann problenm trafik ki annan ozordi dan pei.

E kot i tous bann taxi operators, mon le demande si dan sa Bidze pou 2023 i annan ase Bidze pou nouvo meters, ki pou adres sa konsern ki nou, nou menm nou Manm Lasanble nou'n met devan sa lannen konsern bann taxi drivers.
E osi dan sa kontrent ki’n mete pou kordinasyon ant bann Minister pou kapab lyez travay byen avek Departman Transpor, ki mannyer zot espekte tackle sa problenm lannen prosenn?

Mon pran en senp legzanp la kot Independence House nou annan bann transpor ki sorti la, zot pa pe respekte sa double line e zot pe zis parfwa sorti ki kre en danze dan sa 2 lezot lane ki pou al ankouri kot Bois de Rose.

So petet kwa ki zot pe konsidere mete dan zot stratezi pou adres sa?
lo tous E Minis kote in sansibilizasyon lo road safety.

Mon pou met lanfaz lo la akoz mon distrik Roche Caiman i en konsern.

I ankor en konsern toultan pa ankor adres serten problenm trafik la dan sa landrwa, espesyalman dan hours kot ler travay i fini e osi letan pou anmas marmay lekol dan vilaz Roche Caiman.

E dernyerman Minis, mon’n vwar dan progranm 1 SP a SP 1, kot maintenance and repair.

I annan en nouvo sonm 70mil pou konsernen lofis.

Si ou kapab eklersi sa tou po nou?

Mersi.


MR SPEAKER Thank you Onorab.

Minis i annan plizyer pwen la.

Annou sey pas en pe vitman lo zot silvouple.

roundabout e kot MINISTER ANTONY DERJACQUES Mersi Mr Speaker.

Lo pou ed Roche Caiman lo sirkilasyon trafik espesyalman kot lekol kot larantre Roche Caiman.

Cabinet 3 semen pase in fini aprouv en plan pou bouz sa bazar e pou retir sa blokaz trafik la.

Ki en rezilta sa bazar pou met li dan sa green zone dan sa triyang.
E SIA Seychelles (Seychelles Investment Authority) ki ti la yer zot ki pe met enplimant sa proze.

Sa i pou deblok sa bann semen e pou fer ki Roche Caiman in tourn dan en vilaz normal, an sa ki konsern trafik.

Espesyalman kot lekol ek bann zanfan i konsernen.

An sa ki konsern kordinasyon avek enplimantasyon avek policy avek policing.
PS Andre prezan pe pran sa latas ki akoz Road Transport Commissioner anba Road Transport Act i transfer direkteman anba li, 12 Verbatim Report NAS Sitting Thursday 17th November, 2022 e li i ansarz sa new Director General Mr Adrienne.

Alor mon ti ava demann lipou reponn, kontinyen reponn sa kestyon, an sa ki konsern la i pou ganny bokou plis travayer anba li.

Son bout departman i vin bokou pli larz.

I pou annan bann highway patrol par egzanp direkteman anba li.
Sa rol Road Transport Commissioner ki prezan en Director General prezan i anba li.

E li dan son plan stratezik in fini outline avek mon koman son Minis e nou ava demann li pou reponn pou 2023 direkteman ki i anvizaze fer pou li kapab e reponn sa kestyon.

Mersi.

MR SPEAKER Wi PS laparol i pou ou.

PS PATRICK ANDRE Mersi Mr Speaker.


Wi an sa ki konsern lafason ki nou pou kapab ranforsi e improve performans, se ki nou'n atraver sa striktirasyon ki'n annan, nou replas bann dimoun dan bann pozisyon stratezik pou nou kapab annan sa pli bon performans atraver enforcement monitoring, ensidswit.

So i annan en pli bon fason, pli organize prezan, olye ki oparavan ki mannyer keksoz ti pe marse.
Menm ozordi zour nou bann zofisye i ganny ekipe avek en walkie talkie kot kominikasyon i mars bokou pli byen ki i ti ete avan.

Kot ou kapab pli fasilman kominik ek en dimoun, anvoy li en landrwa kot nou war i annan serten sityasyon ki annan.

E tou sa bann semen dan lavil ki nou pe tackle la, pe ganny kouver.

Ok?

E stratezi ki nou’n met an plas ki nou pe fer sa bann monitoring, sa i pou ed nou pou nou kapab kontinyelman fer improvement.

Oparavan RTC ti reponn direkteman ek Minis.


E nou konnen Biro ler napa sa Minis kominikasyon on a daily basis.

i byen sarze.

Par Tandis avek letan ki i anba mon responsabilite nou annan kominikasyon daily.

E nou adres bann keksoz pli vit koman pe arive.

Nou pa les li etale.

So sa i enn bann mezir ki nou'n pran pou nou kapab vwar dan sityasyon.
Lo kote staffing, ti annan bann pozisyon ki ti ankor lib kot nou’n fini fer avertisman, nou pe interview pou nou ranpli bann pozisyon ki ti deza lo nou MBE parey ki i ete.

An sa ki konsern bann problenm parey ki ou’n mansyonnen par egzanp bann drayver, latitid ensidswit, parey nou'n vwar la nou dan sa lasemenn sekirite lo semen.

E nou'n annan en plan ki nou pe met an mars ki nou apel li nou Safety Communication Plan.

E sa plan i pou 2023 ziskan 2025.

I etale lo 3an.


Ladan i annan tou nou bann stratezi ki nou pou servi pandan sa 3an.

Me en plan i pa rizid, i dinamiz.

E fir a mezir ki nou komans fer sa bann lenplimantasyon, nou pou adres sa bann issues ki proper.

annan plis sansibilizasyon.

Bann video clips kot nou pou pas lo televizyon, pou nou sansibiliz dimoun ki mannyer nou pou servi semen.

nou pou Me Ozordi tou dimoun i prese.

Tou dimoun i fer bann neglizans lo semen.


So nou le ki bann dimoun i pran zot bann responsabilite.

Parey nou motto sa semenn pe dir ek nou ‘Pran nou responsabilite pou nou kapab nou tou an sekirite’’.

Mersi Mr Speaker.

MR SPEAKER Wi Minis ou le azoute.

MINISTER ANTONY DERJACQUES Mr Speaker.

Mr Commettant i ava reponn lo sa 70 thousand ki Onorab in touse.

MR SPEAKER Silvouple wi Mr Commettant.

DEPUTY COMPTROLLER GENERAL JUDE COMMETTANT Thank you, Mr Chair.

Thank you Onorab.
Thank you Onorab.

sa 70 thousand ki nou pe gete i anba sa laliny office building anba Minister’s Secretariat.

E i en request ki ti’n ganny fer par Minister pou partitioning dan Lofis Minis pou Executive Director.

MR SPEAKER Thank you.

Onorab Labrosse.

Sorry ou annan siplemanter.

Yes ok. Klarifikasyon.

HON AUDREY VIDOT Mr Chair mon ti'n demann li konsernan bann meter reading pou taxi drivers.

MR SPEAKER Meter.

Yes.


13 Verbatim Report NAS Sitting Thursday 17th November, 2022 MR SPEAKER Lekel ki kapab adrese?

PS Andre?

PS PATRICK ANDRE Mersi Mr Speaker.

An sa ki konsern bann meter pou taxi drayver parey menm zot ti demande nou'n fini konplet tou sa lalis tou bann taxi drayver ki annan meter.

E lekel ki napa.

Sa lalis i sa zot pe gannyen semenn prosen.

E nou ansanm avek Minister Finans nou pou kree letan mon'n diskit avek SS en revolving fund.
Kot akoz bann operater taxi ki napa meter zot aste zot meter.

E zot pou met a nou dispozisyon a lekar finans dan en revolving fund pou nou kapab ganny meter e vann apre sa larzan i retourn ankor avek Finans.

I pa vin direkteman anba Bidze direk li menm.

Mersi Mr Speaker.

MR SPEAKER Thank you.

Onorab Labrosse.

HON RICHARD LABROSSE Mersi Mr Speaker.

Bonzour Mr Speaker.

Bonzour tou Manm isi prezan, tou bann staff Lasanble, tou dimoun a lekout, ek Minis ou delegasyon.
Mr Speaker abor avan mon demann mon kestyon mon ti ava kontan met dan latansyon Minis ki mon'n ganny en text sorti kot bann travayer Air Seychelles, ki zot vreman apresye zot in ganny zot pti rekonpans apre ki ti annan bann lensertitid, ti annan bann, zot ti pe enkyet.

E la tou keksoz in ok. E zot byen apresye.

Prezan mon kestyon Mr Speaker i baze lo Polisi kot Civil Aviation i konsernen.

Minis ti annan en koze ki ti’n komanse ki SCAA ti pou separ an de.
I pou vin en regulatory e nou ti pou osi annan nesans en Airport Authority dan li menm ki ti pou donn servis.

So, la mon ti ava kontan konnen si dan sa Bidze in ganny provizyon pou sa travay komanse li menm?

Oubyen ki zistans sa travay li menm pe ale?

Mersi.

MR SPEAKER Mersi.

Minis.

MINISTER ANTONY DERJACQUES Mersi Mr Speaker.

Mr Speaker mon kontan sa kestyon Onorab Labrosse, ki rekonnet ki nou'n fer en gran improvement avek Air Seychelles.
E avek travay menm enn zot Manm isi Onorab Georges ki'n Legal Advisor.

E dan sa proze pou nou save Air Seychelles in enplike.

Kot nou ti fer press conference kot nou ti dir ki Air Seychelles in finaliz e in sorti dan insolvency.

Son rescue plan in ganny met anmars.

E nou'n sorti anba sa bann gro det kot ler nou ti pran nouvo Gouvernman ti von an kontrol kot nou det ti $141milyon - $61milyon ki nou ti drwa Etihad e $70 milyon kot nou ti drwa bann bond holders.

Kot nou'n met latet ansanm.


Avek Etihad nou'n negosye e nou'n redwir nou det par 81poursan.

E sa 13milyon ki’n reste Gouvernman Sesel in pran pou li peye.

E in fini peye an Septanm sa lannen.

Sa lot $70milyon nou’n negosye avek bann bond holders.

Case in ganny met Ankour par bann bond holders.

E Air Seychelles avek Gouvernman in defann ka e nou’n propoz pou nou apwent bann administrater, Mr Pool e Mr Patel.
Zot in fer en gran travay ansanm avek Board Air Seychelles ki son head i Mrs Veronique Laport ek son Management, son Acting CEO Mr Sandy Benoiton.

Tou ansanm avek Konsey Prezidan ek Cabinet, nou'n travay ansanm.

E resaman Ankour le 7 Novanm Ziz Sef Ziz in aksepte ki sa rescue plan i antre dan en zizman final pou Air Seychelles.

E in aprouve.

le 8 Novanm Board Air Seychelles in zwenn e in aksepte pou met an aplikasyon e egzekit sa rescue plan.

E La prezan Air Seychelles i dan bon semen.


Parey nou'n dir staff i secure.

Ground handling nou’n aranz li en fason kot tou bann staff i secure e pe travay.

E Air Seychelles mon swet li e mon kontan pou Air Seychelles koman en lakonpannyen i kapab kontinyen son travay e i kapab anmenn lafyerte e happiness pou tou Seselwa ki servi Air Seychelles pou al dan bokou pei.

Parey mon'n dir i en success story.


I en gran sikse pou pei, pou Gouvernman, pou Lasanble Nasyonal ki ti fer Mosyon ti debat Air Seychelles.

E pou tou travayer e tou piblik ki kontan zot Air Seychelles.

Mr Speaker an sa ki konsern SCAA, wi SCAA annefe i kler ki nou’n fini aktyelman idantifye lekel ki pou reste dan regulatory e lekel ki pou kontinyen anba en Airport Authority.

14 Verbatim Report NAS Sitting Thursday 17th November, 2022 Nou’n fini travay lo son Lalwa koman en departman.
Nou'n anvoy kot Attorney General.

Attorney General in rann nou pou demann plis lesplikasyon e pou met bann bullet point dan bann Lezislasyon dan bann seksyon ki neseser.

Nou pe fer li.

E byento e mon asire an Mars lafen Fevriye, ler zot rezwenn koman en Lasanble sa Bill ek en Act Amendment pou vin devan zot, avek en nouvo Bill pou konplet sa separasyon SCAA.

Mr Speaker mon remind zot ki sa i strikteman neseser akoz ou p kapab annan en operater pe provide safety oversight lo ou menm.
E i en bezwen anba ICAO ek rekomandasyon par bann Lasosyasyon IATA, ki nou bouz dan sa semen pou nou lev nou profil ki pou sa moman nou ankor 41 poursan pou li desot the world average ki 66 poursan.

Nou pe fer li, nou pe met li an aplikasyon de facto nou'n fini fer li.

Prezan nou bezwen zis pe esper sa Lalwa pou met devan zot e probableman an Mars.

Mr Speaker mon krwar sa, sa 2 kestyon.

Mersi bokou.

MR SPEAKER Mersi wi.

Onorab Gabriel.

HON CONRAD GABRIEL Mersi Mr Chair.

Welcome Minis ek ou panel.


Mon dir bonzour tou dimoun a lekout.

Minis in tous fame proze third lane.

Trwazyenm lane Pointe Larue.

Nou satisfe.

Me solman Minis mon remarke ki poudir i annan en sanzman dan son sif.

Zot in Bidze 5milyon 2022, la in desann pou vin 3.5milyon 2023.

E answit in mont ankor 5milyon 2024.

Zis petet ou ti ava donn nou en leklersisman en lesplikasyon.

E apre osi Minis nou remarke en proze ki pou al en pe long.

Petet ki son timeframe?


Apre osi ki bann alternativ, metod alternativ ki annan pou eparnye en pe sa backlog ki pou annan pandan ki proze i ongoing?

Apre osi mon dezyenm pwen Minis, zot annan defayans dan zot - strategic priorities zot annan bokou defayans.

E zot pe met bokou nouvo Polisi an plas.

Zis donn nou petet ki timeline zot espekte finaliz tou sa bann Polisi?

E Onorab Vidot in pas briyevman zafer taxi, in eksplike ki taxi meter pou ganny allocate ek taxi drayver.
Zis Minis konfirm ek nou ki sa problenm taxi ki ti egziste mon krwar avek revi Polisi, nou pa pou war ankor sa bann issues releve?

MR SPEAKER Mersi Onorab.

Minis.

MINISTER ANTONY DERJACQUES Mersi Mr Speaker.

Mr Speaker akoz problenm wayleaves pou Pointe Larue, nou pa'n kapab malerezman e mon pa kontan ditou.

Nou'n pa'n kapab komans sa third lane Pointe Larue.

Akoz nou ti annan ankor sa bann negosyasyon wayleaves.
Ou konnen wayleave se pou ganny permisyon avek bann land owners pou kapab servi zot later pou fer sa semen, avek sa pavement.

Si sa owner i refize ou pa kapab fer naryen ou bezwen kontinyen negosye.

Son dernyen a lafen se Gouvernman avek Ministry of Land ki bezwen deside ki mezir i kapab pran anba Lalwa si finalman napa okenn mouvman.

Alor ler nou ti pe diskite nou’n deside servi sa larzan osi pou nou fer sa Bois de Rose kot STC second lane.
Alor nou demann en variation avek Ministry of Transport, avek Ministry of Finance.

E nou’n servi sa larzan Pointe Larue third lane, pou nou fer kot STC roundabout second lane.

E nou'n konplete.

La sanmenm sa ou war sa 5milyon pou 2024.

3.5milyon pou sa lannen.

Selman mwan mon dir avek SLTA ki pou la apre midi, i koman sa dernyen 2 dimoun i rantre dan pei, e nou ganny zot dakor (si zot donnen) zot final dakor akor an prensip, demar deswit.
In dir mwan i annan en pti amannman ankor pou fer, prenon kont sa bann diskisyon ki pou anvoy kot Planning.

Solman nou kapab take-off.

Alor nou'n met 3.5 milyon pou nou take-off.

Si prezan ler nou’n take-off nou telman vit parey pou Bois de Rose Avenue, e nou vwar nou kapab konplet li - ki keksoz i mars bokou pli vit, nou pou apros ankor Ministry of Finance, nou pou get en lot proze ki anba SLTA ouswa en lot landrwa dan Transpor e pou kwa non, en lot Minister kot pou li son proze pa'n take- off 2023.
Nou pou demann en variance pou nou donn zot sa 5milyon 2024, an retour zot, zot donn nou zot 5milyon 2023.

Savedir nou 15 Verbatim Report NAS Sitting Thursday 17th November, 2022 pou zis sanze nou pou gete ki mannyer nou pou kapab konplet bann proze ki tou keksoz i pare pli vit posib.

Alor sa i en nouvo stratezi ki nou pou diskite, coordinate, inter-ministerial e dan Minister o premye, ki mannyer nou pou servi larzan pou konplet bann proze.
Mr Speaker i pou sa rezon ki prezan nou’n spread out sa 3.5 - 2023 e 5milyon - 2024.

I pa vedir ki i pou pran ziskan 2024 pou nou fer sa third lane Pointe Larue.

Solman nou'n met li koumsa e si nou pare nou pou fini Pointe Larue 2023.

An sa ki konsern ou lot kestyon, mon ti kapab demann lo Polisi, PS Renaud pou regard nou strategic priorities ek bann polisi e pou donn nou en lide lo par egzanp lo ICAO annex 13 State Safety Programme.
Apre lo sa National Search and Rescue Plan Policy ki tonm anba son departman par egzanp.

Mersi Mr Speaker.

MR SPEAKER Mersi Minis.

PS Renaud.

PS ALAN RENAUD Mersi Minis e mersi Mr Speaker.

Wi anba sa National Transport Policy pou Civil Aviation ek Maritime, we benefit akoz sa bann international organizations parey IMO ek ICAO zot met sa global initiatives ek sa global priorities.
Par egzanp i annan CORSIA nou fek siny kot Montreal which is Carbon Offsetting International and Reduction Scheme for Aviation.

Sa i annan timelines pou tou sa bann pei pou implement.

La konmela i donn sa recommendations ek SCAA has already started with that.

In fact, nou, we are ahead of those.

E pou sa lot policies parey sa bann lo sa semen we also look at sa passenger journey e sa gaps, e sa where it hurts.

So par egzanp pou sa bann airlines, operators, nou have a plan to make a five-star Airport.
Five-star Airport experience e pou nou, nou use sa bann global benchmark e osi sa regional benchmark ek sa lot Airport parey nou.

Akoz we have to be a competitive destination.

E sa in guide nou which one comes first.

But above all i pou sa bann pep Seselwa and sa bann stakeholders which … Mersi.

MR SPEAKER Mersi.

I annan pwen ki pa'n reponn Onorab Gabriel?

Silvouple annou al vitman, letan i kourt.

MINISTER ANTONY DERJACQUES Mersi Mr Speaker.


Mr Speaker PS Renaud i vreman aktiv, konpetan, e i pous devan en kantite bann linisyativ ki neseser anba ICAO avek IMO.

Pou donn zis en senp legzanp par egzanp ler in port a mon latansyon ki anba bann codicil ki par egzanp hijacking an servan van internet avek computer i pa en lofans Sesel lo safety pou aviation, mon ti vreman etonnen.

E alor nou ti pran tou bann mezir neseser pou nou met bann regilasyon an plas.
Lo standar anba IMO, SMSA i vreman, vreman aktiv e met an aplikasyon an traver bann regilasyon Mr Speaker ki mon fek sit avek Lasanble, tou bann nesesite ki IMO i demande.

Mr Speaker nenport piblik ki ler ou get an 2022 bann progranm ki SMSA in organize avek IMO e avek Coast Guard, zot ava war en kantite seminar ki nou’n fer par egzanp kot IMO avek i Interpol in vin koz avek nou bann azan dan SMSA, Por avek Coast Guard lo bann standar ki neseser dan bann Por.
Standar ki neseser avek bann bato lo tou;- lo identification, lo bann lofans, lo lanvironnman.

Alor ki nou pe fer nou pe ranpli bann trou dan nou Lalwa pran an codicil, ek bann konsiderasyon bann konversasyon international ki nou ti oblize enplimante, solman nou pa'n domesticate.

Nou pa'n met dan nou bann Lalwa.

Mr Speaker si ou get nou bann strategic priorities, sa osi i enkli MAIB kot nou'n ganny sa Bidze ki mon'n dir zot apepre R3milyon 332mil pou fer MAIB fonksyonn dan en fason bokou pli efikas.
Lo new Policy pou Road Works and Utilities, nou pe fer souvan.

E sa semenn nou fek fer en meeting mwan avek Minis Joubert, lo ki mannyer PUC i travay etrwat avek SLTA pou nou kapab konplimant kanmarad ler nou pe fer bann road construction avek repairs.

I pou sa rezon ki ler nou'n pran St Louis kot Semen Serret nou’n ariv anler loter kot St Louis, nou'n pause akoz pou annan en nouvo en lakonpannyen prive la o bor Lasapel.
gran devlopman par 16 Verbatim Report NAS Sitting Thursday 17th November, 2022 E i pou en kantite bann drainage ek bann kondwi pou ganny mete.

Alor nou'n bezwen pause.

Alor mon'n dir Lendi nou de Minis nou’n tonm dakor ki prezan SLTA pou rekonmans anba kot lans Beau Vallon kot restoran la, kot bann Mancienne.

E prezan nou pou remonte pou nou zwenn kot St Louis.

E dan 2 mwan ler nou’n ariv la zot, zot in fini PUC travay lo sa bout la kot St Louis Road kot ou koupe.

Sa i montre sa kordinasyon.


E sa lot legzanp ki mon ti dir zot dan mon introduction Mr Speaker, se semen Anse Boileau kot i annan 40 pwen kot zot bezwen dig in, regard zot bann joints.

E nou'n donn zot ziskan lafen Mars akoz lafen Mars nou pe antre Anse Boileau.

E nou pou re fer semen, re sirfas semen Anse Boileau an antye.

Alor nou pe travay ansanm e sa i tous sa coordination between other agencies enkli PUC.

Mersi Mr Speaker.

MR SPEAKER Mersi Minis.

Nou pou bezwen pran en poz la.


Me selman i annan plizyer kestyon ki reste alor mon pou bezwen demann panel pou retournen.

Nou ava repann travay 11er.

Mersi.

(BREAK) MR SPEAKER Byen.

Minis nou'n ganny loportinite ganny en pe bon pe lenformasyon lo ou progranm, politik e filozofi e mon asire ou osi ou’n apresye loportinite pou adres piblik ek Lasanble lo la.

Me mon annan 6 Manm ki reste pou demann kestyon lo sa.

E mon ti ava kontan fini dan en demi erdtan pot nou pran lot antite.
So nou ava sey al pli direkteman lo bann kestyon ki konsern Bidze ou Minister.

Nou ava kontinyen avek Onorab Adelaide.

HON FRANCOIS ADELAIDE Mersi Mr Chairman.

Bonzour Minis avek ou delegasyon, tou dimoun ki a lekout.

Dabor Minis mon osi mon extend mon felisitasyon pou ou avek ou lekip pou sa bon travay ki zot pe fer.

Mon krwar ou pe fe mazik.

Ou'n sov Air Seychelles.

E la sa proze Baie Lazare in demare ki bokou letan nou ti espere.

Petet mon anvi demann ou, ki ti annan?


Ki ti annan depi 12an ki sa proze pa'n kapab demare?

E dezyenm Mr Speaker, in regards to sa kontinyasyon ki Onorab Aglae ti demande, ki PS in donn lesplikasyon ki pou al zwenn bann motor dealer ansanm avek Trade Division, avek Minister transpor.

E la mon ti a kontan PS petet mon pou strikteman mete ki bann garazis osi tou, akoz se bann garazis ki annan tou lenformasyon e zot pe rode kan ki ou pe fer sa meeting?

Eski lenvitasyon pe ganny extend pou tou dimoun?


Pou ki nou pa kit personn deryer.

E tou dimoun i donn zot kontribisyon pou ki dan sa domenn keksoz i ava demare.

Apre dernyen pti pwen in regards to teknolozi, pou ed lapolis avek safety lo semen.

Eski i annan travay ki ou Minister pe fer avek lapolis?

Akoz mon war bann spot check ki ganny fer dan kan trou, ki pa regulated.

Eski zot pe ganny bon detay, ki mannyer ou fer spot check?

Ki bann keksoz ki ou gete?

E camera osi lo, pou ede avek sirveyans.


Zis en pti keksoz ankor dernyen Mr Speaker, mon pe extend avek sa Minis, vi ki i annan konstriksyon Baie Lazare, Anse La Mouche, baliz Baie Lazare avek Anse Boileau, nou pe ganny pa mal problenm ek bann gro transpor ki nenport ler zot blok semen avek bann gran excavator, whatever.

So i afekte biznes dan sid was.

So, mon ti a kontan ki sa osi zot ganny, i ganny gete.

E ki i ava annan en spesifik ler ki dimoun, ki sa bann transpor i ava lo semen.
E ki i pa ava fer ki i annan konzesyon lo semen pou deranz sirkilasyon.

Mersi.

MR SPEAKER Mersi.

Minis, plizyer pti keksoz la.

Nou ava al lo bann pwen direkteman silvouple lo bann kestyon.

MINISTER ANTONY DERJACQUES Thank you, Speaker, mon pou reponn 2, premye ek dernyen e PS i a reponn dezyenm ek trwazyenm.

Mr Speaker, kwa ki ti manke?

Mon zis kapab dir kwa ki nouvo.

Apre 12an ki sa proze in lo latab, e funding sorti Abu Dhabi ti la pou West Coast Road Project.

2 keksoz in arive.
2 keksoz in arive.

Enn plis direksyon e gidans sorti kot Gouvernman ek Minister ki'n pouse.

Dezyenm, Prezidan li menm li in pran en lentere e in pouse, e in koz avek lot Head of States.

17 Verbatim Report NAS Sitting Thursday 17th November, 2022 E mon rapel ou ki Prezidan ti mars sa 3 kilomet ansanm avek ou, ek mwan.

Nou ti marse nou ti regard sa semen an antye ki nou pe al aranze.

Alor direksyon Gouvernman in sanze, in materyaliz sa proze.
Dernyen kestyon, wi parey nou'n fer avek kot STC roundabout, kot ti annan en nouvo semen ki'n ganny fer, la nou pe fer menm zafer pou ariv Anse a la Mouche ziska Baie Lazare.

Nou pou fer sir ki Road Transport Department i konsernen vreman avek sa bann challenges ki nou pou zwenn.

Mon demann en pe tolerans ek korperasyon avek popilasyon Anse a la Mouche ziska Baie Lazare, avek Takamaka ki pas la, pou annan en pti pasyans, en pe pasyans pou sa prosen 6 mwan a 8 mwan, pou annan en kantite inconvenience.
Selman zot lavi pou leres zot lavi pou prosen 50an pou amelyore.

Nou pou annan nouvo semen, nouvo trotwar, nouvo bus stop e tou keksoz pou vreman byen.

Mersi Mr Speaker.

Mersi.

MR SPEAKER Mersi Minis.

PS.

PS PATRICK ANDRE Mersi Mr Speaker.

Bon an sa ki konsern spot check ek Lapolis, ki Lapolis i fer oubyen nou bann zofisye, nou annan, toultan nou an kontak pou nou diskit bann stratezi, e osi asire ki bann lokasyon ki zofisye Lapolis i set up pou zot fer bann spot-check, i pa met zot lekor an risk.
Akoz sa i vreman, vreman enportan ki vizibilite i byen kler.

Ki letan bann drayver pe vini, ki pa koz okenn lensidan oubyen aksidan lo semen.

An sa ki konsern meeting avek ki pe ganny fer pou bann zafer enportasyon, bann garaz osi pe ganny enkli ladan.

I pa pou tou garaz me serten nonm bann dimoun.

Sirtou bann ki an kontak avek nou pou osi ganny enkli dan bann meeting ki pe ganny fer.

An sa ki konsern zafer mouvman veikil.


I annan par egzanp sa proze Anse a La Mouche ki pe fer la, proze lotel Anse a La Mouche, i annan bann ler spesifik as kondisyon ki sa bann mouvman i ganny fer e si zot pe fer an deor sa bann mouvman, definitivman nou menm lanvironnman avek Lotorite Plan i pran aksyon avek sa bann kontrakter ki pe antreprann sa bann travay.

Mersi Mr Speaker.

MR SPEAKER Mersi.

Mersi tre byen.

Onorab mon bezwen demann ou spesifik e vit.

Wi?


HON FRANCOIS ADELAIDE Mr Speaker wi mon pou vit.

PS mon krwar i enportan ki, akoz i fer 3an nou pe dir sa zafer kolaborasyon ant transpor avek Lapolis, i pa zanmen arive.

E mon krwar pou dir nou devret annan aksyon.

E ki nou war sa bann keksoz pe amelyore in regards to sa zafer lapolis pe fer spot check.

E mon konnen poudir direktiv i sorti kot transpor.

Sa i bezwen ganny sinerzi pou ki sa nou aret war an zeneral.

Mersi.

MR SPEAKER Mersi.


Mersi, mon krwar Minis ek son delegasyon in note.

Mon a pran kestyon Onorab Cosgrow.

HON WALLACE COSGROW Mersi Mr Chair.

Bonzour Mr Chair.

Bonzour tou dimoun.

Mr Chair, 2 pwen.

Mon premye pwen i an sa ki konsern striktir sa Minister en?

Ler mon pe get zot dokiman strategic overview, mon get sa Minister, mon get son striktir, i paret en striktir ki lanfaz i ganny mete lo Road Transport.
enn ki Annefe Minis bomaten in dir nou, even dan son manda i koz lo transpor lo lanmer, osi transpor dan ler.

Me sa striktir i pa reponn, i pa neseserman reponn sa ki Minis in dir nou bomaten.

Nou war 3 lo progranm.

3 progranm, administration and governance ki tou Minister i annan ki basically zot human resource administrasyon e bann lezot ankor.

Apre nou war en progranm lo…pe zis rod sa progranm en pti kou.

Programme 2 ki project planning and development control.
Apre nou annan trwazyenm progranm ki sipoze vin sa progranm ki pou ranplas Road Transport Commission.

Me lo transpor lo later e mon pa war striktir pou li reponn travay ki bezwen ganny fer pou transpor dan ler e osi transpor maritim.

lanfaz i So eski Minis i kapab eksplik nou ki mannyer sa bann travay pe ganny antreprann?

Ki resours ki annan anndan dan son Minister?

Ki mannyer sa Bidze pe aporsyonn sa bann resours pou fer sa bann 18 Verbatim Report NAS Sitting Thursday 17th November, 2022 travay arive?
Akoz mon vreman konsernen avek son striktir son Minister en?

Apre dezyenm Mr Speaker, i follow en pti pe lo sa ki Onorab Henrie in dir bomaten, sa ki konsern Road Transport an Commission akoz nou pou war Lalwa pou repeal the Commission.

Akoz ki nou'n fer, nou'n part sa larzan anba Minister.

E se sa ki nou ti pe dir yer an sa ki konsern Home Care Agency.

Ozordi nou'n kapab fer sa e i marse.

Nou dakor pou al an avan.


Petet Minister Finans i kapab dir nou akoz nou pa ti kapab fer menm zafer avek Home Care Agency, ki apre nou pa ti a bezwen war nou dan sa sityasyon ale vini yer, parey… Konmsi nou pe rod en sinerzi avek la fason ki nou prepar Bidze, prepar bann keksoz ki nou pa ganny sa bann diskisyon pa neseser ler in ariv ler Bidze.

Mersi Mr Speaker.

MR SPEAKER Mersi Onorab.

Onorab eskiz mwan, nou pa pou retourn lo deba lo Home Care Agency.

Minis ou annan kestyon lo striktir ou Minister?


MINISTER ANTONY DERJACQUES Mersi Mr Speaker.

Dan lepase ler mon ti zwenn sa Minister, kot Port, Marine avek Civil Aviation, PS Renaud, ti annan zis 4 zot dan en departman.

E sa departman i oversee Por, Civil Aviation, Air Seychelles.

I pa ti bon.

Ti napa ase dimoun.

Sanzman ki nou'n fer se sa departman prezan in ganny son director.

In fini ganny recruit.

Policy Unit ki ti dan Secretariat Minis lannen pase in ganny transfer avek sa departman.
E nou pe met bokou plis emphasis lo son departman.

I annan plis travay ki ti merit avek sa departman, par egzanp bann Bilateral Air Agreements.

La nou bokou pli aktiv e nou partisip bokou plis dan bann keksoz enternasyonal, seminar avek bann Ministerial Meetings avek kot bann Chief Executives i zwenn.

Nou pe re anmenn lavi dan sa departman ki ti napa oparavan.

Oparavan Transport konman en Minister pa ti vreman egziste, ti annan Land Transport Department ki ti avek Land Use.
E sa departman Port Marine and Civil Aviation ti tonm ansanm avek Tourism.

Land E bokou plis emphasis ti lo Tourism e sa departman parey mon dir ou, ti annan zis 4 dimoun.

E zot pa ti pe ranpli sa rol.

I ti napa kapasite, i ti napa Bidze, i ti mank en kantite keksoz.

Nou pe ranvers sa, e mon kapab dir ou ki prezan nou bokou angaze ek sa departman, e bokou angaze.

E i pe lead en kantite anver bann Polisi inisyativ devlopman an sa ki konsern lavyasyon avek por.
Sa ki ou war lo papye i the minimum e mon ti ava demann ou pou get aktyalite ki pe arive e ou pou war ki mannyer sa i departman, prezan avek PS Renaud vreman aktiv.

Mersi Mr Speaker.

MR SPEAKER Mersi Minis.

Ou annan klarifikasyon lo sa pwen Onorab?

Wi.

HON WALLACE COSGROW Wi, Mr Speaker, mon pa pe operate lo aktyalite mwan.

Mon pe operate lo sa dokiman ki devan mon.

Ozordi nou pe get Bidze e son dokiman son Minister.
Mwan mon pe demann Minis dan sa dokiman strategic overview, kote ki detaye ki detay travay PS Renaud, son departman, ki detay travay PS Andre son departman, kote ki montre ladan?

Akoz letan mon pe vot pou sa Bidze, mon pa vot lo aktyalite mwan.

Mon vot lo sa bann papye ki devan mwan la avek sa Bidze ki Minister Finans in met pou zot.

Mersi bokou Mr Speaker.

MR SPEAKER Tre byen, mersi.

Minis sa en demann pou en klarifikasyon.

Alor si ou kapab zis klarifye si i annan.


MINISTER ANTONY DERJACQUES Thank you, Mr Speaker.

Nou'n ganny nou Bidze baze lo nou stratezi ek obzektif pou sa lannen 2023 ki pe vini.

Nou pou devlop nou striktir ek nou departman plis e dan Mid- term Review e an Novanm lannen prosenn, ler nou'n pran kont tou bann devlopman ki neseser, nou ava fer li.

Nou stratezi ek nou Polisi i en dokiman separe ki pe ganny devlope.
E lafen Zanvye nou pou pare, e mon pe konsidere si mon pou anmenn fer en statement an Mars, ler zot re ouver devan Lasanble.

19 Verbatim Report NAS Sitting Thursday 17th November, 2022 Alor pou le moman dan sa ki nou'n met devan Lasanble i nou kapab apel li the bare bones of en dokiman ki pe ganny devlope an antye.

Mersi Mr Speaker.

MR SPEAKER Thank you Minister.

Onorab Woodcock.

HON WAVEL WOODCOCK Mersi.

Bonzour Speaker.

Bonzour Minis, tou Manm e tou dimoun a lekout.


Minis mon pou bezwen remersye ou lo ou bann zofisye pou sa proze Vehicle Testing Station ki pou al plis ki 10an depi ler sa proze sipoze demare.

Finalman i dan Bidze pou lannen 2023, R5milyon MR SPEAKER Ou kapab koz en pe direk dan micro silvouple.

Mon pe ganny en pe difikilte.

Thank you.

HON WAVEL WOODCOCK R5milyon alokasyon dan Bidze pou sa VTS.

Mon kestyon se ou'n koz en pti pe lo la ler ou ti reponn kestyon Onorab Monthy.

Ki timeframe?
Ki timeframe?

Kan ki zot pe ekspekte sa proze i konplete?

Mon konnen ti inisyalman ti pou kout bokou plis ki sa, me zot in downscale li.

Eski menm avek sa 5milyon i pou annan tou sa bann fasilite neseser ki nou bezwen pour running sa Vehicle Testing Station?

Apre dezyenmman, ou Minister, Ministry of Transport i zot responsabilite pou travay avek ban lezot MDAs pou siport land transport network.

Wi dan Bidze mon'n war en alokasyon pour, annefe pou Baie Ste Anne R3milyon.
3milyon pou Grand Anse, 2.5milyon pou La Digue kot i konsern road improvement and widening.

Sa ki i tonm anba Bidze SLTA.

Me par lefe ki zot annan sa kordinasyon, se zot ki travay pros avek sa bann lezot antite ki dil avek bann zafer network, semen, lot, lot.

Mon kestyon, eski zot in travay an partenarya an kolaborasyon avek SLTA pou idantifye bann landrwa?
Bann landrwa ki nesesit sa bann widening, akoz parey Onorab Gill in koz lo la, lo kote Grand Anse nou annan bokou difikilte semen kot i en pe etrwat.

Sirtou ler ou kit from Grand Anse, Ros Kare, apartir UCPS sa kontour ziska Lapwent Konsolasyon, semen i vreman etrwat.

E si zot in fer legzersis pou idantifye sa bann landrwa lo Grand Anse ,pou fer sa bann widening sa bann semen ki i koz en pe danzere pou motorist.

Mersi Bokou.

MR SPEAKER Mersi.

Minis.


MINISTER ANTONY DERJACQUES Mersi Mr Speaker, mon a konmanse e PS Andre i ava azoute.

Lo VTS pou Praslin, Planning in fini fer son approval.

Bidze nou'n ganny 5milyon si zot vot an faver, pou Praslin, son Vehicle Testing Station.

E si nou pou bezwen fer en tender process letter of interest for a tender pas atraver POU.
Si i vin bokou plis ki 5milyon, the best bidder, nou pou bezwen rod an adisyon, e nou pou kapab fer variance dan sa ki nou annan, ouswa nou pou apros Ministry of Finance.

Ler ti ganny prezant avek mwan, nou pou pran apepre 8 mwan pou nou kapab konplete.

Selman sa pou baze lo bann tender, sa ki final.

Sak kontrakter i met son, kwa ki kapab fer dan konbyen letan.

E i meet the requirements of RFP, savedir nou, nou donn bann particulars, nou bann design.
Nou donn tou, prezan zot, zot bid e POU ki endepandan avek Minister Transpor i aksepte the best bid.

PS Andre i kapab azout lo la koman en enzenyer li osi e an menm tan PS, lo son estimasyon ki i krwar the best bid, konbyen i krwar sa pri pou ariv lo la.

Apre i kapab reponn dezyenm kestyon.

Mersi.

MR SPEAKER PS wi ou ava al lo sa 2 pwen?

PS PATRICK ANDRE Mersi Mr Speaker.

Bon pou sa proze VTS i avanse.


Son design i pou cater parey VTS Mahe i ete, e menm pli modern lekipman ki nou'n deza fini order lo la.

So, tou bann lekipman ki nou pe fer vini son bann stratezi ki nou pe aplike i avek teknolozi pli modern ki annan.

E nou ekspekte parey ki Minis in fer re sorti, by Out lannen prosenn sa proze pou'n konplete, akoz nou vreman avanse dan nou staz kot nou ete.

Dokiman tender in fini ganny prepare, tou keksoz.


Bann kontrakter pe ganny demande pou zot fer, submit zot bid aktyelman as we speak.

I annan visit ki pe ganny fer tre byento avek bann kontrakter ki montre sa 20 Verbatim Report NAS Sitting Thursday 17th November, 2022 lentere pou zot partisip dan sa proze li menm li.

An sa ki konsern ou dezyenm pwen, nou travay i annan Departman Land Transport avek Lazans Transpor lo Later i travay an etrwat partenarya lo bann gro proze, ok?
Bann pti proze kominoter, sa SLTA avek Administrasyon Distrik avek bann MNA respektif dan sak sa bann distrik.

direkteman liaise i Me lo sa bann proze pou a fer agrandisman pou vwar kote ki bann problenm i annan, kote ki semen i etrwat.

Sa nou deza annan plan ki nou pe travay lo la.

Me apre pou nou priyoritiz sa bann proze baze lo finansman ki nou gannyen.

E osi nou get aksidan oubyen bann risk, pou nou kapab travay ek priyoritiz bann proze ki nou annan.
So sa i en travay ki kontinyelman ganny fer ansanm ant sa 2 antite.

Mersi Mr Speaker.

MR SPEAKER Thank you.

Onorab Uranie.

HON ROCKY URANIE Mersi Mr Speaker.

Bonzour Minis avek ou delegasyon.

Minis eski ou kapab dir nou ki zistans sa Polisi transpor, spesyalman sa morso pou La Digue spesifikman, pou ganny materyalize, vi ki digwa pe espere?

An vi ki la nou dan Road Safety Week, lapolis pe fer bann paran ki pe anmenn zanfan Lopital oubyen lekol.
Bann zonm ki anmenn zot fanm travay, debarke lo bar bisiklet.

So, en keksoz ki tradisyonnelman nou ti abitye fer.

Alors mon ti anvi konnen ki zistans sa Polisi i ete, pou keksoz vin keler ou anpese ki annan bann bagar ant bann Digwa ek Lapolis.

Mersi.

MR SPEAKER Thank you.

Minis.

MINISTER ANTONY DERJACQUES Mersi Mr Speaker.

Polisi in fini pare.

Mon'n prezant dan en public meeting La Digue e ou ti la devan pe asize devan mwan.
E selman mon ti'n promet pou mwan anmenn bann amelyorasyon avek bann amendments.

Par egzanp, an sa ki konsern, si nou pou gard 51 electric buggies pou La Digue ouswa non.

Apre mon ti'n osi sizere, e zot ti sizer avek mwan, bann ki pa pe servi electric buggies zot ti'n devret kapab rann zot permisyon pou bann nouvo e ki merite ganny ranplase, avek bann ki nou'n repran.

Polisi in fini la e sa bann amannman fodre nou anvoy back to Cabinet, selman Cabinet in very busy avek son progranm e la avek Bidze.
Selman Polisi nou ti dir osi nou pou met online.

Mon fer sir ki i online pou tou dimoun La Digue.

Mr Speaker, nou pou pran kont ki mannyer sa i arive.

Osi avek sa nouvo Direkter Zeneral, ki plizyer fwa in mont La Digue - Mr Adrienne nou pe vin bokou pli aktiv lo enforcement prezan.

Trwazyenm nou pou regarde e nou'n fini konmans travay lo fer bann Polisi antre dan bann regilasyon prezan.
Parey ou'n dir, i annan bann dimoun ki mont lo en bisiklet apre zot anmenn en lot bisiklet a kote, ki strikteman ilegal.

Ouswa i annan 2 dimoun lo bisiklet.

Apre nimero 3 i annan bann electric bicycles, ki mannyer nou pou enforce ek monitor e licence bann electric bicycles.

Pou La Digue nou'n pran sa an kont, de tanzantan nou anvoy en tim e zot reste 2 zot, trwa zour La Digue pou zot kapab konpran bann bezwen bann Digwa.

E pou nou kapab e nou'n fini devlop sa Polisi ki nou pe amann ankor en pe plis.
Akoz zot ki’n demande pou amann ankor.

Sa pou konsern Polisi Mr Speaker.

PS kekfwa i annan okenn keksoz i oule azout lo la?

PS PATRICK ANDRE Non.

MR SPEAKER Mersi.

MINISTER ANTONY DERJACQUES Mersi Mr Speaker.

MR SPEAKER Mersi Minis.

Wi, Onorab?

HON ROCKY URANIE Mersi.

Minis eski ou pe dir nou la dezormen prezan okenn paran pa pou kapab anmenn son zanfan lo bar bisiklet pou al lekol?

Zis ti a bon met sa a latansyon Digwa pou zot konnen silvouple.

Mersi.

MR SPEAKER Mersi.


Minis dan enn de mo silvouple.

21 Verbatim Report NAS Sitting Thursday 17th November, 2022 MINISTER ANTONY DERJACQUES Deza i annan bann Lalwa an zeneral ki dir ki ou bezwen drive en bisiklet, ou bezwen mont en bisiklet dan en fason ki secure, ki safe.

Nou annan en Polisi osi lo Standar avek Safety.

La sa Polisi i bezwen ganny met dan regilasyon e sa bann regilasyon ler in pare i a ganny published.
E mon mazinen avan mon fer sa mon pou mont ankor en dernyen fwa La Digue pou fer en public meeting ankor pou prezant the finalized regulations an respe, konekte avek sa bann Polisi, avan nou pibliye e Gazete.

Mersi.

MR SPEAKER Mersi Minis.

Onorab Mondon.

HON TERENCE MONDON Mersi.

Mr Chairman.

Mr Chairman premyerman mon rekonnet ki Minister lo transpor pe enplimantasyon proze semen i dan master plan 2015-2024 i enn ki tre remarkab.
fer bokou e progre Alor mon kestyon premye kestyon i relye avek koleksyon data.

PS in mansyonn serten survey ki son departman i fer pou adres serten sityasyon spesifik.

Me eski Minister pe fer provizyon pou envestir an term resours imen e teknolozi lenformasyon, dan koleksyon data an relasyon avek trafik dan Sesel?

La mon pe koz data lo volim trafik an zeneral.

Data lo safety, speed, kategori veikil, eksetera.


Pou zot kapab devlop en baz lenformasyon ki pou permet sa Minister annan en pli gran apersi, rezo transportasyon atraver bann tandans e devlopman dan sa sekter.

Mon premye kestyon.

lo Mon dezyenm kestyon i an relasyon avek elarzisman proze semen lakot was.

Minis eski ou Minister pe anvizaze kontiny sa proze elarzisman lo lakot Takamaka ziska Anse Royale?

Parey ou konnen Minis nou annan plizyer morso semen ki vreman etrwat.
Par egzanp Cap Mason e Maravi.

Omwen eski ou Minister ti ava konmans negosye avek propriyeter, ki posed bann propriyete ki baliz avek semen piblik, pou fasilit fitir devlopman semen dan rezyon Takamaka?

Mersi Mr Chair.

MR SPEAKER Mersi Onorab.

Minis, ou'n pare?

MINISTER ANTONY DERJACQUES Mersi Mr Speaker.

Prezidan li menm li personnelman ansanm in dir mwan, e ansanm avek Minister Transpor.

Konman nou fini Baie Lazare e nou'n fini konmans diskit avek nou bann zanmi Abu Dhabi.
Nou pou fer menm sa ki nou pe fer, sa ki nou pe fer la avek Baie Lazare, nou pou fer avek sa semen pou ariv pas Maravi pou ariv Lentandans.

Savedir nou pou fer li.

E li pe pran sa personally konman son, enn son bann proze parey Baie Ste Anne Praslin.

An sa ki konsern premye kestyon, collection of data.

Wi PS Andre i ava reponn lo la.

Selman sa ki pe arive an plis, 2 semenn pase nou'n diskit avek DICT e nou'n ekrir pa zis departman transpor, tou bann SOEs pou fer avek transportasyon e bann statistics.
E DICT in donn nou en dedicated server pou anmas tou bann data sa ki fer avek transpor.

nou Prezan Principal Communications ek PR Officer, Mrs Malbrook i pe anmas tou sa bann data, e sa pou ed the Policy Units pou tou lede departman fer bann analysis ek bann Polisi ki pli bon.

Savedir wi, nou pou anmas data.

Nou'n fini ganny server e prezan nou pe kree sa page ki feed back avek sa bann departman.

Mersi Mr Speaker.

MR SPEAKER Mersi Minis.

Onorab Pillay?

HON SEBASTIEN PILLAY Mersi Mr Chairman.


Bonzour.

Bonzour Minis.

Bonzour delegasyon.

Mon kontan tann ou pou dir ou pe diskit avek ou bann zanmi Abu Dhabi.
Mr Chairman, mon ti a kontan demann Minis premyerman, an relasyon avek son portfolyo ki konsern transpor in ganny okenn maritim, eski Minis diskisyon avek bann operater bato cargo ki fer larout Praslin e La Digue, regarding sa bann mezir ki ti'n ganny met dan Bidze, pou vwar si sa bann operater bato i satisfe avek sa bann mezir ki vize ver transportasyon maritim ant Mahe, Praslin, La Digue, avek bi pou fer desann pri bann komodite lo sa 2 zil?
Mon dezyenm kestyon i konsern la kantite aksidan ki arive lo semen ki'n ganny raporte par Lapolis.

E lapolis in dir sa in en lannen kot in remarkab lakantite aksidan ki 22 Verbatim Report NAS Sitting Thursday 17th November, 2022 nou'n rankontre.

Mon ti a kontan demann Minis pou dir nou, ki bann mezir ki son Minister pe pran an sa ki konsern travay prevansyon, oubyen si sa i tonm zis avek lapolis e Departman Transpor napa okenn involvement ladan?
Oubyen eski Departman Transpor i involve avek fer travay prevansyon, savedir prepar bann progranm ki pou al ver bann lekol.

Ki pou al ver bann kominote an relasyon avek road safety.

Mon trwazyenm kestyon mon pou tous lo kote Lavyasyon Sivil.

Mannyer Minis pe eksplik nou i paret ki pou annan en reform dan manda Lotorite Lavyasyon Sivil.

Savedir mannyer ou pe dir nou i pou annan 1 ki pou fer regilasyon an sa ki konsern Lavyasyon Sivil.

E lot ki pou fer plito Management Lavyasyon Sivil.


Minis i kapab dir nou ki zistans zot in arive avek sa?

Dapre sa ki'n dir nou taler, sa reorganizasyon, remaniman, transformasyon, mon pa konnen ki mannyer zot le apel li, SCAA.

Eski E eski dan sa prosesis bann anplwaye, bann dimoun ki anploy avek SCAA, pou retenir zot travay, letan sa bann sanzman i arive?

Oubyen eski i annan lentansyon Minister transpor fer okenn redundancy kot SCAA ler zot propoz sa bann sanzman ki zot pe propoze?

Mersi Mr Chairman.
Mersi Mr Chairman.

MR SPEAKER Mersi Onorab, Minis.

MINISTER ANTONY DERJACQUES Mersi Mr Speaker, an sa ki konsern bann bato cargo ant Praslin, Mahe, La Digue, nou ti’n anmenn sizesyon pou met an aplikasyon bann berthing fees annefe ki depi 2019 ti’n sizere, prezan ti annan en moratorium lo la.
Nou’n kontinyen avek sa moratorium pou nou pa met li an vi – (met li an aplikasyon) an vi COVID avek sa kriz ekonomik mondyal, espesyalman avek hyperinflation, ki granmersi Sesel nou pa tro ladan, akoz nou prop sikse konman en pei.

Savedir, enn i annan sa moratorium.

transportasyon lo Number 2 pou bann cargo handlers, mon krwar ki zot byen kontan byento ki an Desanm Mr Speaker, nou pou fini avek sa passenger terminal.
Nou pou ouver sa nouvo passenger and cargo terminal an plen Baie Ste Anne Praslin, e sa pou vin o servis pa zis bann bato me tou dimoun Praslin.

An sa ki konsern konsesyon lo fuel sa Mr Speaker, nou pou bezwen demann direkteman avek Ministry of Finance, avek SEYPEC ki annan sa rol.

Mr Speaker lo SCAA, mon pou demann PS reponn lo Safety Week ankor avek kordinasyon ant police, avek SLTA ek RTC ek lo bann education programme.
Akoz li ki chair sa Road Safety Commission ki osi zot ti lo televizyon Lendi, ki zot in launch sa ‘‘One-week safety for Seychelles’’.

E li i ava eksplik zot bann progranm permanan osi e sa Commission I konpri en kantite agencies.

Selman PS koman chair sa Commission i ava eksplike.

An sa ki konsern Civil Aviation, wi i annan sa separasyon ant Oversight, ki regulatory.

Savedir zot met an aplikasyon bann standar, e laplipar bann standar i sorti avek IATA, avek ICAO.
E dezyenm, pou Air Seychelles Airport Authority ki pou li i pou regard bann loperasyon lo Airport.

Tou bann travayer pou ganny garde.

Bann ki aktyelman dan sa ki nou kapab apel Departman pou Oversight and Regulatory, zot, zot pou tou dan sa nouvo Civil Aviation Authority of Seychelles.

E bann ki reste ki dan loperasyon, zot, zot pou kontinyen anba a standalone statute.

Tou lede sa bann amannman to the SCAA Act 1994 avek sa nouvo Standalone Act pou vin devan zot e mon krwar an Mars zot pou debat lo la.
Mr Speaker mon zis emphasise ki annefe, si ou regard dan Nasyon, ou pou war ki zot ti pe sey recruit enn de travayer.

Savedir pou annan plis travayer ki pou ganny angaze dan tou lede sa bann departman.

Mon’n diskit ek Board yer, annefe mon’n dir sey rod travayer spesyalize pou ed standar.

Mersi Mr Speaker.

MR SPEAKER Mersi, PS Andre pou azoute?

PS PATRICK ANDRE Mersi Mr Speaker.


Bon parey lo kote road safety, definitivman, enn nou vreman konsernen avek la kantite aksidan ki’n arive depi konmansman lannen ziska la konmela.

E nou nou’n travay, parey nou annan sa Road Safety Advisory Committee, ki annan plizyer bann lenstitisyon, e menm dimoun dan prive ki asiz lo la.

Kot nou vwar tou sa 23 Verbatim Report NAS Sitting Thursday 17th November, 2022 bann keksoz nou devan nou bann propozisyon ki sorti kot sa Komite.
Apre Departman Land Transport e Lazans Transpor lo later i enplimant kot i annan pou fer avek lenfrastriktir.

Me kot i konsern ranforsisman, nou vwar kot ansanm avek lapolis e HPU, nou fer plis bann spot check pou nou kapab detekte.

Par egzanp bann dimoun ki pe dray anba lenfliyans, oubyen lalkol, oubyen bann lezot sibstans, e osi pou vwar bann kondisyon zot veikil, si zot dan bon kondisyon oubyen non.

E osi si zot bann veikil i azour avek lasirans regilasyon, parey oubyen zot road fund license.
Me nou, nou annan en progranm byen sarze ki nou’n set la, parey mon’n fer mansyon taler, nou annan en Road Safety Communication Plan pou sa next 3an ki devan nou, e ladan i donn nou direksyon ki nou pou fer pandan sa 3an ki devan nou baze lo bann lenformasyon ki nou’n gather ziska konmela.

i annan zot Nou osi nou anbark avek SNYC pou nou anmenn bann zenn onboard pou ki, parey nou’n war dan sa bann aksidan ki’n arive, i annan bokou zenn ki pe perdi lavi oubyen ki pe ganny blese seryezman.
La konman nou pe koze i annan en forum ki pe pran plas avek bann zenn SNYC, ki pe ganny fer kot Dockland la.

Nou annan demen osi en forum ki nou pe fer avek Minister Ledikasyon, kot apart ki zot prop travayer, bann drayver ki pe ganny enkli ladan, nou osi pe pran zot bann school warden pou fer sa bann school warden vin konman bann anbasader kot bann lekol, pou zot, akoz zot ki dil ek tou bann manrmay, pou fer sa bann zanfan travers semen.

Oubyen swa i annan bann misyon ki zot al lo la.


Al lo lans oubyen al fer bann visit.

E sa bann school warden i zwe en bann gran rol ladan.

Me plis sa ki enportan se ki nou pe servi medya plis pou nou kapab sansibiliz tou dimoun ki servi larout piblik.

E mon lans en lapel ankor pou mwan dir avek tou piblik, e osi bann Manm Lasanble pou pran nou responsabilite nou tou.

Zwe nou rol pou nou kapab redwir sa bann risk, sa bann aksidan ki pe arive, ki en kantite fanmir pe soufer akoz sa bann aksidan.
Mersi Mr Chair.

MR SPEAKER Mersi.

Wi, en klarifikasyon vitman Onorab.

HON SEBASTIEN PILLAY Mersi Mr Chairman, premyerman lo mon premye pwen mon ti a kontan klarifye.

Pou sa bann dimoun, bann operater bato cargo, Minis, eski ou Minister personnelman, apard ki Minister Finans i set Polisi, sa Polisi i bezwen baze lo en lenformasyon ki Minister Finans i gannyen from bann dimoun ki dan sa sekter.

Sa bann dimoun i bezwen pe koz avek en entermedyer.
Eski ou Minister pe act konman entermedyer an sa ki konsern domenn Spesifikman transportasyon maritim?

transportasyon cargo lo Mahe, Praslin, La Digue pou vwar si dan bann diskisyon ki ganny fer ek Minister Finans?

Minister Finans pe osi pran ban konsiderasyon bann eleman transportasyon maritim ki sipoze tonm anba ou Minister spesifikman.

Sa i mon premye kestyon.

Mon dezyenm pwen regarding SCAA Mr Chairman, i enportan mon klarifye sa.
Ler Minis pou dir nou pou dir zot pe rod bann travayer ki kalifye, eski PS Renaud oubyen menm ou i kapab dir nou, i kapab konfirm ek nou, si eski sa i pou enkli recruiting bann former pilots?

Akoz nou konnen I annan difikilte pou serten antre zot - bann former pilots pou zot form par lekip SCAA ki fer regilasyon ek re standardizasyon Lavyasyon Sivil?
E mon dernyen pwen Mr Speaker, mon ti a kontan konnen si Minister li menm, oubyen Minis li menm pou angaze avek progranm Road Safety Week an sa ki konsern prevansyon aksidan lo semen?

Mersi Mr Speaker.

MR SPEAKER Mersi.

Minis sa klarifikasyon.

Annou klarifye.

i bann demann pou MINISTER ANTONY DERJACQUES Mersi Mr Speaker.

Lo premye larepons, nou angaze e nou toultan sey kree bann lenfrastriktir bann kondisyon pou facilitate bann transportasyon ant Mahe, Praslin, La Digue.
E spesifikman lo bann lot konsesyon, sa se Finans avek SEYPEC ki annan sa lyen direkteman avek bann bato.

Si ouswa non pou increase, pou decrease lo zot fuel concessions.

Nou nou’n fer nou bout e nou kontinyen.

Wi nou annan 24 Verbatim Report NAS Sitting Thursday 17th November, 2022 maritim, selman ler i konsern sa area, sa i avek sa Minister avek SEYPEC.

Lo SCAA ek recruitment of bann staff spesyalize, PS Renaud i kapab reponn sa bout.
Lo rate Road Safety Review Committee, sa i direkteman anba chairman.

Zot endepandan.

Zot in ganny set up anba en direktiv administratif.

E zot annan zot rol, e zot konpri bokou dimoun sorti dan tou fer zot sekter.

An zeneral wi zot prezantasyon.

PS konman chair i dir mon ki zot pe fer e ki rol zot pe fer.

Mon konn zot progranm, ki nou donn zot sa lapir konman en Minister.

Mersi Mr Speaker.

ti MR SPEAKER Mersi PS Renaud ou annan en bout pou azoute?

PS ALAN RENAUD Mersi Mr Speaker.


Yes, when you are looking for talent in Civil Aviation Regulations and you would certainly look to pilots and engineers, because they have the experience.

The same thing is true on the maritime sector.

We for ex captains, ex shipping engineers.

Everyone that’s experienced.

look So, I would imagine that the Civil Aviation Authority indeed would be recruiting from the pilot community and that they would accept applications and do that.
I don’t know exactly who has applied for those posts, and who they are but that’s naturally where you would go.

Also, you would want local pilots and local engineers because they already have the experience of flying and operating in Seychelles, so all that fits together.

So I hope that makes sense.

It’s a natural pool of people that they would recruit.

(Interruption) MR SPEAKER Silvouple!

Nou a vitman.

terminen.


Terminen HON SEBASTIEN PILLAY Mon konpran ou silvouple, be silvouple, mon pe demann sa kestyon pou bann dimoun ki dan sa sekter.

E se sa rezon.

Eski Minis i kapab konfirmen si PS Renaud pe dir ek mwan ki, dan prosesis recruitment pou bann dimoun ki pou form par sa nouvo po konponan regilasyon civil, sa ladizasyon, eski ou pe dir mon pou dir zot pou donn serten priyorite recruitment pou bann ex pilot Seselwa, enzenyer e bann ki’n annan konpetans ladan menm?
Akoz PS sorry mannyer ou’n koze in en pti pe difisil pou tou dimoun konpran.

So se sa rezon ki mon bezwen fer sir mon kapab ganny en konfirmasyon lo la.

Apre mon bezwen dir mon kontan mon krwar ki Minis pe angaze avek Road Safety Week.

Mersi Mr Speaker.

MR SPEAKER Thank You.

PS, yeah, in one or two words please?

PS ALAN RENAUD Yes, I confirm that you prioritize local pilots and talent for such positions, and they can apply and should apply.

MR SPEAKER Thank you.


Bon nou a pran vot pou sa Bidze pou sa Minister.

Ki pou en total R41milyon345mil.

Manm ki an faver lev lanmen silvouple?

Mersi.

Manm ki kont?

Vot pou pou R41milyon345mil, 20 Manm in vot pour, 0 kont e 7 in abstain.

Lasanble in aprouv sa Bidze.

Transpor Minister Bon mon krwar nou pou pran en sanzman delegasyon.

Mon a remersye bann manm ki’n la avek Minis pou Minister Transpor.

E mon a swet zot bon depar e bonn kontinyasyon.

E nou a pran en pti poz sanitizing.


(technical break) SEYCHELLES ADMINISTRATION – (SMSA) MARITIME SAFETY MR SPEAKER Bon, Bonzour e byenveni avek nou Captain Joachim Valmont, CEO Seyhelles Maritime Safety Administration, Mrs Brigitte Adrienne son Deputy CEO e osi Ms Samia Delorie son accountant.

Bidze Seychelles Maritime Safety Administration i lo paz 446 ziska 451 pou en total R13milyon764mil.

Minis nou a repran kot ou ti’n arive lo en pti lentrodiksyon zis pou nou re-tous lo sa size.
MINISTER ANTONY DERJACQUES 25 Verbatim Report NAS Sitting Thursday 17th November, 2022 Mersi Mr Speaker.

Mr Speaker pou 2020, Bidze SMSA ti 12milyon459mil, pou lannen 2023 nou pe propoz 13milyon766, *63mil.

Son diferans se R1.3milyon.

Nou’n pran kont Trezyenm Mwan Saler, salary adjustment 10percent, recruitment of 2 new staff, medical fees avek enn de bann lekipman pou SMSA, e en pti increment pou misyon overseas, avek bann konsiltan pou travel.
E protective clothing, subscription fees avek security equipment.

SMSA in kolekte pou Gouvernman, nou estimen R2.8milyon 2022.

Pou 2023, nou estimen i pou collect - i pou anmas pou Gouvernman R4.4milyon.

Son bann Lalwa ki an Desanm nou pou Gazete.

Parey nou’n dir zot, Mr Speaker, nou’n fini annefe anonse.

Mersi Mr Speaker.

MR SPEAKER Mersi.

Mon a konmans avek Onorab William.

HON WAVEN WILLIAM Mersi Mr Chairman.


Mr Chairman pou sa sonm ki nou pe al vote pour SMSA, swivan bann kestyon ki mon’n demande dan bann Bidze oparavan, e par lefe ki Grand Anse Mahe nou’n ganny de trwa bann ka noye, e nou’n fer bann demann ki bann, nou’n met bann bwe demarkaz, akoz i annan en kouran dan lanmer ki bann etranze e menm bann Seselwa pa okouran, be bann natif Grand Anse, serten zot okouran sa sityasyon.
So mon anvi konnen kan ki serten travay pou ganny fer ki nou kapab trouv serten bann bwe ganny mete?

Nou vwar pou dir in annan bann lansenny ki’n ganny mete, me selman ler dimoun i kit lansenny i al lo lans, napa okenn lendikasyon dan delo vreman montre ki bor sa kouran i ete.

Mersi.

MR SPEAKER Thank you Onorab.

Minis.

MINISTER ANTONY DERJACQUES Mr Speaker, eski CEO Captain Valmont i kapab reponn?

Mersi.

MR SPEAKER Captain Valmont ou annan laparol.

CEO CAPTAIN JOACHIM VALMONT Mersi Mr Chair.


Bonzour tou Manm Onorab.

Pour Grand Anse Mahe parey Onorab in mansyonnen, as we speak mon annan en kontrakter, ki pe pase ki pe netway en pe tou sa bann, nou annan 2 sign board ki parey ou’n dir, ki nou’n enstale.

Zot pe pase pe netwaye as we speak.

Sa in konmanse depi Lendi.

Me pou demarkasyon, pou demarkasyon nou pa’n fer okenn provizyon pou demark Grand Anse, me parey ou pe dir si i annan nesesite, SMSA nou a note e nou a fer en pti survey.
Akoz pou demarke, nou bezwen fer en pti survey avan, gete si, e osi si nou annan larzan dan Bidze pou nou kapab fer sa demarkasyon.

Mersi.

MR SPEAKER Mersi.

Wi Onorab, klarifikasyon.

HON WAVEN WILLIAM Mr Chair mersi.

Mon anvi remind Mr Valmont, ki baze lo kestyon ki mon’n deza demande dan Bidze presedan, zot ti dir pou dir i annan serten distrik ki zot pe travay avek, epi zot pou vin Grand Anse Mahe.
So, baze lo ou larepons ki ou pe donn mwan la, konmsi mon pa vreman war en time frame akoz nou pe ganny bann problenm kot, nou annan bann viziter ki vini me selman nou pa pe vreman, mon santi, pe pran ka avek zot.

Mersi.

MR SPEAKER Mersi.

Captain ou kapab azout en klarifikasyon oubyen …?

CEO CAPTAIN JOACHIM VALMONT Letan, avan lannen la nou sipoze al fini avek La Digue.

Nou annan Linyon Estate La Digue ki tou nou bann lekipman i laba, bwe laba, sinker fini arive.
Nou a fini sa, e apre semenn prosenn, nou sipoze, mon pe ganny lasistans Coast Guard semenn prosenn, pou mwan al, i annan Anse Lazio.

Anse Lazio nou annan serten re- pozisyonnman bwe.

I annan bwe ki’n trennen avek movetan.

Nou pe al re- pozisyonn li semenn prosenn.

E o moman nou fini sa Onorab, mon promet ki nou a - avek lasistans Coast Guard, nou a move Grand Anse, e fer en pti survey, e get dan posibilite sa fer demarkasyon parey ou pe dir.

Mersi.
Mersi.

pou nou kapab 26 Verbatim Report NAS Sitting Thursday 17th November, 2022 HON EGBERT AGLAE Mersi Mr Chair.

Bonzour Kaptenn Valmont.

Mon premye kestyon i SMSA i sipoze annan en Lalwa ki sipoze vin devan Lasanble.

Mon ti a kontan konnen premyerman ki zistans nou ete avek SMSA Act, si tou keksoz i annord?

Dezyenmman i bann konsern avek bann motorized activity lo lanmer.

Sirtou parey nou konnen jet ski, ki annan ankor en serten konplent.
Mon ti a kontan konnen petet ki de lavan, pour nou kapab rezourd enn pti gin bann sityasyon.

Akoz sirtou dan weekend nou still pe ganny serten konsern bann aktivite ki pe deroul enn pti pe tro pre avek inland kot dimoun i naze sirtou.

E dernyen kot i konsern bann safety features.

Ou'n koz en pe lo la.


Kaptenn mon ti a kontan petet, all around Mahé Praslin, La Digue li menm, ki en plan ase konkret i landrwa ki ganny met devan, bann plizoumwen tre frekante, par lokal e etranze ki en plan in ganny set ki tou bann security features, i ganny mete.

En mannyer ki bann warning i ava deter en pe bann okazyonnel aktivite, ouswa bann aksidan ki arive detanzaot e kot dimoun i perdi lavi.

Mersi.

MR SPEAKER Mersi Minis.

MINISTER ANTONY DERJACQUES Mersi Mr Speaker.


Mon a reponn lo bann, regilasyon akoz mon osi mon Avoka.

Apre Mr Valmont kaptenn i a pran lo bann safety features, e i a elabore jet ski.

An sa ki konsern sa trwa regilasyon, tou le trwa pou'n pare Gazete, premye semenn Desanm.

Savedir dan 3 semenn.

Sa pour enkli Seychelles Maritime Safety Authorities Fees Regulation, Dezyenm, Merchant Shipping Identification of Ships Regulations.

Trwazyenm, the Seychelles Maritime Safety Authority Licenses Regulation.
Mr Speaker dezyenm kestyon lo jet skis;- jet skis i form parti sa bann sea going vessels ki pou ganny, bezwen ganny licensed.

Apre bann safety identified, requirements pour dan sa bann Lalwa, kot i pa kapab poz en danze ki mannyer i pou ganny servi.

Apre bann areas kot pou ganny demarcated kot i kapab ganny servi ouswa non.

Pou annan bann lofans ler bann motorized vehicles, sea going vessels i kas jet ski.

Nou osi nou tre Lalwa, enkli konsernen, i annan bann touris ki'n ganny afekte.
Lipye ti ganny fractured dernyerman.

E Coast Guard ti bezwen fer son travay ansanm avek SMSA.

E mon krwar en dimoun ti ganny identified e arete.

Solman sa touris, son lipye ti ganny fractured.

I annan en kantite konsern lapar Gouvernman kot jet skis i ganny servi malapropo, e posibleman pour bann aksyon ilegal, pa neseserman zis pour safety be pour bann criminal offences.

E sa pe ganny tackled.


Bann dimoun ki pe servi jets ski pou fer transportasyon drog pran kont, ki byento, premye semenn Desanm sa lannen, Lalwa pou ganny Gazete, pou ganny pibliye e pou vin anfors.

E tou sa bann Lalwa pou vin an fors le 1 Zanvye 2023.

Mersi Mr Speaker.

lo MR SPEAKER Mersi kaptenn Valmont ti pou azout keksoz.

jet ski, CEO CAPTAIN JOACHIM VALMONT Mersi Mr Chair.

Zis pou azoute Mr Chair ki jet ski pou ganny kouver anba sa Identification of Ships Regulations parey Minister in refer sorti.
E pour endividi kapab anmenn en i pour bezwen definitivman vin kot SMSA premyerman, pour idantifye son jet ski.

Dezyenmman sit enn pti legzanmen en ki pou kapab SMSA assess li.

Apre issue li avek en certificate of proficiency pour li kapab anmenn sa jet ski.

So all in all nou pou kapab, SMSA pou kapab build en database lo tou, jet skis - pa zis jet skis avek bann pti bato parey Minis in dir.

Bann pti bato anba 10met enkli bann speed boat as well.

Mersi.

MR SPEAKER Mersi kaptenn.

Onorab Sandy Arissol.


HON SANDY ARISSOL Mersi Mr Chair.

Bonzour tou dimoun a lekout.

Minis ek ou delegasyon.

Mr Speaker, mon ti anvi demann Kaptenn Valmont, kestyon an relasyon avek bann board sign ki Onorab William in koz lo la.

Mon tann ou dir semenn prosenn, semenn prosenn.

Mon pa krwar ou pe fer sa 27 Verbatim Report NAS Sitting Thursday 17th November, 2022 travay akoz ou ti pe vin dan Lasanble Nasyonal, i annan en pe letan ou pe fer sa travay.
Parske Bel Ombre Marie Laure nou annan en board pe pouri.

Lo bout lans Marie Laure nou annan en Board la.

Nou pa vwar li ditou, parske vezetasyon in kouver li.

E i dan en fon e Marie Laure i annan en gro konstriksyon pe arive, pe fer rock armoring lo bout lans.

So nou ti a kontan si SMSA dan sa Bidze mon pe donn ou letan ou pe fer sa le tour fini Praslin, ou fini La Digue, Anse Lazio, pour ou desann enn pti kou Bel Ombre silvouple, vin get nou bord Marie Laure parske nou annan zis de lans nou.
Nou annan Anse Sima, avek Marie Laure ki nou bann dimoun i akse avek, pour pase pou vin get nou anba sa Bidze ki mon pou la vote pour ou.

Dezyenmman mon ti a kontan demann ou, in regards to safety.

Parey zot manda i demann zot eski SMSA zot pe fer en travay an relasyon avek bann bato ki rantre dan nou basen Bel Ombre.

Dan basen Bel Ombre i la o bor por.

Mon apel sa basen pou konpran ki nou pe koz lo la o bor Pier Master la.

I annan en kantite bann bato in mouy la.


Eski i antann en travay ki pe ganny frer par SMSA ki ansanm avek Port Authority ki tonm anba menm Minister, pour nou asire ki bann bato ki pe servi sa nou bann fasilite, si zot annord avek zot license, si zot bato i en sekirite pour ki nou pe koz safety lezot bann dimoun ki servi sa touris, Seselwa, bann travayer dan zalantour.

Sa mon dezyenm.

Mon trwazyenm pour Minis, se Minis ti annan en let eviksyon ki ti ganny donnen par ou Minister.
Sinyen par ou, pou bann dimoun ki pe occupied sa bout konblaz ki la letan nou pe koz safety.

Malerezman dan 5 i reste enn.

Prezan tou dimoun pe demande akoz 4 ale enn i ankor la.

Pour ki rezon li i reste, parske bann travay ki i pe fer i annan pou fer avek en rapor, pa en rapor, wi en rapor fer par DRDM ek SFRSA an relasyon avek sekirite ki SMSA dan son manda pe koz lo la avek bann fasilite ki nou annan.

So dir nou ki zistans arive akoz, Lotorite Distrik nou pa konnen dimoun pe demann kestyon.
Mersi bokou.

MR SPEAKER Ok Minis.

Ou a kapab dirize.

Swa ou reponn oubyen ou pas laparol.

MINISTER ANTONY DERJACQUES Mersi Mr Speaker.

Lo sa dernyen kestyon akoz Por ti pe travay bokou plis lo sa dernyen dimoun ki pa ankor kite.

Mr Speaker i bon ki MNA Bel Ombre in dir mwan.

Mon ava imedyatman anvoy sa kot CEO Por pou find out akoz dan sa 5, 4 in obei, enn in reste e pour ki rezon i pe reste.

Leres mon a demann kaptenn Valmont pour reponn silvouple.

MR SPEAKER Kaptenn Valmont.


CEO CAPTAIN JOACHIM VALMONT Mersi Mr Chair.

Onorab mon kapab konfirmen avek sa Lasanble ki parey mon’n dir as we speak now, mon annan mon a dir son non Mr Chetty ki enn ki nou'n outsource, ki pe fer letour Mahé in ganny sa Kontra pour li fer letour Mahé zisteman, pou netway tou nou bann safety signs board ki nou annan otour toultour Mahé.

Sa i pe komanse.

Me apre nou pou bouz lo Praslin, pe komans isi Mahé.

E travay in komanse, a semenn e i pe fer letour.


E i annan en zofisye SMSA as well, ki go around avek li pou fer si, letan in fini zot tir portre pou fer sir poudir sa travay in ganny fer.

E sa i pour lo sign board.

E pour Bel Ombre, sa pti por Bel Ombre.

Wi SMSA osi i involve, e si mon pa tronpe semenn pase, mon ti involve dan en site visit ki ti ganny fer avek plizyer antite ansanm avek SEYPEC osi, akoz zot annan en proze pour deepened anndan pou kas ros even kas ros, pou aranze.
E wi mon kapab konfirmen poudir SMSA osi i involve dan sa proze pour fer sir poudir bato ki pe antre dan sa pti por i fer i an sekirite.

Mersi.

MR SPEAKER Mersi.

Onorab Vidot.

HON AUDREY VIDOT Mersi Mr Chair.

Mr Chair zisteman, mon ti le demann avek Kaptenn Valmont, dan sa letour ki pe ganny fer, otour Mahé.

Si i posib Roche Caiman, nou annan en pti landrwa kot zot dir pti lans, zis kot sa bridge kot i kontan annan aksidan la.
Ti ava byen si zot ti kapab osi met siny la akoz nou annan en kantite manrmay 28 Verbatim Report NAS Sitting Thursday 17th November, 2022 ki dan vilaz, i regretab san bon sipervizyon paran, zot servi sa landrwa e par kont i enn pti pe danzere e spesyalman letan i annan rad mare, apre i annan sa kouran for la.

E osi i annan sa morso ki kot pres kot Ste Anne Jetty.

Kot bann bato sailing i komans fer zot bann training.

La osi i regretab nou annan ankor manrmay bann zenn ki kontan servi sa landrwa.
E i ase danzere espesyalman akoz i annan en kantite ros.

Petet ti ava byen pour met bann siny lansenny pour dekouraze.

Mersi.

MR SPEAKER Mersi Kaptenn Valmont ou'n note, eski ou le konfirmen ki zot a kapab donn latansyon.

Minis?

MINISTER ANTONY DERJACQUES Yes.

Mr Speaker.


E osi kot sa landrwa kot ti ariv sa aksidan, kot pti lans, nou'n fini tender pour annan road safety precautions parey en baryer, pour bann motorist pa kit semen al tonm la, akoz sa parey ou'n dir Onorab sa landrwa i ase fon, i annan rad mare e i en pe danzere.

lanmer An sa ki konsern dan Kaptenn Valmont si i annan en mo i kapab dir.

MR SPEAKER Kaptenn Valmont oule azoute?

CEO CAPTAIN JOACHIM VALMONT Mersi Mr Chair.


Mersi Onorab pour tir mon latansyon lo la, e nou ava enkli li akoz yer Coast Guard ti refer sorti avek nou i annan en landrwa osi, Perseverance kot nou’n aprann poudir i annan zanfan i sot dan delo.

E i annan ros parey ou dir.

E yer, nou'n al fer en lenspeksyon e nou pe fer provizyon pou met en sign e la mon’n note.

Mon ava anvoy mon zofisye osi, fer enn pti survey e gete pour nou kapab plas sa bann sign parey ou pe demande.

Mersi.

MR SPEAKER Thank you.


Onorab Hoareau.

HON JOHN HOAREAU Mersi Mr Chair.

Mr Chair dabor mon le felisit kaptenn Valmont pour bann louvraz ki zot in fer pour 15 Out, apre pour sa International Open Sea Swimming Competition, kot pa'n annan okenn lensidan grav, mon kapab dir.

Me par kont mon le atir zot latansyon lo strategic priority ki zot koz lo port state e toultan nou'n koz lo port state control.

Ki i enn bann kriter ki MIO i gete pour whitelist nou por.
E mon pa vwar li pe reflekte dan initiatives of spending pour any new recruitment.

Me selman mon vwar poudir i reflekte koman priority.

So how do you - konmsi ki fason ki ou pe zer sa, si ou annan en problenm kapasite.

Dezyenmman lo kote maritime licensing fees.

Mon vwar in desann sorti 2milyon pou vin 1milyon zot forecast pou vin 1 milyon lannen prosen.

In terms of the revenue akoz zot revenue pe desann lo maritime licensing fees?

Ki problenm zot pe rankontre pour zot pa anmas osi larzan ladan.
Trwazyenmman mon’n, tann ou ou'n koz lo zafer jet ski, Ki zot pou bezwen fer enn pti assessment pou bann users.

idantifikasyon apre fer Mon ti le konnen si, akoz Beau Vallon i annan osi bann dimoun ki lwe jet skis avek bann etranze, bann touris, si sa pou aplike osi pour zot?

Mersi.

MR SPEAKER Mersi.

Minis.

MINISTER ANTONY DERJACQUES Mr Speaker, Kaptenn Valmont i a reponn tou le trwa.

Zot very technical, e i kapab kouver.


E Lezislasyon osi provide par egzanp pour trwazyenm kestyon, i annan dan Lalwa Kaptenn Valmont i ava eksplike.

MR SPEAKER Thank you Kaptenn Valmont.

CEO CAPTAIN JOACHIM VALMONT Mersi Mr Chair.

Pour ou premye kestyon Onorab lo port state control inspection.

Zis pou refer sorti poudir de semenn pase, SMSA ti annan 5 zofisye ki'n al fer training Mombasa enkli mwan menm pou fer port state control.
E pour lemoman mon annan enn la ki Amsterdam ki pe fer further training, en Kaptenn ki pe swiv.

E mon kapab dir ki pe dir in refer sorti, si ou get rapor ki Sesel i devan even Sri Lanka, Maurice.

Maurice aparan pa pe fer tou port state control.

So 29 Verbatim Report NAS Sitting Thursday 17th November, 2022 Sesel, nou annan nou 5 zofisye ki deza trained.

E par kont nou bezwen tou le lannen swiv bann additional training dan sa lemonn maritim keksoz i evolye.
So ou bezwen ou bann Port state control inspector i bezwen reste azour avek sa bann devlopman ki pe arive dan sa lemonn maritim.

So mon kapab konfirmen pou dir, nou annan kapasite pou fer port state control.

E zis kekfwa pour pas enn pti lenformasyon, nou annan resaman en bato ki nou’n even banned li pou vin Sesel.

E in ale e la nou kapab konfirmen in fer tou son bann reparasyon, e in demann nou permisyon pour li kapab retourn Sesel, pour li vin fer son cargo operation Sesel.
So i montre ou poudir Sesel kot i konsern port state control, Sesel nou avan en bon pe pei dan larezyon.

Pour dezyenm kestyon lo marine licensing fees, rezon se ki i reflekte pli ba, se ki nou pa ankor sa fees regulation pa ankor antre.

An menm tan Licensing parey mon ti enplike avan Licensing, SMSA i sipoze pran Licensing avek Licensing Authority.

Me sa i pa ankor arive.

Se sa rezon, ki ou vwar ki in montre sa bes.

Lo kote touris an relasyon avek jet ski.


Yes nou'n fer provizyon dan sa identification regulation, pour even touris letan i pe vin fer son aktivite, depandan lo kantite letan i pou fer lo sa jets ki, i pour annan serten training ki sa operater nou'n met onus lo sa operater pour li kapab donn sa touris, pour kapab li al pran responsabilite sa jet ski.

les E sa mon krwar nou pe limit li pour 30 minit si pe al 30 minit.
Me si sa touris i pe pran jet ski pour sepa i pe lwe pou de zour, then obviously sa touris, i pou bezwen li osi, vin pas atraver sa pti legzanmen pour li kapab ganny en COP pou anmenn jet ski.

MR SPEAKER Thank you kaptenn.

Onorab Gill.

HON CHURCHILL GILL Mersi Mr Chair.

Bonzour Minis e Mr CEO Valmont.

Mon premye kestyon pour Mr Valmont se i annan bann training ki'n ganny fer pou bann skippers Seselwa, i annan en pe lannen pase.

E zot ti ganny promet ki zot license, ler zot ganny zot license.
I pour en kart ki waterproof ki zot a kapab servi vi ki zot travay an mer.

Eski i annan provizyon dan sa Bidze pou konplet sa legzersis, pour ki sa ban n dimoun i a kapab ganny zot license?

Mon dezyenm kestyon se ler nou pe koz safety parey zot konnen nou annan bokou sa ban bareboat ki nou annan Sesel.

E an menm tan i annan en bon pe zot, zot servi skippers ki enternasyonal - pa Seselwa.

Eski SMSA i annan en fason pour li verifye kalifikasyon sa bann skippers.
An menm zot seaworthiness pour nou asire ki sa bann dimoun zot kapab operate Sesel, san ki zot koz okenn problenm?

Mersi.

tan sa bann bare boat MR SPEAKER Mersi Minis.

Ou adres Kaptenn Valmont.

MINISTER ANTONY DERJACQUES Kaptenn Valmont i ava … Mr Speaker.

MR SPEAKER Kaptenn.

CEO CAPTAIN JOACHIM VALMONT Mersi Mr Chair.

Pour reponn ou premye kestyon konsernan sa pti license parey an plastik parey ou'n dir.

Mon kapab konfirmen poudir wi.

Nou’n fini aste.

Nou’n fini aste masin.


Nou'n fini osi aste progranm pour kapab issue.

Me solman parey ou konnen nou regilasyon i pa ankor vin an fors.

E nou pe esper regilasyon vin an fors pour nou kapab komans issue sa bann COP.

E an menm tan letan nou, akoz nou le komans premye avek COP, pre sa ranplas bann vye sertifika - certificate of competency ki nou'n deza issue.

So preparasyon in ganny fer pour nou komans issue COP premye, ki pour ranplas li parey ou'n dir.
Apre letan nou'n fini issue sa bann CEOP, then nou pou ranplas sa bann vye COC ki konmela i an papye.

Nou a ranplas li, avek bann plastik parey ou'n refer sorti.

E sa parey Minis in refer sorti Lalwa pe sorti lannen prosenn.

So premye semenn Desanm.

Kot i konsern skipper ki vini enternasyonal.

Sa mon kapab konfirmen poudir request, sirtou bareboat charter.

Request i anvoy kot SMSA, avek zot kopi zot sertifika.

E SMSA i vet.
E SMSA i vet.

I vet i gete si sa 30 Verbatim Report NAS Sitting Thursday 17th November, 2022 dimoun ki pe al pran sa bato, i annan sa konpetans pour li kapab servi sa bato.

E i annan bokou lenstans kot SMSA, in refize, akoz i annan ki vini avek zis i pa en certificate of competency, me i en parey en license zot dir, en boat driving license whatever.

I annan plizyer.

Akoz sak nasyonalite ou pou vwar i vin avek diferan kalite sertifika.
So this is why SMSA, i fer sir poudir sa bann request i vin parfwa trwa mwan, de mwan avan.

E pour SMSA i kapab vet sa bann sertifika.

E i annan osi plizyer lenstans kot SMSA in entervenir, pour kapab fer rantre skipper Seselwa instead of les sa bann skipper, avek sa bann sertifika ki nou SMSA nou pa satisfer avek.

Mersi.

MR SPEAKER Mersi i annan en pwen ki pa'n reponn Onorab vitman?
HON CHURCHILL GILL I annan en pwen ki pa'n reponn konsernan ki mannyer ki nou asire ki tou sa bann bareboat zot seaworthiness?

MR SPEAKER Ok, mersi kondisyon, wi.

HON CHURCHILL GILL Vi ki mon annan laparol.

Mon a zis lo sa larepons ki'n donn mwan, si i kapab zis eksplik ou sa vetting process.

Ki mannyer in fer.

Apre vi ki i dir nou poudir i annan bann parfwa i annan bann ler i santi ki license pa bon i fer antre bann Seselwa, sa osi eski si i kapab dir nou akoz nou pa met an plas?
En keksoz ki Seselwa i kapab ganny sa loportinite dan plas si en boug pa kapab apre li i gannyen, pour letan nou Sesel.

Mersi.

MR SPEAKER Thank you.

Byen.

Yes Kaptenn.

CEO CAPTAIN JOACHIM VALMONT Mersi Mr Chair.

Pour seaworthiness parey ou konnen tou bareboat charter zot hirer craft e hirer craft pour nou kapab asir zot seaworthiness, zot bezwen fer survey tou le lannen.

Savedir annual survey i ganny fer lo sa bann bato, tou le lannen.

Sa i prove zot seaworthiness.


Lo kote, sa bann skipper ki ou pe dir, enternasyonal.

Zot parey mon’n dir zot anvoy zot sertifika avan, de mwan trwa mwann, annandler sis mwan avan zot anvoy-e. SMSA i fer son due process i kapab go back kot sa issuing authority e verifye si sa sertifika i valid or si sa dimoun i annan konpetans pour li navig dan delo Sesel.
E nou nou'n rankontre plizyer, kot i annan i restriktiv, i restriktiv kot i annan sa sertifika ki ki'n ganny issue la, i zis pour sa pei e i pa aplikab pou Sesel.

letan E nou i annan bann sirkonstans koumsa, nou pa otorize.

Me pou azoute pour ou lot kestyon ki ou'n demande, prosesis pou annan skipper Seselwa.

E sa parey ou konnen bareboat charter la sa dimoun i vini avek son fanmir or en group.

Zot vin an group e parfwa zot le navig zot tousel.


Par egzanp si sa en kaptenn i vini avek son fanmir e li i kapab anmenn en bato, i ti charter sa bato e la i ale avek son fanmir.

I pa oule annan ni lekipaz Seselwa, ni skipper Seselwa e sa i dan zot Lagreman.

E si parey mon’n dir si wi, e si nou'n nou santi SMSA i santi poudir sa skipper ki pe vini i pa konpetan pou li navig dan delo Sesel, la i nou dir be non, ou sertifika i restriktiv pour ou pei e ou pa kapab anmenn sa bareboat, sa craft vessel Sesel.
La ki nou dir be bon ou pou bezwen pran en skipper Seselwa pou al ek ou.

Se sa dan sirkonstans, ki SMSA i azir.

Mersi.

MR SPEAKER Thank you kaptenn.

Onorab Roucou.

HON MICHEL ROUCOU Mersi Mr Chair.

Minis annefe mon osi mon pour partaz enn pti pe mon konsern an term bwe.

Sirtou Ile Aux Cerf, kot bann zabitan laba zot enn pti pe konsernen.

Akoz zot osi zot annan zot bann kliyan ki ennler ler espesyalman dan weekend, ler bann dimoun i vin laba zot fer enn pti pe nwizans avek bato.
E sa i mon premye si zot kapab met Ile aux Cerf osi tou, Mr Valmont ler zot pe fer sa bann lenspeksyon pou met bwe.

E mon dezyenm kestyon, i an term kot ou challenge, ou'n dir pour ki zot annan enn pti pe konsern lo bann asset ki zot napa.

Akoz zot bezwen depann lo bann lezot Lotorite parey lotorite parey Marine Police avek Coast Guard.
31 Verbatim Report NAS Sitting Thursday 17th November, 2022 E mon dernyen kestyon Mr Speaker, i osi kot anba ou challenge kot ou'n koz enn pti pe lo kote bann staff ki annan sa kalifikasyon, ki sa osi tou i enn pti pe zot konsern ki zot pe fer dan sa laliny.

Eski zot pe, zot pe anvoy zot bann staff dan bann course, pou fer siny poudir demen i annan dimoun ki kapab pran sa larelev.

Mersi.

MR SPEAKER Thank you.

Minis.

MINISTER ANTONY DERJACQUES Mersi Mr Speaker.


Mon a tous lo dezyenm kestyon, lo bann assets pour SMSA.

Mr Speaker avek sa bann nouvo Polisi ek nouvo Lalwa ki an Desanm, nou a vwar nou a trouve in ganny Gazete, i annan bokou plis responsabilite, lo SMSA.

SMSA pe evolye pe transformen.

E nou vwar pe ranpli en nouvo rev, ki oparavan ti napa.

Par egzanp bann identification and survey of vessel ziskan ler nou pou ariv kot fishing vessels par *anba 10met - par lao 10 met ek bann hirer craft.
SMSA os i fek ganny formen anba en Lalwa, avan mon konnen ti napa Lalwa, solman i ti en administrative body.

Alor ki ou vwar avek sa lorganizasyon, i pe evolye e i bezwen plis kapasite.

Nou bezwen prezan toultan prezan an diskisyon avek Ministry of Finance, pour nou kapab ganny funds pour nou bann assets.

Par egzanp nou napa ni menm en bato.

Sanmenm prezan nou travay avek bann lot stakeholders par egzanp Coast Guard ki vreman pe ed nou.
I annan en demars ki pe arive Sesel, ki byento zot pou pas en Lalwa zot pou diskite loo kot bann assets ki ganny sezi atraver bann case kriminel, i ganny dirize par en sel lorganizasyon e i ganny partaze avek bann lot lorganizasyon parey SMSA.

Pour lemoman Coast Guard ek Marine Police pe ganny preski tou sa bann assets.

Nou, nou ankor pe demande, pe request e nou pe rod sa bann understanding kot nou, nou kapab ganny par egzanp 2 speed boat ler i ganny sezi Ankour.
Alor annou pran enn pti pe pasyans, nou osi dan SMSA nou enpasyan, nou anvi sa bann assets pour nou kapab ranpli nou nouvo rol.

E mon pe dir zot ki si nou kapab fer nou travay, dan en fason bokou pli efikas.

Menm si nou vwar ki pour prosen lannen nou pou sorti 2.8milyon sa lannen pou ariv 4.4, nou kapab kontinyen devlope, anmenn plis pour Gouvernman Sesel e Ministry of Finance, si nou bann assets i increase.

Mersi Mr Speaker.

MR SPEAKER Mersi Kaptenn Valmont prezan.


CEO CAPTAIN JOACHIM VALMONT Mersi Mr Chair.

Wi mon pour agree ek Onorab pour dir SMSA, i resevwar bokou par ler dan weekend sirtou dan weekend, bann nwizans ki pe ganny fer Ile Au Cerf parey ou'n mansyonnen, parey jet ski sometimes speed boat.

E dan bann sirkonstans koumsa, parey Minis in refer sorti, nou travay an close kolaborasyon avek Coast Guard e Marine Police.

E osi avek Marine Park Authority.


E ler i annan bann lensidan parey, mon ganny call toudswit e mon kapab konfirmen poudir si mon’n ganny en call deswit mon call Coast Guard.

E Coast Guard deswit pou deplway zot asset, avek zot bann zonm pou al entervenir.

So dan sa kote mon ganny n bon korperasyon avek Coast Guard, e Marine Police osi.

E an menm tan parey mon’n dir, Marine Park Authority osi par ler zot osi zot call sirtou dan Port Launay laba kot dan Marine Park.
Li osi zot ganny serten aktivite ki ganny pran plas.

Me mon si i permet mwan pour mwan kapab dir poudir, mon annan osi serten, i annan serten group ki'n ganny formen lasosyasyon parey Jet Ski and Power Boat Association.

Ki zot apros mwan par ler e zot demann permisyon letan zot annan serten aktivite dan dimans annandler weekend pour zot fer.

E la mwan mon fer sir ki mon kontakte Coast Guard avek Marine Police pour monitor zot.

E zot fer zot bann aktivite sirtou anba sekirite.


Se sa ki nou fer pour lemoman.

Mersi.

MR SPEAKER Mersi.

Onorab Pillay?

HON SEBASTIEN PILLAY Mersi Mr Chairman.

Bonn apre midi tou dimoun.

Mr Chairman mon premye kestyon i relate avek IMO compliance.
Mon ti a kontan 32 Verbatim Report NAS Sitting Thursday 17th November, 2022 si Minis i dir nou si anba Bidze, kote nou ete avek en Departman Batimetrik oubyen Brigad Idrografik parey nou ti annan avan, ki a permet bann maren pour zot ganny lenformasyon e kote sa lofis pe baze ozordi.

lo mon leksperyans sa osi i fer osi en compliance measure ki nou bezwen annan vizavi IMO.

Akoz mon pa pe vwar petet Minis i a eksplik mwan anba Bidze kote sa i tonbe.
Akoz mon krwar baze Dezyenmman Mr Chairman, mon ti a kontan klarifye en keksoz avek Minis, an sa ki konsern, bann boat charters, eski Minis ki lo size mannyer Minis pe go about enforcement.

Akoz mwan personnelman mon reste dan en labe.

E nou komans vwar par egzanp nou pa vwar sa problenm avek bann skipper Seselwa, ki zot, zot anchor an deor reef bed.

Be nou vwar sa problenm avek, bann bareboat charter kot i annan bann skipper etranze.

Sirtou sa dimoun ki'n lwe son bato menm e zot vin anchor lo reef bed.
E sa lank zot garde zot larg lanmen, ‘’boudoum, boudoum, boudoum’’ i kas sa bann koray e sey afekte sa.

So ki kalite mezir oubyen ki nou'n mete dan Bidze pour nou kapab ranforsi enforcement lo protez nou lakot?

Oubyen si pou annan bann demarcation buoys ki pou komans ganny mete dan bann diferan labe kot bann bato.

Sirtou akoz i annan bokou pli aktivite konmela, pour zot kapab fer anchorage.
E mon dernyen pwen Mr Chairman, eski Minister i annan en rezis tou bann bato ki pe ganny servi koman bann bareboat charters ozordi, as we stand?
Pour zot kapab monitor ownership sa bann bato, pour asir ki tax ki sipoze ganny peye (akoz sa lenformasyon i kapab ganny servi par SRC), ki tax ki sipoze ganny peye atraver sa bann bato ki ganny lwe, i ganny peye, e non-pa nou vwar poudir serten etranze ki annan zot villa Eden Island pe lwe an menm tan zot bato, tousala i pas dan en sel kont labank somewhere Sidafrik e nou, nou pa pe ganny nanryen lo la.

Mersi Mr Chairman.

MR SPEAKER Thank you.

Minis.


ou demann mwan si i annan en biro efektiv ki pe fer sa, pour Sesel mon pou bezwen dir ou non.

I mank lorganizasyon, i mank resours, i mank personnel kantmenm nou annan bann qualified hydrographers parey Brigadye li menm.

I very qualified e i expert ladan.

An menm tan mon bezwen dir ki sa i istorik.

Zanmen nou'n vreman devlope.

Zanmen nou'n plas en lofis Hydrography byen avek en Minister en departman ouswa en lorganizasyon.
Hydrography i vreman enportan pour nou pei.

Nou en seafaring nation e si nou pa konn nou bann sea lanes, nou lanmer, nou bann lobze, nou bann zil, nou bann lakot, toultan nou pou rely lo nou bann partner parey L'Inde, ek bann lezot akter ki vin ed nou de tanzantan.

Sa i en landrwa kot i bezwen vin en priyorite.

E nou pou bezwen devlop en proper Hydrography office e tou sa ki vin avek.

An sa ki konsern lo boat charters and enforcement, sa ankor i tous lo sa ki mon’n fek dir taler.
Nou rely en kantite lo bann lot lorganizasyon parey Marine Police e avek Coast Guard pou ed nou.

Dan sa Bidze ou pou vwar ankor nou napa sa bann assets pour nou kapab al lo lanmer.

Pour nou met nou bann prop buoys, pour nou police nou bann areas, pour nou fer ki bann jets ski, ki zot pe travay anba, zot pe ganny operate anba the law.

Nou pa kapab al get par egzanp bann ler i ariv bann lafet, pour nou ranpli tou nou rol safety at sea.
Nou bezwen rely lo Coast Guard avek lo Marine Police, zot korpere an kantite avek nou, zot partaz resours avek nou.

Solman dan en fason endepandan mon krwar in ariv ler, espesyalman avek sa trwa regilasyon ki pe pase la ozordi, ki SMSA dan son agrandisman ki i pe kontinyen, i pe eksploze.

I pe grandi vreman vit solman i bezwen finance pour li kapab finance son bann loperasyon.
E increase nou nou pou sirveyans, enforcement nou pou increase nou policing, akoz nou annan duties, bann obligasyon spesifik anba Lalwa la.

la ki nou pou increase nou MINISTER ANTONY DERJACQUES Mersi Mr Speaker.

An sa ki konsern hydrographics i annan en problenm.

Pour lemoman i baze avek Coast Guard solman si Anba sa bann Lalwa pa dir if you have or if you don’t have.

I presume ki ou annan en duty e i bon ki Lasanble i pran kont ki nou bezwen ranpli nou bann duties.
33 Verbatim Report NAS Sitting Thursday 17th November, 2022 E pour nou ranpli nou bann duties fodre ki SMSA i ganny kapasite.

E se sa mon demann pour 2023.

E mon pou sey fer sir ki dan sa bann budget ki pe vini a lavenir si mon ankor lanmenm, ki nou fer sir ki SMSA i kontinyen devlop dan tou fason pour li zwenn tou son bann obligasyon.

Mr Speaker lo bareboat and registration enforcement, Kaptenn Valmont i ava kontinyen.

ek MR SPEAKER Thank you.

Kaptenn?

CEO CAPTAIN JOACHIM VALMONT Mersi Mr Chair.


Zis pour konfirm avek Onorab, poudir tou hire craft vessel k osi bann bareboat charter, SMSA i annan rikord.

Sak bato kot SMSA i annan en file, an menm tan i annan en database, kot nou gard zot bann lenformasyon.

E pour zis pour azoute pour SMSA li i fer survey lo sa bann bato pou issue en Safety Certificate e sa nou anmas serten reveni.

E survey osi, annual survey i ganny fer sa osi nou anmenn serten reveni lo la.
Ou’n mansyonn enn pti pe lo mouye bann bato ki mouye, bareboat i mouy en pti pe nenport ki landrwa, zis pour mwan refer sorti poudir i annan parey Beau Vallon, i annan lo chart prezan bann area ki'n ganny demarcate pour bato, sirtou bann pti bato pou mouye.

E osi i annan en pti booklet, ki sirtou bann bato, ki vizite bann pti yacht ki vizite i annan en pti booklet kot SPA i share avek zot, kot i annan sa bann lenformasyon.

Tou bann lenformasyon ki neseser pour bann yacht ki vin vizite ki gannyen.
E sa osi i enkli bann mooring areas ki enkli dan sa pti booklet.

MR SPEAKER Thank you Kaptenn.

Wi klarifikasyon Onorab?

avek HON SEBASTIEN PILLAY Mersi Mr Chairman.

Zis selman mon pa satisfe Premyerman larepons.

regarding sa Brigad Idrografik, Sesel in angaz li dan leksplorasyon petrol.

Ti annan en Board Idrografik headed par PS Renaud.

Nou pa konnen ki'n arive avek sa Board Idrografik.

Me selman nou'n angaz nou dan leksplorasyon petrol.
idrografik Lenformasyon e batimetrik i pertinan se sa lofis ki bann dimoun ki pou annan en issue avek en leksplorasyon petrol Sesel, kot ou pou al rod sa lenformasyon kot ou pou ganny sa ki ou apel bann whistleblowers parey tou pei.

Fodre nou pa bliye ki ti arive dan Gulf of Mexico, ler ti napa whistleblower ki ti arive avek BP e domaz ki son bann oil rigs ti koze.

ti ganny byen Sirtou sa enn ki pa maintained.

E domaz ki sa ti koze pour lakot Gulf of Mexico - Lanmerik.
Nou tou nou'n vwar sa lo televizyon.

So mon kestyon pour Minis.

Eski nou kapab press ou, pour ki di- si la by mon pa konnen mwan by first quarter lannen prosenn, ou kapab vin dan Lasanble e dir nou kwa (parey ou'n dir nou si ou la ankor, mon pa konnen kot ou pe ale) me eski pou annan, kot pou annan, zot ava met en Brigad Idrografik ki ava annan sa louvraz pou fer.

Parey lontan ti annan enn ki ti baze anba Independence House kot zot ti kapab al rod bann lenformasyon e bann charts.
Sa i mon premye kestyon, akoz mon pa pe vwar ki mannyer Bidze pe kapab cater lenformasyon pour sa.

E sa ekstrememan enportan pour tou bann mariners isi Sesel Mr Chairman.

i en Dezyenm pwen ki mon annan ankor Mr Chairman ankor lo mon kestyon.

Mon pa pe entrodwir nouvo kestyon.

Mon pa satisfe ek sa larepons lo mouy enn pti pe partou.

Currently - currently Mr Chairman mon konpran ki sa ki Kaptenn Valmont pe dir mwan.

Me selman, sa mouy enn pti pe partou nou al enn pti pe tro lwen la.
E nou pe vwar sa partou.

Onorab Esparon ki reste preski dan menm zanmerant ek mwan, li menm li i kapab vwar ler i anler.

Nou tou lede nou kapab vwar ki mannyer bann bato, prezan zot pa pe respekte sa bann mooring areas.

Oubyen sa bann mooring areas pa match avek lakantite devlopman ki'n arive ozordi.
So eski nou kapab fer en demann, ki lotorite konsernen in met serten resours neseser pour zot imedyatman fer serten spot check dan bann diferan labe, pour ki i ava annan serten aksyon ki ganny pran avek serten bato.

Koumsa i ava deter lezot pour zot kontinyen fer sa.

Otherwise si nou dir Coast Guard ki sipoze fer, i pa pou ganny fer.
Mr Speaker mersi, mon konnen ou'n donn mwan plis letan pour mwan koze, e 34 Verbatim Report NAS Sitting Thursday 17th November, 2022 mon'n al enn pti pe an deor ler mon'n koz lo pour fer sa.

Me selman i enportan, akoz mon pasyonnen avek lanvironnman mon pei.

Mersi.

Mr Speaker, e mon vwar SG LDS lot kote pe dakor ek mwan.

Mersi.
Mersi.

MINISTER ANTONY DERJACQUES Mr Speaker PS Renaud i ava dir en mo istorik lo hydrographic, pour lemoman dan Departman Por ek Marine parey mon ti dir zot ler nou’n vini ti annan zis 4 dimoun.

Nou napa hydrographers, nou napa expert dan hydrography.

E i pour sa rezon pour lemoman akoz Coast Guard i annan serten Zofisye ki'n trained dan sa domenn.

Enkli son Chief of Defence Forces Brigadye.

E zot, zot annan bann resours en pe bokou pli devlope ki Port and Marine, menm si nou, nou annan nou departman.
Pour lemoman nou'n vin zwenn i stasyonnen laba.

Solman PS Renaud, i kapab elabore i kapab donn son pwennvi lo la.

i annan sa Nou'n sezi depi lontan, dan 1an ki i annan sa issue.

I annan sa issue of hydrography, issue son lenportans pour Sesel.

Nou konnen ki si bann shipping lanes ek transportasyon maritim i ganny konpromi dan okenn fason akoz mankman lenformasyon ki neseser pour navigasyon, sa i en issue.

PS Renaud si en point, wi.

MR SPEAKER PS, wi?

PS ALAN RENAUD Mersi Minis.


Mersi Mr Speaker ek mersi Onorab for that question.

Yes, hydrography is absolutely critical.

We can consider the part of our maritime security framework, because as you correctly said, the accuracy of our bathometric charts and surveys is essential for safety.

in dir Parey Minis la konmela, hydrography is under the Coast Guard, so when we mentioned about one of our the challenges coordination between different agencies.
We do have to tackle this I agree, and I think we have to create a new framework in which we sort of give this specific attention.

in our ministry was Par egzanp, the other time (to give some of the history), when I inherited the role, we had the Indian Navy come and do some surveys.

When it came time to paying for all of that, I was asked to pay, but there is nothing in my budget.

And then when I went over to Coast Guard, they also didn’t have it there for that, so we had to search for that.
And that was the first example of nou annan - meet focus on this.

And mon vreman dakor ek ou, we have to handle this, akoz oceanographic and hydrographic i osi part of that Blue Economy.

Sa bann charts, sa bann data, sa bann information, i nou blue gold, akoz you can sell it, you have to give it to all the yachts, it's necessary for all those surveys.

Par egzanp sa bann … and all those surveys being done out on Aldabra form part of that oceanographic data.
So I think, it's fair we should come back with a plan, we have one.

We revisited it, it's been limited in terms of the budget but i essential.

E i a national priority, that covers military, Coast Guard, Police, SMSA, e … Blue Economy all of it.

I hope that answers your question, other words yes, you’ve picked up on something.

Thank you.

MR SPEAKER Thank you.

Kaptenn Valmont ou pou azout keksoz lo bareboats e kot zot mouye?

CEO CAPTAIN JOACHIM VALMONT Mersi Mr Chair.


Onorab mon'n note wi nou annan enn pti kontrent parey Minis in refer sorti.

Nou travay avek bann agency parey Marine Police e Coast Guard.

E lo chart i annan bann designated anchorage position ki bann yacht i merit pe servi.

definitivman annan i E parey mon'n dir, Port Authority osi i annan bann pti leaflet ki i donn zot pour guide zot enn pti pe.

Me selman enforcement lo nou kote i enn pti pe limite.
E mon ti a kekfwa swete, si ou menm, si ou vwar yacht ki pe mouy lo brizan, pa ezite pour donn mwan en call.

E mon garanti ou, poudir deswit mon pou fer Coast Guard deplase, al fer zot sorti.

Mersi.

MR SPEAKER Bon nou’n out of time.

Me selman mon annan kestyon Onorab Esparon, ki'n lev lanmen en pe tar nou a fer li vitman.

35 Verbatim Report NAS Sitting Thursday 17th November, 2022 HON REGINA ESPARON Mersi Mr Speaker.
Mr Speaker mon ti zis anvi Minis i ranforsi, letan i ti pe reponn kestyon Onorab Hoareau, regarding sa 2milyon ki zot sipoze kolekte par Reveni ki pe desann, zot prozeksyon i 1milyon sa lannen, lannen prosenn.

E Mr Valmont i dir nou koumsa poudir akoz zot pa ankor annan en well established, prosedir parske zot pe take over from Licensing, regarding license fee, mon ti ava anvi demann avek Mr Valmont, ki kalite mekanizm zot annan pour monitor?

Onorab Pillay in dir zafer bann bato ki kot Eden Island laba.
E bokou konplent ki arive, se ki bann bato ki vin isi pou plezir apre ou vwar zot pe compete avek bann hirer craft san en license.

Ki mekaniz ki annan pour ki nou kapab monitor ki sa bann bato kot Eden Island zot tou zot pe operate avek en license?

Epi mon ti ava anvi demande ki kalite kordinasyon ki annan ant SMSA ek Port Authority, pour vwar poudir bann bato ki pe sorti, ki pe al an deor, ki pe al lo lanmer, i annan en valid license?

Akoz mon pe demann sa Kaptenn Valmont?


Parske, ozordi en bato avan i sorti i bezwen demann en permisyon avek Port Authority.

E sa Port Authority, eski i annan en fason verifye ki sa bato avan i sorti i dir wi ou kapab ale, ou en bato ki annan license?

Parske in arive mwan pase, kot enn dimoun in sorti in al lo lanmer e son license in expire kot i pa'n konnen.

Me selman Port Authority in donn li permisyon pour li sorti san verifye ki i annan en license ki seaworthy.

Mersi.

MR SPEAKER Thank you.


Kaptenn Valmont silvouple dan detrwa mo.

CEO CAPTAIN JOACHIM VALMONT Mersi Mr Chair.

Lo kote SMSA tou hirer craft ki pe fer biznes isi, SMSA in entrodwir en prosedir kot i annan en form ki zot bezwen ranpli.

Zot met zot skipper, zot pasaze and everything e sa ler zot anvoy kot SMSA, SMSA i verifye e i donn son go ahead.

Apre ki zot in ganny sa, ki zot sipoze al kot por.

E por pour i sipoze zot issue port clearance.


se sa prosedir ki annan sa lyen between SMSA avek Port Authority.

Me par kont i annan serten bato ki prive, parey ou'n dir, ki zot, zot pa pas atraver SMSA akoz zot prive.

Zot pa hirer craft e la zot sipoze al direkteman kot Port Authority pour zot kapab obtain sa port clearance pour zot sail out.

E i annan mon kapab konfirm avek ou, e i annan osi ki sove, ki pa pase atraver sa prosedir parey mon'n eksplike, zot sove, parfwa dan lannwit zot sove zot ale.
Me lo kote SMSA parey mon'n dir si nou annan sa lenformasyon nou, nou servi, nou resours ki nou annan Coast Guard ek Marine Police e in arive.

In ariv ka kot nou’n fer Coast Guard al entersepte bato, ki ti'n menm ariv Amirantes fer zot tournen.

en annan kolaborasyon E osi nou annan bon korperasyon parey ou dir avek bann dimoun ki vin fer, bann ki vini prive apre zot al fer biznes.

Sa nou avek Immigration depi Airport.

Airport si sa dimoun ki pe antre i dir i pe vin skipper par egzanp i pe al lo en bato.
Deswit Imigrasyon i pran kontak avek SMSA, e SMSA i bezwen konfirmen si sa dimoun in fer son prosedir, in anvoy (par egzanp Onorab in fer sorti) si nou’n validate -si i en skipper nou'n validate son sertifika.

So mon kapab konfirmen poudir i annan en travay tre pros avek Imigrasyon avek Port Authority, avek Marine Police avek Coast Guard pour nou kapab kontrol sa biznes maritim.

Mersi.

MR SPEAKER Mersi.

Bon nou aprezan pran vot lo sa Bidze pour Safety Administration ki pou R13milyon 764mil.
Manm ki an faver lev lanmen silvouple?

Mersi.

Okenn Manm ki kont?

Seychelles Maritime Lo vot pour Seychelles Maritime Safety Administration pou R13milyon 764mil, 27 Manm in vot pour, 0 kont e 1 in abstain.

Bidze in aprouve par Lasanble.

Mon remersi Minis ek son delegasyon.

Mon swet bann ki pe ale bon depar.

Nou pe pran lunch break la.

Mon remind bann Leaders ki dan nou Konsil ki nou annan en meeting deswit, annefe nou enn pti pe an retar.

Me nou a fer sa deswit.


Mersi tous, e nou a repran Lasanble 2er 15.

(BREAK) 36 Verbatim Report NAS Sitting Thursday 17th November, 2022 SEYCHELLES AGENCY (SLTA) LAND TRANSPORT MR SPEAKER Bonn apre midi Minis Derjacques e welcome back.

E nou osi annan ankor Mr Patrick Andre PS Transpor.

Me nou azout Mr Parinda Herath CEO Seychelles Land Transport Agency.

Mr Nicholas Hoareau Deputy e latab akote Ms Christine Hoareau accountant.

E nou annan osi Ms Tamatave.

Mersi pour zot prezans.


lo Nou pe pran Bidze pour Seychelles Land Transport Agency ki lo paz 437 ziskan kot 443 pou en total R176milyon 975mil.

Bon Minis ou, mon krwar ou'n donn en bon pe lenformasyon lo serten progranm Land Transport Agency bomaten.

Me ou ti a kontan komans avek enn pti rezimen lentrodiksyon?

MINISTER ANTONY DERJACQUES Mersi Mr Speaker.

Zis en laliny.

Zis poudir ki total budget SLTA, ki R176milyon parey ou'n dir.

E sa increase i en overall 11.8milyon konpare ek sa lannen.
E the main increase, i 19.2milyon dan bann CAPEX programmes.

Mersi Mr Speaker.

MR SPEAKER Wi mersi zis tenir enn pti moman.

Mersi mon krwar mon'n ganny tou.

Onorab in lev lanmen dernyen wi.

Tre byen nou a komans ankor dan bout laba e nou ava swiv devan.

Onorab Lemiel mon annan ou, Onorab Gill mon ava azoute.

Mersi.

Onorab Loizeau i kapab komanse.

HON NORBERT LOIZEAU Mersi Mr Speaker.

Mr Speaker mwan mon annan zis enn pti kestyon.


Mon anvi demann Minis oubyen Mr Herath lo kote ler mon get lo bann konstriksyon semen e elarzisman semen, mon vwar ‘widening of Curio Road’, ki 2022,23,24 mon pa vwar okenn alokasyon lo la.

Mon anvi demande si petet, zot pou pran larzan en lot bor pou vin fer sa elarzisman ouswa dir mwan si zot pa pou fer ditou.

Mersi.

MR SPEAKER Minis wi.

MINISTER ANTONY DERJACQUES Mr Speaker CEO Herath pou reponn bann kestyon bann proze dan bann distrik, silvouple.
Mr Speaker ou kapab refer direkteman lo bann specific projects ki tonm anba li, e li i annan son progranm ek son stratezi ki i osi nou partaz avek Minister.

Mersi Mr Speaker.

MR SPEAKER Mersi.

CEO Herath.

CEO PARINDA HERATH Mersi Mr Speaker.

Bonn apre midi tou dimoun.

Lo kote proze enlargement, widening Curio Road, nou'n deza annan de proze ki nou'n deza konplete e nou annan en trwazyenm faz ki nou ekspekte travay lo la letan Bidze i disponib.
Savedir nou annan en plan ki nou’n deza fini prepare, malerezman i pa feature pour nou Bidze pour 2023.

Nou ankor annan serten keksoz, serten travay pour nou final ize pour ganny wayleave sirtou e si sa i materyalize, nou kapab menm demann en Bidze adisyonnel, dan Mid-year Review pou lannen prosenn.

Mersi Mr Speaker.

MR SPEAKER Wi Onorab Loizeau lekel pwen?


HON NORBERT LOIZEAU Mr Speaker, konmsi mon ti a eski zot ti kapab fer nou en faver, sa i elarzisman ki nou, nou pe demande pour sa bout semen anba miray Bagatel an desandan ki enn pti pe danzere an desandan.

Mon pe zis demande ki zot aranz sa rigol, slable li pour 2 loto, en gro Tata ek lezot transpor pour kapab debord lo la pou anpes aksidan.

Akoz i annan en ranpar lot kote ki danzere e sa semen, i vin en main road konmela.
Bomaten tou dimoun sorti Glacis partou i pas la.

E ler nou ariv la lo sa bout la ki problenm i ete.

Ki mon pe demann zot, zis pou zis slable sa bout.

Apre lot kote kot kanpes, Mr Freddie Louise in pare pou donn 1 met ankor lo son later ankor pou fer semen.

Lo sa pti bout la se sa ki nou pe demande nou.

Mersi.

MR SPEAKER CEO ou kapab gete si ou kapab konsidere.

37 Verbatim Report NAS Sitting Thursday 17th November, 2022 CEO PARINDA HERATH Wi Mr Speaker.
Annefe nou'n deza diskit lo sa bout internally dan nou Management meeting.

E i en proze ki nou krwar nou kapab accommodate lannen prosenn.

Sa bout ki Onorab in mansyonnen premye depi kot junction petet en bout 50met oubyen 100met longer.

Mersi.

MR SPEAKER Mersi.

Mersi CEO.

Onorab ou annan lespwar.

Onorab Bastienne.

HON DESHIELA BASTIENNE Mersi Mr Speaker.

Bonn apre mid Mr Speaker.

Bonn apre midi Minis ek ou delegasyon.


Minis mwan mon kestyon or Mr Herath menm, i al pour sa sityasyon la dan Perseverance, ki tou le bomaten - tou le bomaten menm problenm.

E bokou dimoun pe ariv an retar, dan zot travay.

E zot pe - mon ti a kontan konnen, e enkli bann zabitan ki servi sa semen, si zot annan okenn plan pou fer en lot lane akote, ki a kapab tir en pe sa konzesyon trafik lo semen.

Mon konnen i pri la ant Independence School ek Trotters.
A lor nou pe demann zot ki zot plan pour sa bann dimoun ki servi sa semen?

Mersi.

MR SPEAKER Thank you Onorab.

CEO.

CEO PARINDA HERATH Mersi Mr Speaker.

Wi onorab nou annan en plan.

Pour sa blokaz ki arive la Ile du Port.

E annefe nou plan se pour konstrir ankor de lane trafik depi kot Lasanble Nasyonal i ete.

Annefe kot dimoun deza.

Bann motoris deza pe servi dan bomaten kot napa koltar dan sa koray.

E nou pou convert sa semen pour vin de lane pour desann dan lavil.
E sa semen ki egziste ki nou pe pas lo la ozordi, i pou dan lot direksyon pour monte de lane.

Alors bann trafik ki ganny bloke, avek sa de lekol kot sa bann trafik pe sey antre anndan dan lekol, oubyen pe sey sorti kot parking i manke anndan.

I pour annan en lot lane o bor li kot trafik ki pa pe al kot lekol i kapab bypass.

So nou ekspekte ek sa enplimantasyon sa improve sa proze, definitivman i pou sityasyon trafik dan sa rezyon Ile du Port.

Mersi.

MR SPEAKER Thank you.

Minis i azoute wi.


MINISTER ANTONY DERJACQUES Lo sa de semen.

Sa de nouvo lane, in fini ganny aprouve par Cabinet.

E si ou pas laba ou a vwar ki nou’n fini, zot in fini demann Minister permisyon pou koup pye dibwa, in koupe.

E mon'n demann SLTA pour komans sa proze o pli vit posib.

Mersi.

MR SPEAKER Mersi Onorab Uranie.

HON ROCKY URANIE Mersi Mr Speaker.

Bonn apre midi Minis avek ou delegasyon.


Mon vwar en alokasyon 500mil, ki'n ganny mete pour elarzisman semen La Digue.

Ki mon anvi konnen si zis en sel semen ki zot pe al elarzi oubyen i bann diferan semen ki annan bann bout landrwa ki zot krwar zot kapab fer elarzisman lo la?

Mersi.

MR SPEAKER Mersi.

Adres CEO.

CEO PARINDA HERATH Mersi Mr Chair.

Sa alokasyon Bidze i pour semen Pansyon Michel, pour fer li met son beton lo li pour fer li en semen normal.
Me selman definitivman sa Bidze pa pour an se moman, pou konplet sa proze.

Mon krwar son Bidze total i 3milyon.

E nou ekspekte hopefully nou pou komans sa proze by mid next year.

E nou ava demann en lot Bidze pour 2024 pour nou kapab kontiny sa proze.

Mersi.

MR SPEAKER Thank you.

Onorab Romain.

HON GEORGES ROMAIN Mersi Mr Speaker.

Bonn apre midi Mr Speaker.

Bonn apre midi tou koleg Onorab.

E Minis bonn apre midi ek ou delegasyon.


CEO mon krwar ou pou dan en pli bon pozisyon, akoz nou'n deza koz lo la avan.

Lo kote La Retraite lo kote semen AstroTurf, resaman semen ki monte ki enn pti pe apik.

Mon krwar nou'n deza koze lo la.

Me aparaman i sipoze annan bann teknisyen 38 Verbatim Report NAS Sitting Thursday 17th November, 2022 pou vin fer enn pti pe, bann survey en louvraz pou kapab agrandi enn pti pe.
Akoz sak fwa transpor i monte zot tonm dan rigol e definitivman nou pa kapab sorti, crane ki bezwen vin lev zot.

Alors mon pe regarde si pou 2023, akoz ansanm avek Local Government i annan en proze, si ou okouran i pou annan kek laranzman pou ganny fer lo sa semen.

Sa i enn.

Mon dezyenm kestyon CEO, an vi ki ti annan en Mosyon ki ti pase dan Lasanble nou ti koz enn pti pe fortman lo kote safety lo semen.
Apre nou konnen osi i annan en bon pe aksidan pe arive lo semen bann aksidan fatal, in ganny dir boner e parey crash barrier, epi laglas, epi plis lalimyer, i ede osi tou.

Eski dan 2023, ou'n en plan vreman enn pti pe for lo la, pour kapab evite kekfwa bann transpor, tonm dan kekfwa dan ranpar oubyen bann lezot landrwa ki kapab evite protez lavi?

Apre dernyen Mr Speaker.

Mon konnen zot in fer bokou proze re-sirfas semen dan distrik Anse Etoile e nou vreman apresye pour sa nou dir zot mersi bokou.
Mon pe zis demande si sa proze pou kontinyen dan 2023 anvi i annan ankor enn de louvraz pou fer?

Mersi Mr Speaker.

MR SPEAKER Thank you CEO kestyon pour ou.

CEO PARINDA HERATH Mersi Mr Speaker.

La Retraite semen ki etrwat, wi Onorab nou konnen kot sa problenm i ete.

Me selman malerezman i pa dan Bidze pour 2023.

Me selman si Local Government i annan en proze laba, nou ava get in touch avek zot.

E nou a gete si i annan en kordinasyon ki nou kapab fer pour petet improve sa sityasyon semen.
Petet improve, sa sityasyon semen lo kote crash barriers wi, nou annan en bon pe crash barriers pour nou al enstale 2023.

Sa lannen nou'n fer bokou proze ek crash barriers.

Dan Bidze menm nou ti annan nou anviron 7 landrwa ki ti’n ganny allocate avek Bidze 2022.

Nou'n konplet tou, e osi nou’n fer an plis apepre en 8 nouvo lokasyon, avek larzan ki nou'n kapab fer savings dan Bidze.
E lannen prosenn osi definitivman nou pou annan bokou bann proze - crash barriers avek lezot keksoz, ki annan pou fer avek road safety.

Par egzanp road marking pour kontinyen.

Bann traffic mirrors definitivman nou pou kontinyen met nouvo landrwa e osi pour ranplas bann landrwa ki andomaze.

Nou pou annan bann lezot central medium ki nou pou mete.

Par egzanp lo sa semen ki nou'n fek agrandi, Roche Caiman ziska Providence, nou pou met en central medium dan milye, pou anpes transpor.
Akoz menm si nou'n met sa bann bollard i annan ankor serten motoris ki pe sey koupe.

E i annan ki pe koupe pou fer bann U-turn.

So nou le met en physical barrier dan milye pour anpes zot fer sa.

E lezot bann widening pti semen kot nou kapab pou improve bann bends eksetera, kot road safety pou improve.

E osi nou annan detrwa proze konstriksyon trotwar osi, ki i pou anmenn en pe plis safety pour bann pyeton.

Lo kote resurfacing, nou'n fer en kantite semen sa lannen e nou pou kontinyen ziska Desanm.
Nou ekspekte konplet anviron 80-85 proze by the end of the year.

E osi i pou kontinyen.

definitivman, nou pou fer bann vizit avek tou bann distrik lo komansman lannen pour nou etablir en lalis ki bann proze ki priyorite pour zot.

E osi zot kondisyon mannyer i ete, pour nou met li dan en progranm travay pour lannen 2023.

Mersi.

MR SPEAKER Thank you Onorab Labonte.

HON ANDY LABONTE Mersi Mr Chair.

Bonn apre midi Minis avek panel CEO.

Mr Speaker permet mwan pour avan tou remersi CEO Herath.
Akoz mon vreman apresye sa travay ki pe deroule sirtou lo kote La Riviére Anglaise ki nou pe ganny ou full siport ki pour plizyer letan nou'n ganny ou a krwar neglize e nou vwar poudir dan sa detrwa dernyen de lannen keksoz in bouz en pe.

So pour ou al lo kestyon, Onorab Bastienne ki'n demande oparavan.

I annan en alokasyon 3milyon 940mil ki'n ganny mete pour English River, to Ile du Port upgrading.

Anba programme 2 SP1.

Eski i sanmenm sa alokasyon, ki'n ganny mete pour elarzi sa semen?
Apre i annan ankor en lot alokasyon ki nou'n vwar anba programme 2 SP1.

39 Verbatim Report NAS Sitting Thursday 17th November, 2022 Streetlight ki ti napa oparavan, i annan 9milyon326mil.

Si petet ou ti kapab donn en pe leksplikasyon lo la.

Akoz zabitan pe osi demande ki i menm dan Victoria ler zot met bann lalimyer pran pre kont kot i annan zebra crossing kot zot kapab ekler en pe pli byen.

i al Apre mon lot kestyon lo programme 2 ankor SP2.
In regards to make koltar kot i wages and salary ankor enn fwa mon bezwen dir ki mon vreman apresye mon vwar en logmantasyon ki lannen 2022 i ti 1milyon476mil, pour overtime e la mon vwar in met 2milyon583mil.

Eski zot pe enkli sa bann dimoun, sa bann travayer ki travay dan bann kondisyon enn pe difisil ki mon vwar zot donn vreman.

Eski i enkli pour zot kapab ganny kouver en pe zot bann overtime.

Mr Speaker mon pour kontinyen permet mwan silvouple.
Anba programme 2 ti kapab ganny en ankor, si nou leksplikasyon lo maintenance and repair kot ‘road’, mon vwar i annan enn pti logmantasyon lavaler 2milyon kot in 2022 ti 38milyon129mil.

E la mon vwar en 40milyon231mil.

MR SPEAKER Annou … HON ANDY LABONTE Pour terminen Mr Speaker … MR SPEAKER Dernyen ok. Tre byen.

in regards HON ANDY LABONTE Pour terminen to proposed drainage, side at Majoie.

Proposed side drainage at Majoie.


La mon koz SP3 anba programme 2 ankor, ki mon pa vwar okenn alokasyon in ganny mete pour sa lannen.

Menm pour 2024.

Eski an 2025 nou pou kapab pe ganny sa e i ava enkli osi bann proze parey pavement kot Vilaz Lespoir an desandan, road diversion Majoie ki enkli partnership avek Local Government.

Mersi.

MR SPEAKER Thank you, CEO.

Mon krwar ou annan 5 proze la.

CEO PARINDA HERATH Mersi Mr Chair.


Ile Du Port wi Onorab sa Bidze ki ou'n vwar la 3.9milyon i li menm li sa proze ki mon’n eksplike lo Il Du Port, pou fer sa nouvo semen pour improve sa konzesyon trafik.

Lo kote streetlight, petet mon ava donn en larepons en pe an zeneral akoz mon konnen dan bokou distrik pou annan sa kestyon.

Malerezman sa lannen, Mr Chair nou pa'n kapab konplet nou proze streetlight ki nou ti dir, nou pou enstal anviron 15-20 lalimyer dan tou distrik.
Rezon pour sa se, nou'n ganny bokou delay avek bann vizit pou fer avek Lotorite Distrik, avek PUC, avek SLTA ansanm.

Bezwen fer en survey avan okenn lalimyer i ganny enstale.

Malerezman nou, nou pa'n kapab fer sa bann vizit akoz sirtou bann delays e osi mankman travayer ki PUC ti annan lo zot kote.

E osi serten delay dan bann Lotorite Distrik osi, zot pa'n kapab fer sa vizit avek nou.

Nou'n sanz stratezi la, e nou'n procure en pe bann lalimyer solar pour nou kapab speed up sa bann proze.
E ki desizyon ki nou'n pran se nou pou enstal lalimyer solar dan plizyer bann landrwa kot nou kapab.

Kot i napa tree cover byensir e sa bann lalimyer pou mars byen.

So nou ekspekte dan plizyer, sa bann distrik ki pa ankor ganny lalimyer, hopefully by Fevriye, Mars lannen prosenn nou kapab konplet sa proze, ki ti devret ganny konplete sa lannen.

Sa i pou streetlight.

I annan sa Bidze ki nou'n ganny, ki ganny feature lo nou dokiman 9.3milyon i annefe en foreign loan.
Sa en ki la nou pour liaise avek Ministry of Foreign Affairs e osi Ministry of Finance pour zot ed nou pour nou kapab ganny sa larzan.

Oubyen ganny bann lalimyer li menm avek - si mon pa tronpe i from the Government of India.

E as soon as ki nou, nou kapab materyaliz sa, nou pou komans enstal bann lalimyer dan bann distrik.

Lo kote larzan overtime, ki'n increase, wi i annan enn pti increase e sa i prensipalman akoz nou annan en kantite travay ki nou pe fer.

Sirtou dan bann rezyon dan lavil.


E sa bann travay nou pa kapab fer li during weekdays, akoz sirtou akoz sityasyon trafik bloke eksetera, so, i annan en kantite travay ki nou bezwen fer dan weekend li menm.

So this is where zot vwar ki i annan en increase dan overtime budget.

Increase dan roads wi, sa i annefe bann asphalting 40 Verbatim Report NAS Sitting Thursday 17th November, 2022 works.
E osi bann pti proze maintenance semen ki nou fer lo bann drenaz oubyen menm bann lezot, anything ki annan pou fer avek, semen.

Bann miray e osi bann crash barriers eksetera.

Sa de proze ki ou'n mansyonnen Onorab, malerezman i pa feature lo Bidze pour 2023, wi.

Me selman nou kapab komans bann travay, preliminer si oule pou met bann plan ater pour enkli li dan Bidze pour 2024.

Si i tonm koman en priyorite pour distrik.

Mersi Mr Chair.

MR SPEAKER Thank you.

Onorab.

Ale.


HON ANDY LABONTE Zis enn pi leklersisman.

Mersi.

CEO pour ou larepons detaye.

E ankor enn fwa mon dir ou mersi pour ou travay, kontinyen.

So i vedir poudir i parey ou konn sa proze menm semen Pti Pate, kot nou ti, in deza annan en study ki'n ganny fer.

Eski i annan provizyon ki kapab ganny mete sa lannen, ki nou kapab proceed apre in regards to streetlights.
Apard sa 9.3milyon i annan osi en anba alokasyon programme 3 and eski sa i an plis in regards to maintenance sa enn?

Mersi.

8.045milyon pour MR SPEAKER CEO ou a kapab adrese silvouple.

CEO PARINDA HERATH Mersi Mr Chair.

Lo sa bann pti proze drenaz Onorab i pa neseserman i pa pou feature lo nou CAPEX projects.

CAPEX i sirtou bann gro proze ki sot 1milyon, 2milyon eksetera.

Me vi ki sa ki ou pe nonmen i bann pti semen, bann pti proze drenaz.
Nou kapab cater li anba bann lezot code parey road maintenance work, ki oubyen avek bann savings ki nou pou fer dan bann serten gro proze.

Mersi.

Lo kote, sorry Mr Chair lo sa Bidze ki Onorab in mansyonnen, programme 3, annefe i bann proze trafik eksetera.

So any increase ki nou vwar ladan i pour parey mon’n dir i annan road markings ki nou pe kontinyen fer.
Nou pou annan nou bann mirrors, nouvo ki nou pou mete e osi nou pou travay lo bann traffic signs, either pour met bann novo traffic signs oubyen pour maintenance lo bann signs ki egziste.

Mersi Mr Chair.

MR SPEAKER Thank you.

Onorab Gabriel.

HON CONRAD GABRIEL Mersi Mr Chair.

Welcome nouvo delegasyon.

Bonn apre midi tou dimoun a lekout.

Minis bomaten mon ti'n komans ek sa zafer third lane.

Mon ti demann zis en klarifikasyon petet mon pa'n gannyen.
An vi ki ler proze pe deroule, ki alternativ i annan pour sirkilasyon trafik?

Sa i enn.

Apre Mr Herath CEO i konnen poudir mon annan mon bann demann streetlight, lalimyer, crash barrier, laglas, sa pour distrik Pointe Larue.

Be solman enn pti lapel ki mon kapab fer la, i annan bout sorti kot Airport pou monte ziska Pointe Larue li menm kot lekol.

I ankor en pe fernwar.

Vi ki nou annan guest house, nou annan touris ki frekant en pe, zot kontan trenn zot valiz monte, aswar tou.

I en pe danzere.
I en pe danzere.

Mon ti pe gete si zot kapab fer provizyon pour ekler sa bout semen antye silvouple, pour benefis nou bann, touris.

Apre lot pti keksoz petet an montan, kot Katiolo mon pa konnen, Onorab i ava siport mwan lo la, i sa bout crash barrier mon gete si zot kapab fer lenstalasyon lo li, kontiny li ziska dan sa kontour.

Bokou aksidan i arive dan sa rezyon.

Mersi.

MR SPEAKER Thank you.

CEO, bann kestyon pour ou.


CEO PARINDA HERATH Mersi Mr Chair, lo kote third lane Pointe La Rue, letan nou komans sa proze.

Byensir i pou annan serten lenkonvenyans pour tou bann motoris sirtou.

Me nou pou sey nou mye avek sa kontrakter ki pou ganny sa proze, pour fer sir ki sa i vin dan en fason akseptab me minim.

Nou pou napa landrwa pour nou divert neseserman.

Me selman si nou mazin byen sa ki nou pe fer se en third lane.
Savedir lamazorite travay pour an deor semen ki egziste.

E osi nou kapab, rod bann lezot fason petet pou fer sa kontrakter travay en pe plis off-peak hours byensir.

Nou pa pou fer okenn travay dan peak hours dan bann bomaten avek lo apre midi.

So nou ava rod bann nenport fason ki annan pour nou minimiz sa konzesyon ki kapab arive.
Me selman nou ti a kontan 41 Verbatim Report NAS Sitting Thursday 17th November, 2022 demann manm piblik ki definitivman letan nou komans sa proze, i pou annan serten lenkonvenyans pour bann motoris.

E bear with us konmsi annan en pe pasyans, ki letan proze i fini, i pou amelyor sityasyon bokou.

Lo kote crash barriers kot Katiolo, nou ava anvoy bann teknisyen pour vizite, pour gete e nou a met li lo en lalis, si i priyorite.

Nou pou bezwen gete, konpar li avek bann lezot landrwa ki annan.
E nou a gete kwa ki neseser pou ganny fer.

Mersi.

MR SPEAKER Thank you CEO.

Onorab Mondon?

HON TERENCE MONDON Mersi Mr Chairman.

Mon kestyon eski CEO i kapab dir nou si ki timeframe PUC i donnen pou konplent sa proze 33KV elektrisite ki pou deservi rezyon sid was?

E si SLTA pou kapab konplet sa travay re-sirfas semen depi Bougainville ziska Baie Lazare lannen prosenn?

Mersi Mr Chair.

MR SPEAKER Thank you.

CEO.

CEO PARINDA HERATH Mersi Mr Chair.


Lo sa proze ki PUC i pe fer, nou'n fek annan en meeting avek Minis Joubert avek nou Minis e avek Management PUC.

E zot in demann nou en extension ankor 4 mwan, pour zot kapab fini sa bann travay ki annan.

Akoz i annan serten landrwa ki zot pa ankor fer koneksyon e zot pa ankor fer tes eksetera.

Alors nou'n agree an prensip pour donn zot sa extension.

E la letan sa letan i fini, nou pou komans fer, nou pou kontinyen avek nou resurfacing kot in arive.
So si nou komans apre 4mwan, nou pe koz petet an Fevriye.

So hopefully by Zilyet lannen prosenn, nou kapab dir nou pou konplet sa bout ki reste.

Mersi Mr Chair.

MR SPEAKER Thank you.

Onorab Woodcock.

HON WAVEL WOODCOCK Mersi Mr Speaker.

Minis mon kestyon i baze improvement and widening.

lo sa road Annefe i annan 3milyon pour Baie Ste Anne e 3milyon pour Grand Anse.
Mon ti a kontan ganny enn pti pe detay lo sa travay widening ki zot pe al fer, si i pou osi enkli sa bout from UCPS, sa roundabout ziska dan parey mon dir, dan i annan lapwent Consolation problenm, semen en pe etrwat.

Si i pou enkli en pe sa bann travay widening lo, sirtou sa bout semen apre UCPS?

E dezyenmman mon lot kestyon i kot konsern, i annan dan Bidze construction of new access road St Sauveur Grand Anse Praslin.
Sa semen in feature dan Bidze depi 2021, me selman zanmen in annan en alokasyon bidzeter.

I en semen ki vreman enportan akoz i servi en gran kominote i al dan fon kot bann fanmir Andre, Confait, Bristol, i debous la o bor kot sa bus stop, ki later si mon pa tronpe, ti pou ansyen Prezidan propriyeter ansyen Prezidan Michel.

Me mon kestyon i kan ki nou pou vwar en alokasyon, bidzeter pou fer sa semen?

Akoz i en semen ki for many years zanmen in ganny materyalize.
E finalman kot i konsern semen Pasquere Laplenn Hollandaise.

Apre dernyen vizit ki nou ti fer laba, Prezidan osi ti fer en vizit laba, i annan en pe konsern lo sa kou zot pe depanse lo sa semen, grander sa semen enkli diversion ki zot pe fer, avek sa estimate ki zot ti’n anvizaz-e sa semen pou koute anviron R40milyon.

Eski pou kout sa kantite menm ouswa zot pe ekspekte regard sa semen, fer li pli olye pli sa larzer fer li enn pti pe pli etrwat?
E osi eski zot in konplet negosyasyon avek PUC kot sa bout semen, kot sa water catchment i ete, kot i sipoze fer proze danm?

Akoz mon konnen ti annan en pe kontansyon la.

Eski zot in nobou, negosye avek PUC pour ki ler nou ariv laba anler pour napa ankor kontansyon parey nou'n fer fas avek dan lepase.

Mersi.

MR SPEAKER Mersi.

Minis ou le komanse?

Mersi Mr Speaker.

Lo semen Pasquere: Aa sa moman la kot semenn in ganny laid out, i ase larz.
Akoz dan son plan i annan footpath lo tou lede kote sa de lane ki pour dan milye.

Prezan an alan nou'n koz avek Prezidan - wi.

E nou'n dir ki tout fason kot i ariv lot kote, espesyalman kot Grand Anse.

Pour napa sa kantite later pou fer sa semen, larzer ki ete pour lemoman.

Alor pour annan nou pou reget sa proze, ler i pe kontinyen pour nou gete ki mannyer nou pou kapab fer en pe savings.
42 Verbatim Report NAS Sitting Thursday 17th November, 2022 Kot i ete, kot nou'n fini fer nou ava gete si nou ava kontinyen avek, si nou ava regarde ki reste en footpath en kote.

Be lo lot kote nou a servi li pour bann conduit, pour bann pipes, pour bann cables ki pou ganny mete a lavenir.

E par lao li kekfwa i ava vin en bicycle lane.

Alor wi Mr Speaker, nou pou regete.


Kot PUC pandan sa bokou lannen 40an, zot anvizaz-e fer en danm, nou'n annefe dan sa meeting ki nou fek fer avek Minis avek PUC, nou'n dir ki dan zot proze, mete ki i ava annan en road diversion ler zot pare dan zot Bidze a lavenir.

Akoz zot pa'n, PUC pa'n kapab dir nou dan konbyen lannen si dan 5an, si dan 10an, si i ankor 40an prezan ki zot pou vini pou fer zot danm.

Be semen nou, nou pe fer li.


E ki mon’n dir avek PUC avek SLTA osi, dan prezans Minis, ki mon vwar ki en kantite proze pe retarde akoz PUC osi i annan son progranm e avek sa kordinasyon parey nou pe fer Beau Vallon la.

E bomaten nou'n anonse ki mannyer nou pou kontinyen travay Beau Vallon.

Nou komans kot Boat House pour nou mont anler prezan.

Anse Boileau kot nou'n donn zot en delay 4 mwan apre nou pe vin re-sirfas, nou pou bezwen lo nou kote koman semen pour Sesel move ahead vit.
E PUC i ava fer son laranzman nou ava korpore solman nou ava tir sa presyon lo piblik ki zot pe kontinyen servi bann semen ki pa a ot standar.

Alor nou pou repran bokou linisyativ, nou pou vin bokou pli aktiv dan nou progranm.

E nou pou kordin bokou pli pre avek PUC pou fer sa arive.

Mersi Mr Speaker.

MR SPEAKER CEO i a kontinyen.

CEO PARINDA HERATH Mersi Mr Speaker.

Onorab lo sa proze pour Grand Anse ki ou'n mansyonnen 3milyon, annefe i pa 3milyon i 1milyon pour lannen prosenn.
So i zisteman sa proze ki ou'n nonmen, St Sauver ki nou pe al fer.

So sa i pou ganny taken up, nou sort out lannen prosenn.

E vi ki i annan en bout ki pe pas lo en private property, ki nou bezwen divert.

So that’s it for Grand Anse.

E sa seksyon ki ou'n demande, malerezman i pa dan Bidze pour lannen prosenn.

Me selman nou, nou ava diskite ansanm avek PS, avek son tim, e osi Lotorite Distrik, byensir pou gete ki bann landrwa ki pli priyorite pou fer bann widening.

Mersi.

MR SPEAKER Thank you.


Onorab Vidot.

HON AUDREY VIDOT Mersi Mr Chair bonn apre midi bann nouvo delegasyon.

E tou dimoun ki a lekout, mon le demann ek panel prenon kont sa Bidze ankor, mon konnen i annan lanfaz ki ganny mete lo nivo ledikasyon.

Mon le met lanfaz ankor lo ledikasyon pour sansibiliz drayver, pyeton pour byen servi nou bann lenfrastriktir semen.

Akoz nou ankor annan en kantite i ankor pe neglizans.
Ki swa dimoun konsonm lalkol letan pe drive, ki swa i annan ki pa respekte bann regilasyon trafik.

lo espesyalman parey dan bomaten, kot roundabout Bois de Rose, kot nou ankor pe vwar, i annan drayver pe mank respe pour nou bann zofisye Lapolis, bann madanm.

Kot letan zot pa pe respekte letan i dir zot arete.

konsern annan nou E So i enportan letan ki zot fer sa bann ledikasyon, servi sa bann landrwa koman legzanp.

E mon le osi demann avek SLTA.

Mon vwar i annan sa konstriksyon new lane Roche Caiman.
I annan en Bidze ki'n ganny mete 300 ekek dan progranm.

Mon ti le regarde si i annan pou fer avek sa Minis bomaten in dir ki Cabinet in aprouve, pou annan sa bazar pou bouz laba.

Eski sa nouvo lane annan pou fer ek sa proze.

Si ou kapab klarifye CEO.

CEO i annan de lannen konsekitiv ki lalis Roche Caiman dan son bann rekomandasyon pour bann lekipman, nou ankor pe demann laglas.

Nou'n menm lyez ek distrik Plaisance.

I annan laglas ki manke, la kot simityer Plaisance, ki vizavi ek J.S Pillay.
Transpor ki sorti anba parking J.S Pillay.

I ganny difikilte pou vwar trafik letan bann transpor in park akote, o bor semen letan parking i plen.

Si zot kapab adres sa pou evit aksidan.

Lalimyer Roche Caiman bezwen regarde ki kalite lalimyer kontrakter pe servi.

Akoz pa arive plis ki en semenn.

Si ou fer vizit la ankor Roche Caiman survey, i annan i menm lalimyer repetisyon ki distrik 43 Verbatim Report NAS Sitting Thursday 17th November, 2022 kontinyelman anvoy kot SLTA rapor i still aret marse.
Si i kapab ganny adrese.

E dan ou Bidze Survey, nou'n demann ankor pou fer survey pour dan sa rezyon ant Brilliant ki baliz Roche Caiman avek *Mamelles, Les Mamelles sorry.

Akoz i annan pyeton manrmay ki al lekol Plaisance Primer, zot servi sa bann sa semen pour zot al lekol apye.

E zot ganny, napa pavement.

So si zot kapab fer survey la.


E i annan menm piblik ki fer legzersis, zot kit kot zot lakour Brilliant pour zot al fitness trail still i danze so nou pe demann zot pou fer survey dan sa area please.

E lastly - lastly mon pou met lanfaz ankor, overpass bridge Roche Caiman ki pou al Stad Linite.

Akoz i ankor en gran danze la pour bann piblik.

MR SPEAKER Mersi Onorab mon’n kont sis pwen CEO.

Si ou kapab touse.

CEO PARINDA HERATH Mersi Mr Chair.


Lo kote mirrors nou ava fer nou bann teknisyen ganny kontak avek DA, pour fer vizit pour montre nou, kote ki neseser pou met mirrors.

Nou, nou ava evalye pour gete si i neseser.

Nou ti annan en peryod ki ti nou mirrors ti’n fini dan stok.

Me nou'n regannyen alors nou kapab rekomans sa travay.

Wi Onorab lo kote streetlights, sa problenm kot ou'n dir nou ava regete, petet problenm i pa avek lalimyer li menm, kapab avek network oubyen kab eksetera.
So nou ava fer bann elektrisyen, fer en proper check lo la.

Lo kote trotwar nou annan en proze lannen prosenn pou fer en trotwar, Brillant from Sodepak dan direksyon Mamelles.

So sa i ava ed en pe bann pyeton ki dan sa rezyon.

Lo kote ledikasyon sa i plito tonm avek Departman Transpor, PS petet i ava dir de pti mo lo la.

Lo kote overpass, overhead foot bridge sirtou.


Nou annan 5 lokasyon ki nou ti'n deza koz lo la si oule pour fer overhead footbridge, pour lannen prosenn nou annan en Bidze R1milyon zis pou nou prepar bann plan e osi pou ganny petet en komansman.

Wi sa de lokasyon priyorite, pour lemoman ki nou vwar se Providence avek kot Hypermarket STC.

Roche Caiman wi, nou okouran i annan sa problenm kot dimoun i koupe pour al lot kote.
Me selman nou, nou pe sey gete si i annan en lot solisyon ki nou kapab vin avek petet met en railing.

E osi koz avek NSC petet pour anpes dimoun servi sa gate ki pe fer zot pas deryer dan plas pour fer en overhead foot bridge, vi ki nou annan bann lezot landrwa ki pli priyorite kot en kantite dimoun menm i koupe.

Mersi Mr Chair.

MR SPEAKER Mersi PS ou'n ganny envite pou adres en pwen.

PS PATRICK ANDRE Mersi Mr Chair.

Bonn apre midi tou dimoun.


Bon parey mon’n mansyonnen bomaten, i annan en kantite bann issues en pe partou, partou ki arive.

Me par ler kekfwa avek lenformasyon parey ou pe dir la kot drayver pa pe respekte siny ki zofisye Lapolis, pe donnen.

E sa i trakasan letan sa mon tann sa pe arive akoz zofisye Lapolis i annan tou son manda pour li pran aksyon avek okenn dimoun, ki pe konport li dan bann fason iresponsab lo semen.
So mon ava take up sa matter ansanm letan mon diskit avek Lapolis, pour nou kapab gete ki mannyer nou kapab adres sa bann sityasyon en pe pli byen.

Me an menm tan, enn nou bann plan pour le fitir se pour nou servi camera en pe plis.

Nou pe travay avek en proze pour nou kapab soumet devan Gouvernman tre byento ki nou kapab capture bann lensidan ki arive atraver camera apre pran aksyon.
So sa i en pe dan bann direksyon, me selman lefe i reste nou pou kontinyen bezwen sansibiliz dimoun, ki mannyer pour servi larout en pe pli byen.

Parey mon'n dir bomaten, dan mon bann deliberasyon pandan sa semenn pour nou fer nou semen vin safe, pour nou redwir risk, e pour nou redwir sa bann aksidan ki pe arive kot fanmir zot menm zot pe soufer ozordi.

Mersi Mr Speaker.

MR SPEAKER Thank you.

Onorab Philip Arissol.

HON PHILIP ARISSOL Mersi Mr Chair.

Bonn apre midi Minis avek ou delegasyon.


Dabor mon ti a kontan 44 Verbatim Report NAS Sitting Thursday 17th November, 2022 remersi SLTA, pour tou sa bann travay ki zot pe fer dan mon distrik.

Mersi bokou.

Mon bann kestyon i koumsa, CEO si ou ti kapab dir nou, ki difikilte zot pe gannyen pour kapab kontiny sa proze pavement ki sorti kot lekol, pou al dan direksyon Anse Louis.
Zis pour sekirite nou bann zanfan, akoz i annan en pe letan ki sa pavement in komanse, e i pa ankor konplete, zis sa pti morso ant sa lakot, i annan sa lakaz anler pour al dan direksyon Anse Louis.

Sa enn.

Apre dan PSIP mon vwar ki road diversion, RC Mission in konplete.

Mon pe demande si i annan okenn plan pour met en railing lo sa semen avan kot i ti ete, akoz li i annan enn pti pe oter.

E i fasil pour bann dimoun kapab tonm anba lo sa semen ki'n fek fer.
Epi bor Pti Barbarons, kot i annan plan dan PSIP, pou fer sa pavement sorti kot klinik pou al Pti Barbarons, i annan sa morso kot Pon Bayon, ki i annan en kantite trou.

Si i ti annan en keksoz ki ti kapab fer la aktyelman, pou anpes aksidan arive.

Akoz aswar napa lalimyer la.

Bokou dimoun, dimoun i kapab kas lipye.

E dan ki dele letan zot ekspekte ki sa proze pavement i kapab konplete?

Mersi.

MR SPEAKER CEO proze ankor.

CEO PARINDA HERATH Mersi Mr Chair.


Onorab malerezman sa de proze ki ou'n mansyonnen, i pa dan Bidze pour lannen prosenn.

Me sa enn Anse Louis i enn pti proze, parey ou konnen.

E nou kapab sey enkli li dan Mid-year Review, pour nou kapab enplimant li by end of this year.

So nou ava sey nou mye pour nou kapab enkli sa, lo nou lalis proze.

Lo kote RC Mission wi nou deza pe nou bann teknisyen in deza pas lo site, zot in gete kot i neseser pour annan enn pti handrail sirtou.
Akoz i annan en kantite pyeton ki pas la.

So sa nou ava enplimant li early next year.

Lo kote Pti Barbarons, sa proze footpath, i pa dan plan parey mon'n dir me selman nou ava gete, si i pou 2024, nou kapab enkli li dan Bidze.

Me in the meantime, nou a get sa sityasyon kot ou'n dir i danzere i fernwar, si i annan detrwa lalimyer ki nou kapab mete dan sa rezyon.

Mersi.

MR SPEAKER Wi Onorab Arissol ou follow-up?


HON PHILIP ARISSOL CEO me mon vwar li aparet dan new PSIP i annan 1milyon pour sa proze Pti Barbarons depi kot klinik ziska kot Pti Barbarons, mon vwar li aparet, dan PSIP.

I dan new.

Mersi.

MR SPEAKER Thank you.

CEO ou a verifye.

CEO PARINDA HERATH Mersi Mr Chair.

I pa dan Bidze pour lannen prosenn.

I dan Bidze 2025.

So nou ava gete si i annan posibilite pour kapab anvoy li dan 2024, letan nou, nou fer nou bann diskisyon avek distrik.
Me in the meantime, nou ava get si i annan pour nou kapab ranpli sa bann trou, ki danzere.

Fer en travay en pe tanporer, ziska ler nou ganny sa Bidze pour nou kapab fer li byen proper.

Mersi.

MR SPEAKER Thank you.

Onorab Roucou.

HON MICHEL ROUCOU Mersi Mr Chair.

Bonn apre midi a tous.

Minis nou osi tou lo kote Mont Fleuri, Mima i dir mwan dir ek zot koumsa, gran mersi pour sa travay ki zot pe fer dan nou distrik.

CEO annefe, mon rapel 2021 ti annan 10milyon ki ti ganny mete, pour elarzisman semen.
Be selman avek COVID, ki'n vini, mon mazinen sa in bezwen ganny tire.

E mon ti a voudre konnen ki plan ou departman an term semen Rochon?

Apre osi, nou ti annan sa proze ki nou'n vizite ki annan sa semen Foret Noire, ki pas la kot Sibert ou mont anler pour ou tonm kot FIBA ki ou plan osi lo la.

Akoz mon pa pe vwar, dan Bidze osi.

Thank you.

MR SPEAKER Mersi Onorab.

CEO.

CEO PARINDA HERATH Mersi Mr Chair.

Onorab parey ou konnen, semen Rochon wi ti dan Bidze, detrwa lannen pase.
Me selman avek bann issue wayleave ki nou ti gannyen, nou pa’n kapab enplimant sa proze.

Me selman parey nou'n deza diskite avek Lotorite Distrik, nou pou bezwen sanz 45 Verbatim Report NAS Sitting Thursday 17th November, 2022 plan la prezan, dan plas widening tou dilon, nou ava get dan posibilite si i annan bann laybys ki nou kapab fer, bann landrwa kot nou annan wayleave, e bann landrwa ki napa nou pour bezwen kit ki parey i ete.

Me selman i pour en improvement, konpare avek ki mannyer i ete la.
E osi i dan plan osi pour ganny en resurface late next year.

So avek tou lede proze, i pour improve sa sityasyon.

Lo kote FIBA semen Foret Noire, sa enn nou plan tou keksoz in fini pare pour detrwa lannen.

Me selman ankor nou annan sa bann issues wayleave.

So parey ou konnen nou annan serten negosyasyon ki nou pe kontinyen fer, avek bann propriyeter.

E si nou kapab tonm lo bann Lagreman ki neseser nou ava met li dan Bidze pour the year after, pour nou kapab enplimant li.
I en proze ase gro, so i pou enn ki pou ed lakominote dan sa rezyon.

In the meantime, nou annan serten bann pti travay ki nou pou fer laba parey improvement drenaz eksetera.

Sa nou ava sey enplimant li.

I annan en proze drenaz annefe ki nou ekspekte fer sa lannen menm.

Hopefully nou kapab fer li avan sezon lapli.

Mersi.

MR SPEAKER Thank you.

Wi Minis ou kapab swiv.


MINISTER ANTONY DERACQUES Mon oule pran sa sans pour mwan fer en lapel avek tou bann propriyeter kot bann semen, kot nou bezwen agrandi semen, e nou bezwen fer nouvo semen, nou bezwen fer trotwar, nou bezwen ogmant bann standar dan semen avek bann trotwar ek bann gutters, pour nou met bann kondwit eksetera o bor semen.

Mon pe fer lapel ki zot korpore, ki zot konpran ki semen avek trotwar i dan lentere piblik.
En kantite sa bann nouvo semen ki nou pe plan ki nou anvi fer, nou pa kapab bouz vit ouswa nou pa kapab bouz ditou eksepte avek zot konsantman.

E konmsi pour facilitate nou travay.

E akoz semen avek trotwar i pour zot menm i pour piblik, i pour tou Seselwa.

Alors sa lapel ki la nou vwar pour plizyer lannen ankor en lot semen, nou pa kapab take-off.

Nou anvi take-off, nou anvi fer li, solman i annan sa gran problenm, kot tou dilon bann semen i bann owners prive.
E en kantite landrwa i pa pour later Gouvernman, i pou prive.

Alors silvouple konsidere, regard ki tou keksoz ki ou fer ek sa pti bout ki nou bezwen, lo ou later.

I pour piblik, i pour pep Seselwa.

Mersi.

MR SPEAKER Thank you.

Onorab Gill.

HON CHURCHILL GILL Mersi Mr Chair.

Bonn apre midi CEO.

Mon premye kestyon se sa R1.9milyon pour coastal management Anse La Blague.

Zis mon ti le konnen si sa i pour entails miray ek semen, oubyen zis semen?

E si semen si eski semen pou ganny eleve?


Mon dezyenm kestyon se lo sa nouvo Stasyon Vehicle Testing ki pou ganny fer.

Bomaten Minis in dir nou in fini ganny aprouve, si mon ti kapab konnen ki bann kalite lekipman, e standar ki sa pou ganny fer, pour asire ki i ganny akredite avek lenstitisyon ki Minister menm mon vwar li in mete dan son priorities.

E mon'n note ki CEO ki napa 3milyon pour widening semen pou Baie Ste Anne.
I plito annan 1milyon, me sa 3milyon i pour Pasquere, e Pasquere Minis parey ou'n eksplike sa bout anba kote Baie Ste Anne i kler.

E akoz nou ti ganny eksplike par zofisye Land Transport ler nou ti dan vizit.

Me selman si mon'n konpran larepons Minis sa pour reste parey.

Sa 3milyon ki ladan, i pou pli o bout kot i pour i pour zwenn ek Grand Anse.

Ou ava zis eksplik mwan si i byen mannyer mon'n konpran.

Mersi.

MR SPEAKER Thank you.

CEO wi?

CEO PARINDA HERATH Mersi Mr Chair.


Lo sa proze coastal management Anse La Blague Onorab.

Bann design pa ankor finalize, i en travay ki nou pou fer konzwentman avek Minister lanvironnman.

So pour annan bann expert dan sa size laba ki pou ed nou avek sa bann design.

E nou, nou ava enplimant sa bann proze.

So mon napa detay ki mon kapab donnen pour lemoman lo la.
Lo kote Pasquere, sa Bidze ki nou’n gannyen pour lannen prosenn, vi ki sa proze PUC, eksetera i sa proze danm pour PUC ki 46 Verbatim Report NAS Sitting Thursday 17th November, 2022 nou'n diskit avek zot, i pou tann dan lanirman si nou fer sa lot bout lo kote Baie Ste Anne.

So nou'n deside pour nou enplimant sa bout, ki lot kote lo kote Grand Anse pour lannen prosenn, ziska ler nou annan en proper plan sort of avek PUC ansanm.

Ki mannyer nou pou fer sa proze parey Minis in eksplike taler.
Zot pour bezwen enkli en Bidze letan zot pe fer sa proze, pou divert nou semen.

Be selman nou, nou pou bezwen fer en letid en pe pli an detay pour gete kote dan sa catchment area nou pour fer pas nou semen prezan.

So pour lannen prosenn, sa bout ki nou, nou pou fer i lo kote Grand Anse, from Britannia ziska Bel Air.

So an 2024 hopefully, nou kapab retourn lo kote Baie Ste Anne pour nou kapab kontinyen.

Lo kote VTS petet PS i a kapab eksplike.

MR SPEAKER Wi.

PS ou’n ganny apele.


PS PATRICK ANDRE Mersi Mr Chair.

Bon parey VTS, parey mon'n eksplike bomaten.

Se ki bann lekipman ki nou pe gannyen, se ki bann lekipman i ganny manufactured an Allemagne.

E i meet European standard, ok?

Malgre kantmenm nou pe ganny sa lekipman atraver zot supplier, ki Sidafrik me selman i ganny manufactured an Allemagne.

So i pe meet tou bann kriter nivo standar Eropeen.


E nou pa krwar poudir i pou annan okenn problenm, parey mon'n dir bomaten, i pou pli avanse ki bann lekipman ki nou deza annan la.

Nou a donn plis leksplikasyon pli tar letan nou fini.

Mersi Mr Speaker.

MR SPEAKER Wi Onorab ou klarifikasyon?

HON CHURCHILL GILL Mersi mon annan zis de presizyon.

Enn pour sa 3milyon ki ou pou servi kote Grand Anse.

Zis mon presizyon i se ki in deza annan en kontrakter, pe fer travay lo kote Pasquere.
Ki pour arive la dan sa sirkonstans?

Si sa dimoun pou bouz laba oubyen si pou annan en retender process.

Apre dezyenm sa time frame, pour sa vehicle station.

Konbyen letan nou ekspekte sa i konplete ki dimoun Praslin a kapab komans servi?

Mersi.

MR SPEAKER Thank you.

CEO.

CEO PARINDA HERATH Mersi Mr Chair.

Lo kote pou lekel kontrakter ki pou fer sa lot bout, nou pou bezwen definitivman retender.

E parey nou'n fer pour sa bann lezot faz, e parey nou'n eksplike proze Pasquere i en gran proze.
Alor nou pe fer li par faz.

E sak faz nou ekspekte retender li koman en nouvo proze, e en kontrakter i ava ganny swazir, dapre tender process.

Mersi.

MR SPEAKER Lot pwen PS Andre.

PS PATRICK ANDRE Bon an sa ki konsern timeframe, parey bomaten mon ti pe eksplike, sa proze in deza fini ganny met lo tender.

Aktyelman demen i annan vizit avek bann kontrakter ki'n montre lentere pour zot vizit site.

E nou ekspekte ki sa proze pour komanse pli tar an Fevriye si pa an milye Zanvye me an Fevriye.
E nou ekspekte by Out, lannen prosenn i pou'n ganny konplete.

Mersi.

MR SPEAKER Thank you.

Onorab Samynadin.

HON KELLY SAMYNADIN Mersi Mr Chair.

Bonn apre midi Minis avek ‘current ou delegasyon.

Minis dan zot challenges’ mon vwar ki zot in bezwen antreprann bann travay menntenenns enprevi lo bann lenfrastriktir semen, ki'n ganny koze swa natirelman oubyen par manm piblik li menm.

Vi ki dan Au Cap pli presizeman dan semen Pointe Au Sel.
Nou ti rankontre en sityasyon tou resaman, kot en trou t i ganny formen an rezilta lerozyon dan sa landrwa.

Mon ti a kontan konnen ki travay lonterm, oubyen ki konversasyon ki pe ganny fer dan sa direksyon pour kapab remedye sa sityasyon.

E anpese ki bann menm ka par reprodwir dan lefitir?

Mersi.

47 Verbatim Report NAS Sitting Thursday 17th November, 2022 MR SPEAKER Thank you.

CEO.

CEO PARINDA HERATH Mersi Mr Chair.

Onorab mersi pour ou kestyon.

E sa problenm annefe, i pa zis dan sa rezyon.


Me selman, preski partou lo bann semen lakot nou pe ganny menm problenm.

E li osi i en travay konzwent nou bezwen fer avek Minister Lanvironnman.

E zot annan deza en plan ki nou okouran pou fer serten coastal management, coastal protection proze dan plizyer landrwa.

Bann landrwa ki'n ganny idantifye koman kritik.

E sa bann proze letan i ganny enplimante, i pour ed protez nou bann semen definitivman e i pour redwir sa bann ka ki pe arive konmela.
Me nou dan nou Bidze, nou annan en Bidze 500mil ki nou'n gannyen pour lannen prosenn.

E nou pou servi sa pour kontinyen fer bann maintenance work ki nou kapab, nou annan en tim teknisyen ki pour fer bann lenspeksyon pour gete kote sa bann domaz pe arive.

Sel fason ki nou pou konn sa se, kot semen i komans ganny bann depresyon.

Nou pou bezwen fouye, rode kantite domaz i annan anba la, akoz par ler ou vwar zis enn pti trou anler.

Me selman anba la, i napa nanryen en kavern.


So i napa bann lot fason ki nou pou kapab konn davans ki pou arive.

Me selman letan nou, nou bann dimoun in fini idantifye sa bann landrwa, nou pou fer bann travay mentenans neseser.

Mersi.

MR SPEAKER Thank you.

Onorab Adelaide pe sinyal mwan ki mon'n sot li.

Yes Onorab.

HON FRANCOIS ADELAIDE Mersi Mr Speaker.

Bonn apre midi tou dimoun.

CEO dabor mersi bokou pour tou ou servis ki ou rann nou Lazare.

Mon vreman apresye.
Mon vreman apresye.

Mon vwar poudir dan PSIP nou 1milyon pour dezyenm faz semen Val Den Dor.

Mon pa konnen si pour sa lannen menm.

Baie Petet ou a donn nou enn pti detay.

Petet wi si pour sa lannen, ouswa pour 2024 mon ti a kontan ki nou avan nou fer sa lagrandisman nou kapab zwenn bann zabitan.

Akoz par ler i annan enn de pti landrwa ki, petet zabitan i krwar poudir la ki nou devret fer.

Be solman nou vwar zot fer lot fason.

So mon ti a kontan enn pti meeting.


Apre dezyenm pti pwen, in regards to zafer trafik bloke dan bomaten avek aswar.

Petet eski napa okenn posibilite, pour met en traffic light la opposite Cargo.

Akoz ki fer, dimoun i koup semen, selon son prop rhythm.

Me si mon krwar i annan en traffic light ki kapab kontrole, ki ava annan serten letan ki pedestrian i a koupe.

E transpor i ava bouze, mon krwar sa i ava ed nou enn pti gin plis.

E dernyen pwen, PS, CEO avek Minis.


Mon latet i vreman bel in regards to sa zafer semen Dan Penpen.

Kot i annan de gro ros dan milye semen, e koltar in ganny mete toultour sa.

mon pa konnen ki mannyer sa arive.

Be pa koumsa nou abitye fer Baie Lazare.

So mon demann ou at least, si ou annan detay eski ti annan plan sa semen ouswa ki mannyer nou kapab fer pour remedye sa?

Mersi Mr Speaker akoz Onorab Pillay avek Onorab Cosgrow, zot anvi al vizite.

So mon anvi ki keksoz i byen.

Mersi bokou.


MR SPEAKER Thank you.

CEO wi.

CEO PARINDA HERATH Mersi Mr Chair.

Look pour proze widening Val Dan Dor, i pa dan Bidze pour lannen prosenn Onorab.

I plito mon krwar 2024 oubyen 2025.

Savedir nou annan ase letan pour nou kapab fer sa bann preparasyon.

Nou ava vin vizite avek distrik, e osi nou a fer vizit avek bann zabitan pour ganny zot feedback avan nou enplimant sa proze.

Lo kote traffic light kot Cargo, nou'n deza menm aste en set traffic light pour la.
Me akoz i pou ganny afekte, i pour sanze sa proze third lane Pointe Larue.

E menm sa zebra crossing, kot i ete son landrwa pour ganny bouze.

So nou pa oule enstal sa lalimyer la pour le moman, apre i pou en lot travay ki pour kout bokou larzan pour nou relocate li.

Vi ki nou very hopeful ki nou kapab komans sa proze next year.

So nou ava met sa traffic light dan sa nouvo landrwa kot zebra crossing i ganny bouze.

Lo kote semen Dan Penpen, mon pou bezwen vizite Onorab.
Mon pa tro 48 Verbatim Report NAS Sitting Thursday 17th November, 2022 okouran sa enn kot i annan de ros dan milye semen.

Solman nou ava vizite nou a gete, mon krwar si mon pa tronpe ti en proze konzwent avek distrik sa.

E SLTA ti vin zis pour met koltar en 2 an pase.

Mersi.

MR SPEAKER Mersi.

Wi onorab Adelaide.

HON FRANCOIS ADELAIDE CEO mersi bokou.

Petet mon pour ensiste lo sa dezyenm pwen.

Akoz nou pa konnen kan ki sa third lane petet pour soz.
Me nou vreman, ganny afekte dan bomaten avek sirtou dan apre midi.

So at least koman en prevansyon, ouswa en pti keksoz en pe anplis pour nou bann dimoun ki pe servi sa semen laba.

So si nou annan sa traffic light, nou kapab mete, then apre nou kapab retire i pa pou en problenm.

Mersi bokou Mr Speaker.

MR SPEAKER Mersi.

Mon sipoze CEO i a konsidere.

Thank you.

Onorab Bistoquet osi.

HON ROSIE BISTOQUET Mersi Mr Chair.

Bonn apre midi Mr Chair.

Bonn apre midi Minis ek ou delegasyon.


SLTA mon osi mon pou felisit zot pour ouver sa semen Bois De Rose.

Ki prezan mon krwar bann piblik ki sorti dan sid, menm sorti dan was, nou kapab fer pli pti git letan lo pour nou kapab ariv travay boner.

Mersi bokou.

Mwan mon kestyon i plizoumwen, mon annan de pti kestyon.

Minis mon pa konnen si… MR SPEAKER Konbyen ou'n dir?

HON ROSIE BISTOQUET … kot i konsern MR SPEAKER De ok. HON ROSIE BISTOQUET Wi de.

Mon pa'n koze mwan bomaten Mr Speaker.


Pavement, mon konnen i annan sa third lane ki zot pe antisipe pou fer, kan eski i pou fini, eski i pou kouver konmsi kote i pou fini.

Akoz ou pe get letan, bann dimoun pe demande e ki lannen pour fini osi.

Akoz i annan sa pavement avek sa drenaz la kot Anse Francois, apre bann Didon ki al kot apre avan sa laboutik, kot sa msye in fer lakaz anler.

Be sa pavement ler zanfan lekol i pase, i napa en pavement i zis en rigol.
Be tanzantan konmsi bann transpor, sirtou Tata i pase i kapab petet annan problenm avek zanfan.

Si kekfwa zot pa pe fer sa forth lane, in between avan 2an-3an, petet sey met enn pti pavement pour bann zanfan kapab marse.

Sa i enn, apre mon lot problenm, se ki semen Matata; semen Matata i glise, i etrwat, apre i annan trou ladan.

E sityasyon kot i arive, kot gro transpor pa kapab monte, lanbilans pa kapab monte, sirtou ler lapli i tonbe.

E lensidan ler ti annan sa lakaz brile Pointe Larue anler Matata.
Gro kanmiyon dife ti reste anba.

Akoz en kantite fwa transpor i perdi ler la e ler i perdi ler i blok depi anler ziska anba.

E mon pa konnen ki petet zot kapab fer petet pour sekour dimoun.

Sirtou bann ki malad apre ler i annan dife dan sa bann landrwa e ki problenm ki zot kapab met enn pti pe pli byen pour bann dimoun.

Mon krwar i sa de sityasyon, plis ki mon ti a kontan koz lo la.

Mersi Mr Speaker.

MR SPEAKER Mersi Onorab.

CEO?

CEO PARINDA HERATH Mersi Mr Chair.


Lo kote third lane Pointe Larue, nou pou komans li kot roundabout o bor Airport.

E son premye faz i pou fini la kot Amalgamated Tobacco.

So sa bout ki ou'n dir Onorab i pa, i pa pour dan sa premye faz.

E pour lemoman timeframe ki nou kapab donnen parey Minis in eksplike bomaten, nou annan ankor de negosyasyon pou fer avek bann propriyeter prive.
As soon as ki sa i ganny finalize e nou pli i ganny aprouve, nou substitute plan kot Planning, nou ekspekte komans sa proze.

Dirasyon sa proze li menm i en proze ki ase konpleks, parey taler mon ti eksplike, nou pou bezwen annan bann ler ki kontrakter i kapab travay pour pa koz bann difikilte pour motoris.
So i annan posibilite i pou ale pour anviron 7-8mwan, solman nou pou fer sir ki 49 Verbatim Report NAS Sitting Thursday 17th November, 2022 semen Matata i ganny fer dan en fason pli vit avek en kontrakter ki konpetan.

Lo kote ou'n mansyonnen, Onorab non?

I deza annan en sirfas koltar ki nou ti mete anviron 5an pase.

Mon pa ekspekte ki in andomaze by now, unless i annan bann proze utilities ki'n fouye pour fer bann separasyon eksetera.
Me selman nou a re-vizite nou a gete, lo kote son gradient li menm sa semen i apik wi.

E malerezman akoz tou le de kote, sa semen in fini devlope.

So nou kapab dir i enposib, pour nou kapab retir sa gradient konmsi pour fer li mwens.

So nou a gete si i annan serten tretman ki nou kapab fer ek son sirfas li menm.

Si i neseser pour met en lot kours koltar avek bann pli gro makadanm pour fer li en pe pli rough.

Nou pour bezwen byensir vin lo site, evalye avan.


So mon pa pou kapab fer en komitman la ki nou kapab fer.

Nou a ganny diskisyon avek, nou a diskit avek Lotorite Distrik e ou menm letan nou vin sa vizit lannen prosenn.

Mersi.

So mon vwar poudir i annan enn pti pe prosedir birokratik ladan.

Mon pe sey rod en fason pou fer sa vin enn pti pe pli vit li menm.

Trwazyenm kot i konsern asphalting work, mon vwar i annan en gro sonm dan Bidze.
Petet Minis eski zot in travay lo akoz parfwa i annan bann mankman.

Mon konnen sityasyon mondyal mannyer i ete.

Eski zot pe prepar zot osi, pour bann evantyalite pour annan ase stok asphalt, pou kapab antreprann bann travay ki'n ganny earmarked dan Bidze li menm?

E dernyerman kot i konsern relasyon travay avek lazans parey LWMA.

Nou annan bann issue drenaz ki nou ankor still ganny problenm pour maintain, ouswa ki pa ganny touse.
Eski zot pe fer sir ki i annan sa oversight ki at least bann kontrakter ki ganny mandate pour fer travay netwayaz semen ek drenaz zot pe fer li accordingly.

Mon konnen poudir pa SLTA ki oversee.

Me eski i annan sa lantant ki enportan pour sa kapab ganny fer?

Mersi.

MR SPEAKER Thank you.

Onorab Aglae.

MR SPEAKER Thank you.

CEO?

HON EGBERT AGLAE Mersi Mr Chair.

Bonn apre midi.

Minis mon'n vwar ou, CEO panel.


Premyerman mon a remersi SLTA pour travay ki zot in fer dan mon distrik Port Glaud e ki zot a kontinyen.

Premye kestyon i konsern de proze, dan mon distrik mon anvi kot i konsern semen simityer.

Mon krwar zot in met larzan, 2023 i annan 500mil apre 25,25 i annan 1milyon.

Kan eski zot anvizaze komans sa proze Semen Simityer Port Glaud - Des Arpents?

Dezyenm, in regards to streetlight mon krwar i enportan ki Minis ou la.
Petet vwar lafason ouswa eski zot pe mazin vwar lafason, kot i konsern lenstalasyon avek menntenenns.

Akoz SLTA i zis en processing agency ler mon pe gete.

Akoz se PUC ki enstale, ki enstale e li ki fer menntenenns.

Wi mannyer mon konpran SLTA i aste lalimyer… Ou ava eksplik mwan CEO akoz ki mwan mon pe sey fer konpran se ki, PUC ki vin fer menntenenns lo la ler lalimyer pa alimen.

E prosedir se distrik atraver DA’s Office, i anvoy email ouswa request to SLTA pour kapab ganny sa.
CEO PARINDA HERATH Mersi Mr Chair.

Onorab lo kote Semen Simityer nou'n fini fer son survey.

Nou bann teknisyen la pe travay lo sa plan li menm.

So an Zanvye nou ekspekte submit, an Desanm nou pou submit plan Planning e prosedir procurement, planning approval, eksetera so nou pe ekspekte petet dezyenm kar lannen prosenn pour nou kapab komans sa proze.

So vi ki nou Bidze i pa gran i pa pou ase hopefully nou pou kapab fer en lot faz lannen 2024.
Lo kote streetlight prosedir ki mannyer i ete konmela, nou annan nou anviron 5 kontrakter prive ki travay avek nou.

Ki fer sa bann menntenenns work, ki sanz lalimyer, bann pti menntenenns ki annan, sanz glob eksetera.

Me selman PUC fer serten menntenenns letan si sa bann fot i lo laliny kab PUC li menm.

Lo kote streetlight sa bann kontrakter ki fer menntenenns e zot ki sanz lalimyer e enstal nouvo lalimyer osi.
i So si distrik oubyen manm piblik ki vwar i annan landrwa ki lalimyer pa pe marse, zot kapab enform SLTA oubyen DA’s Office oubyen PUC, nenport akoz nou annan 50 Verbatim Report NAS Sitting Thursday 17th November, 2022 en networking ki tou le trwa landrwa i anmas sa bann lenformasyon, apre zot enform nou.

E nou, nou take up avek sa bann kontrakter ki fer sa bann maintenance work.

Sa i lo kote streetlights.

Lo kote asphalting work.


Wi pour lemoman nou annan, nou order bann bitumen, nou order bitumen davans pour fer sir ki nou annan en stok ase pour nou kapab fer at least en mwan travay.

Me selman avek sa sityasyon COVID, freight ki'n increase e osi mwens bato ki ti pe vin Sesel, nou ti annan serten delays ki nou ti gannyen.

Me selman nou'n kapab sort sa out.

Nou pe order en pe an plis prezan.

Me sa i anmenn bann lezot difikilte par egzanp landrwa pour nou met nou bann container.
So i en keksoz ki nou bezwen balanse, akoz nou pa pe ganny plas lo bann bato pour tir sa bann vid osi.

So i en keksoz nou Management pe travay ase dir pou fer sir ki sa stok bitumen, nou annan ase dan pei, pour nou kapab kontinyen nou bann travay asphalting.

Lo kote drenaz, parey ou'n mansyonnen Onorab i pa nou responsabilite pour monitor sa bann drenaz.
Me vi ki nou ki ganny en kantite bann konplent either from DA’s Office, oubyen sorti kot manm piblik zot menm, nou, nou fer sir letan nou ganny sa nou, nou pass on sa lenformasyon avek LWMA.

So nou, nou take up e par ler nou ede kot zot, zot pa kapab kot i annan bann culverts, oubyen bann drenaz ki anba bann slab zot kontrakter pa kapab fer sa louvraz nou, nou osi ed zot dan serten lenstans.

Me bann diskisyon ki nou fer avek LWMA, zot sipoze met en Bidze pour kapab fer sa louvraz an antye.

Mersi.
Mersi.

MR SPEAKER Wi klarifikasyon Onorab.

HON EGBERT AGLAE Zis en klarifikasyon CEO.

Mersi pou ou bann larepons, i kler.

Eski sa bann kontrakter ki pe fer sa bann menntenenns streetlight, zot pe fonksyonn en pe parey zot pe fer avek asphalting contractor?

Ki petet zot pe travay dan bann diferan rezyon.


Petet i annan ki anvoy dan rezyon parey mon konnen, eski zot, zot osi pour nou konmsi konnen ki nou kapab devlop en relasyon travay ki ler i annan problenm fot lo laliny, kot i annan lalimyer, i pa pran plis ki en semenn a de semenn pour rektifye?

Mersi.

MR SPEAKER Thank you.

CEO?

CEO PARINDA HERATH Wi Onorab.

Annefe ti annan en prosedir, tender ki nou ti fer kot sak kontrakter ti ganny designate diferan distrik.
Alors definitivman nou kapab fer distrik ganny sa bann lenformasyon, limero kontak eksetera sa bann kontrakter.

Si zot anvi zot kapab lyez direkteman ek zot.

Dan bann ka emergency, byensir.

Si non, nou prefere ki sa lenformasyon i pas through nou, kot nou, nou pe donn lenstriksyon kler sa kontrakter.

Mersi.

MR SPEAKER Thank you CEO.

Mon remarke ki nou'n ariv ler ki nou pran break.

Normalman, me selman i reste mwan zis detrwa.

Well en 6,7 Manm e nou pe al ase vit.


So mon pe propoze ki nou zis kontinyen apre nou a kapab fini en pe boner.

Mon asire zot ava apresye, ariv dan lakour boner.

Next one Onorab Naidu.

HON SATHYA NAIDU Bonn apre midi Mr Chair.

Minis ek ou delegasyon, mon le remersi CEO avek tou travayer dan SLTA pour sa travay fantastik ki zot pe fer.

Si tou lazans i travay parey SLTA, mon krwar Sesel i a prospere.
An relasyon avek travay ki'n ganny fer, an relasyon avek re-sirfas ki zot in fer lo Saint Louis lo top - mon bezwen dir i top, me solman lo lot kote ler ou get sa dual carriageway preski toulezour mon pe itiliz sa semen, ou a krwar nou pe mont lo en laroul.

So i kler ki lo kote workmanship, zot osi zot in rekonnet ki travay pa toultan i a la oter.

So kestyon se ki mannyer ki zot anvizaze adres sa defi?

Akoz en bon pe dimoun i pey road tax e zot poz sa kestyon.
An relasyon avek wayleave, Minis dan lannen pase ou ti'n rekonnet poudir sa i en kontrent, pou kapab fer proze semen segonder, eski ou pour etablir en Komite parey ou ti'n fer resorti lannen pase, pou kapab regard lo nivo nasyonal tou bann proze semen segonder kot nou konnen 95poursan, ouswa 98poursan dimoun dan totalite agree.

51 Verbatim Report NAS Sitting Thursday 17th November, 2022 Me selman i kapab annan de fanmir ki pa agree, e ki pa pe les sa proze semen par egzanp Belonie.
Nou pe ganny en pa mal difikilte.

Be selman Minis Rangasamy ansanm avek Minis Joubert they’re onboard, mon swe se ki CEO i pou kapab brief ou pli tar, mon swe se ki ou osi ou kapab vin onboard pour nou kapab regard sa sityasyon.

E an relasyon avek PUC.

Parfwa ler nou soumet en demann avek SLTA, nou ganny dir non PUC i annan travay ki pe fer.

Parfwa nou demande what’s the timeframe?


I ti a bon si lo kote SLTA zot kapab pibliy lalis bann semen, kot zot pa pe kapab fer sa louvraz akoz PUC i annan son bout pou fer.

i annan sa kominikasyon osi, pour nou kapab averti piblik poudir pour tel rezon nou pa pou kapab al re-sirfas sa semen.

So sa osi i en keksoz ki road infrastructure projects widening of road ant Saint Louis ek Beau Vallon.

Mon pe regarde ki bor egzakteman i komanse?

Mersi.

enportan.

Lo kote i enportan akoz E MR SPEAKER Thank you.


Minis i a komanse?

MINISTER ANTONY DERJAQUES De pwen lo Polisi.

Nou’n asize avek Minis Rangasamy ki ou'n nonmen pour semen pointe Larue.

E osi zot ti enplike dan West Coast Road Project.

West Coast Road Project nou'n pran sa proze, nou pa'n kapab ganny pavement san pour san.

Solman nou'n ganny 80poursan bann wayleave in ganny sinyen, savedir bann landowners in dakor.
Alor nou pou go ahead avek en proze ki nou kapab fer semen avek tou sa bann bus stops ki neseser, bann bridges and so forth.

Solman pou pavement pour mank 20poursan.

Nou espere ki ler nou komans sa proze, pou annan bann landowners ki pou rekonsidere e i a form parti sa proze pour Sesel.

Pour Pointe Larue Minis pe travay tre pre ek nou.

Nou meeting annefe nou fer dan son boardroom, Minis Rangasamy.

In donn full sipor par egzanp i annan ki pe demann led pour zot ganny access, avek lot later.
Alor ou bezwen Minis Lands.

Ki nou vwar prezan sa bann semen, sa bann proze ki SLTA, ti nespes on its own li.

Prezan son parent Ministry pe travay avek bann lot Minister pou fer sa bann proze, vin plis en realite.

Sa sanmenm mon pe demann korperasyon avek piblik pour zot vin en partner zot osi, dan fer semen Sesel.

Mon konnen a la fen nou annan pouvwar, pour nou fer land acquisition.

Solman sa i dernyen e nou'n fer par egzanp pour Pointe Larue survey.
Nou'n fer valuation, nou konnen ki bout ki nou bezwen extract e i bann bout later minim.

Annandler 32square metres, annandler maximum i 174square meters ki nou bezwen extract dan en parcel ki 2274.

Solman pour lemoman nou'n dir, sa lannen i dernyen e sa meeting ek sa de propriyeter i dernyen.

Si prezan nou pa kapab ganny en consent, la nou pour bezwen tourn back kot Minis Lands, pour nou demande ki nou pou fer.

Lo pibliy avek les piblik konnen kote nou pe ganny en lobstak akoz PUC pe fer son bann proze.
Nou pe sey deal avek internally e pour la premyer fwa tou lazournen, preski tou le mwan sa de Minis Joubert avek mwan, CEO SLTA avek CEO PUC nou asize, prezan nou fer nou bann plan parey bomaten.

E taler mon ti dir, nou'n, mon'n donn zot de legzanp Anse Boileau avek Beau Vallon.

Alor i pe marse.

E i pa bon - i pa bon ki en Lazans Piblik, ek en lot Lazans Piblik i pibliye poudir konmsi zot pe diskit en dezakor an piblik.
Nou prefere pou donn nou bann accord ki mannyer nou pe ala fer parey pou Anse Boileau ek Beau Vallon an piblik.

Mersi Mr Speaker.

MR SPEAKER Mersi CEO pou adrese zot pwen.

CEO PARINDA HERATH Mersi Mr Chair.

Wi lo kote asphalting i annan serten defayans.

Lo sa enn spesifik ki ou'n mansyonnen son problenm ti avek bann utilities ki anba la.

I annan en kantite utilities anba sa semen.

E osi i annan en tiyo SEYPEC annefe kot nou pa'n kapab compact byen letan nou ti pe fer baz.
So son finishing pa'n vin bon parey nou, nou ti anvi.

E osi nou annan serten defayans lo kote bann specialized lekipman.

E sa nou pe adrese avek Minister Finans, kot zot in donn nou en pe funding pour nou kapab aste serten lekipman spesyalize.

E osi nou anvi osi, recruit en pe 52 Verbatim Report NAS Sitting Thursday 17th November, 2022 bann operators ki deza annan leksperyans e i kapab servi sa bann lekipman byen.
So hopefully letan nou fer sa bann keksoz i fall into place, nou bann proze i ava fini pli byen, avek en finishing ki pli normal.

Lo kote St Louis-Beau Vallon, survey i fek fini annefe, nou'n fek ganny survey avek surveyor prive.

E la prezan ki nou pou gete ki bann landrwa, presizeman ki nou pou fer bann widening.

Mon krwar letan nou drive, nou tou nou vwar kot sa bann landrwa ki pli etrwat i ete lo sa semen.
Me selman pa neseserman bann landrwa, ki pou posib pour nou fer widening lo la avek sa Bidze ki nou annan.

So i annan en legzersis ki nou pou fer, nou pour diskit avek Departman Transpor osi, pour nou gete ki bann landrwa ki nou kapab fer sa bann widening.

Mersi.

MR SPEAKER Mersi CEO.

Onorab Andre?

HON CLIFORD ANDRE Mersi Mr Chair.

Mr Chair letan nou pe get lo paz 438, i annan road infrastructure projects and maintenance kot en logmantasyon R7milyon, sorti 131milyon, in vin 138milyon.
in annan I annan road safety and land transport management.

Mr Chair letan nou get ankor, lo paz 441 ki dir nou ‘’percentage of acceptable roads meeting standards.’’ public E sa i zis 67poursan pour 2023.

Mon enn pti pe konsernen akoz la nou pe kit nou 33poursan ki pa of acceptable standards.

Sa i montre ki poudir nou bezwen annan en resurfacing dan bann semen segonder dan Anse Aux Pins presizeman.

Sa i mon premye kestyon.

Konmsi kan pou fer sa?


Dezyenm nou annan dan proze Minis Finans letan in fer son prezantasyon Bidze in dir, Semen Bodanmyen pou ganny fer.

Me selman mon pe gete, mon pa vwar kot SLTA.

Sa i anler kot Nadesen, kot nou'n al gete a plizyer repriz.

So mon pa vwar li mon pa konnen kote i aparet, akoz in ganny anonse.

Trwazyenm i annan semen anler Capucin Dan Kreson ki tonm, ki border Au Cap avek Anse Aux Pins.

I annan plis ki 7an la mon pe demann sa semen.


Me mon vwar bann ki'n vin enn pti pe apre in gannyen.

Beau Vallon, St Louis Beau Vallon in ganny semen.

Konmsi mon pe demande kan nou pou fer sa bann dimoun, kan nou pou - St Louis dan mon de kote zot en pe ankoler.

Mon pe demande kan ki zabitan anler ki al kot Payet Dan Kreson, anler Capucin pour kapab at least benefisye.

Lannen pase i annan topo in ganny fer lo 4 landrwa.

E ti annan en survey ki ti'n ganny fer lo la.

En demarkasyon kot i kapab pase.


Me akoz nou pa fer topo, be donn mwan sa semen.

Akoz la nou 2023, mon espere i a vin dan Bidze 2024.

Be si i vin 2025, nou pe al dan Eleksyon, donn mwan avan 2025, koumsa mon osi mon a benefisye en keksoz ki ti lo mon election pledge.

Mersi Mr Chair.

MR SPEAKER Mersi Onorab CEO.

CEO PARINDA HERATH Mersi Mr Chair.

Onorab bann proze resurfacing mon krwar nou'n fer en pe Anse Aux Pins osi.

Me selman sa de, trwa ki ou'n nonmen nou pa'n kapab.
Normalman letan nou bann Zofisye i al vizite, zot evalye semen en pe Nasyonal.

Si bann lezot semen dan bann lezot distrik, i dan en pli move leta ki sa bann ki ou'n nonmen, definitivman i pou tonm en pe pli ba lo lalis.

Me solman tou le-z-an, at least de fwa nou fer bann lenspeksyon, pou gete pou ganny update si i neseser pour nou pous li lo lalis.

Si in worsened son sityasyon eksetera.

So komitman ki mon kapab donn ou se nou a re- vizite, early next year.
Nou ava gete si, ki mannyer son sityasyon i ete.

E osi parey ou konnen nou demann distrik, tou distrik annefe nou demann at least de semen ki pour zot, zot vwar li koman priyorite.

So si sa de ki ou'n mansyonnen, i zot priyorite nou ava evalye li nou a gete, pour nou kapab fer sa resurfacing parey ou'n demande.

Lo kote Bodanmyen ki Minis Finans, in mansyonnen ki ou'n dir, malerezman mon pa'n tann sa bout speech.

Ou pe koz pour resurfacing mon ekspekte oubyen en nouvo …?

An Semen Nadessin.
An Semen Nadessin.

Mon pa okouran sa enn Onorab.

Mon konn sa proze kot nou'n vizite detrwa fwa, me selman i pa feature dan nou Bidze pour lannen prosenn.

53 Verbatim Report NAS Sitting Thursday 17th November, 2022 Mon pa konnen si Mr Commettant i kapab ... MR SPEAKER Wi.

Bon Mr Commettant in lev lanmen.

DEPUTY COMPTROLLER GENERAL JUDE COMMETTANT Good afternoon.

Thank you Chair.

Mon pe zis klarifye sa ki Onorab in nonmen konsernan Semen Bodanmyen ki Minis Finans in anonse.
Akoz sa i feature anba proze Local Government.

I annan en larzan pour en proze anba Semen Bodanmyen, dan Local Government pour 1milyon.

MR SPEAKER Tre byen.

Kekfwa ou a gannyen avan Eleksyon Onorab.

annan klarifikasyon wi.

Ok ou HON CLIFORD ANDRE Annefe CEO pa'n reponn semen Capucin Dan Kreson sa ki enn mon election pledge i annan 7an.

So donn mwan avan Eleksyon i fini, silvouple.

I pa ankor dir nou ki i pou fer avek.

MR SPEAKER CEO ou le adres sa enn?

CEO PARINDA HERATH Mersi Mr Chair.


Nou a vizite, mon a anmenn Minis nou ava pran en desizyon lo la.

Mersi.

MR SPEAKER Bon mersi.

Onorab Lemiel?

HON SYLVANNE LEMIEL Mersi Mr Chair.

Bonn apre midi Minis avek ou delegasyon.

Akoz mon krwar prezan ki mon ganny sans, koz enn pti kou depi bomaten.

So Mr Chair mwan mon kestyon i al comme swivan; Premyerman enn avan kestyon mon ti a kontan dir CEO avek ou lekip mersi, pour sa travay e kolaborasyon ki nou annan ansanm distrik Anse Royale avek SLTA.
Sa i depi ou bann travayer, ki met koltar dan semen, bann ki aranz lalimyer, ou kontrakter msye Cupidon ki met lalimyer.

Mersi bokou, pour bann travay ki'n ganny fer dan nou distrik.

Me sa ki nou’n remarke Mr Chair letan nou'n ganny sa consignment lalimyer avek Mr Frichot, Gilbert Frichot ki nou dir li mersi ankor, nou'n remarke ki ler Mr Cupidon in vin met sa bann lalimyer, i annan landrwa ki ler nou'n al fer nou survey nou'n vizite, nou vwar ki i mank kab.
E sa i kree ki nou ganny retar, akoz nou'n fini met en bon pe.

Me la larestan i reste deryer akoz napa kab.

Eski dan ou Bidze pour lannen 2023, i annan posibilite ki ou'n mete ladan ki ou fer vini ou prop kab pour lalimyer SLTA zot menm, instead of relying lo PUC?

Ki nou vwar nou, nou pa pe gannyen akoz nou bann lalimyer i ankor ater avan Nwel, nou ti a kontan met li anler.

E apre just a little reminder, mon krwar i annan ankor en ventenn SLTA i drwa nou pour sa lannen, nou pa ankor gannyen.
Me nou, nou n pare enkli nou survey tou nou zafer, in fini pare nou zis esper pour mete.

Mr Speaker mon vwar ki osi SP3 ‘road maintenance’.

Letan nou pe koz road and repairs, ok, mon vwar ki'n sorti 19milyon in desann 11.2milyon.

Sa mon ti a kontan konnen akoz.

Akoz Mr Chair ladan mon annan bann semen ki annan 3an, or plis.

Enn spesifikman Sweet Escott, Enfonsman ki mont Jardin Du Roi tou le lannen i repete, i repete.

Nou oule enn pti enlargement, enn pti resurfacing.


Pti resurfacing, bous bann trou dan semen i ganny fer en ler par bout.

Me sa maintenance ki nou bezwen ki petet ti pou kapab tonm anba sa sonm ki la mon vwar in redwir, mon enn pti pe enkyet panga sa lannen ankor, nou pou met li lo lalis lannen prosen i pa pou ganny fer ankor.

Nou vwar R5milyon koman Grant ankor, pour Gran Riviére, nou dir mersi pour sa.

Me selman mon lenkyetid Mr Chair i se ki sa lannen i ti anba Grant, nou pa'n gannyen.
Ki lasirans ki SLTA pe donn nou, ki 2023 nou pe gannyen sa Grant pour fer sa semen, etandonnen ki, Gouvernman pa'n met en lot pti provizwar akote, or mon pa konnen CEO si zot in mete enn pti provizyon akote, si an ka nou pa ganny sa Grant ankor.

Akoz i a fer 2an, nou bann dimoun in pasyante, zot in fatige pasyante.

E nou, nou pe krwar ki 2023 sa mon ti pe panse i pou anba Bidze Gouvernman.

Be apre ler mon'n 54 Verbatim Report NAS Sitting Thursday 17th November, 2022 gete i en Grant.
So donn nou sa lasirans si nou pe gannyen menm sa larzan an 2023.

R1milyon phase1 mont Plaisir, dir mwan CEO eski phase 1 ou pe koz sa bout anler kot nou'n komanse la, oubyen ou pe koz mwan bor lanmer pour nou mont ziska anler?

Petet sa ti a bon enn pti pe kalifikasyon pour bann dimoun ki pe ekoute Mr Speaker.

Mersi.

MR SPEAKER Thank you.

CEO.

CEO PARINDA HERATH Mersi Mr Chair.


Wi Onorab nou’n ganny retar dan proze streetlight akoz stok kab ti'n fini kot PUC e parey ou'n mansyonnen nou, nou pe sey fer nou Procurement Unit, nou pe sey procure nou kab pour nou kap b kontinyen avek sa bann proze pli vit posib.

Mon krwar nou'n enstal 21 lalimyer Anse Royale, dan sa bann donasyon, bann lalimyer donasyon ki nou'n gannyen.
Lo kote sa bann rediksyon ki ou vwar dan nou Bidze, i plito bann kot sa lannen revised budget, kot nou'n bezwen via larzan petet pou fer en pe plis travay.

So Bidze li menm i pour reste parey.

Me selman nou sa lannen nou kapab dir nou'n ganny en pe plis larzan dan Mid- year Review par egzanp.

Kot sa i ogmant nou Bidze, i montre en pe logmantasyon lo kote revised budget me sa rediksyon dan lannen prosenn.
Lo kote proze Gran Riviére, wi i koman en Grant ankor e lenformasyon latest ki mon annan mon'n diskit avek bann zofisye Minister e lenformasyon ki mon'n gannyen se la zot pe revive sa negosyasyon oubyen sa diskisyon, avek sa nouvo High Commissioner, ki'n fek vini.

Affairs, Foreign E zot ase hopeful ki nou pou kapab komans sa proze early next year.

So nou, nou pou kontinyen akoz lo nou kote nou’n fini fer tou keksoz ki annan.

Lo kote teknik nou’n fini prepar plan, fer BOQ tou keksoz.
Alors i en, i sa negosyasyon ki zot, zot bezwen fer avek bann zofisye kot High Commission of India.

So as soon as ki zot donn nou sa go ahead, nou, nou pou kapab enplimant sa proze.

Lo kote Mont Plaisir proze, nou ekspekte komans apre basen.

Kot i annan sa de kontour en pe sek ziska up to kot zot dir Naiken Road Junction.

So posibleman i annan bann landrwa kot nou kapab negosye, si i annan bann pti mouvman ki nou kapab fer.

Me solman pour lemoman sa bout ki'n fini fer survey e pare pour enplimante.
Mersi Mr Chair.

MR SPEAKER you.

Thank klarifikasyon?

Yes Onorab Lemiel HON SYLVANNE LEMIEL Mr Chair mersi.

So savedir i fer ki sa bout phase ki ou'n komanse ek sa bann pti lagrandisman lazoutaz, ki nou annan serten, bann fanmir i annan ki pe demann serten laranzman pou fer, ki pa ankor ganny surface sa bann landrwa.

I annan landrwa ki pa ankor ganny surface.

Akoz kondisyon ki bann met later ti mete avek ou.


Eski in fer provizyon dan Bidze pour lannen prosenn pour nou kapab kouver sa ki bann propriyeter later pe demande, e an menm tan fini survey sa bout semen la anler, letan ki ou pe pran sa bout anba.

E an menm tan parey mon'n tann ou nonm pour lezot distrik, konmsi ou a kapab pous enn pti gin.

Mon vwar dan Lafous ‘construction’ tou son wayleave, tou son zafer in fini pare.

Mon vwar en 1milyon nek an 2025.

Petet si ou ti kapab pous enn pti git li osi.


Annou fer li 2024.

Mersi.

MR SPEAKER CEO wi.

CEO PARINDA HERATH Mersi Mr Chair.

Wi provizyon i la Onorab pour met koltar lo sa bann bout ki nou'n komanse deza.

E osi, petet ou okouran, ki annan serten demann dapre wayleave pour fer miray ki nou'n deza komanse.

E osi nou'n fer lezot dimoun, bann propriyeter prive ganny kontak avek Minister Later.

Kot zot i annan ki anvi exchange par egzanp.

So sa osi nou'n fasilite lo nou kote.


So si sa bann negosyasyon i pozitiv, nou annan ase resours dan nou Bidze, pour nou kapab fer sa bann bout ki ou'n mansyonnen lo kote met koltar eksetera.

So sa i ok. 55 Verbatim Report NAS Sitting Thursday 17th November, 2022 Proze semen Dan Lafous wi, i en proze ki nou osi nou anvi enplimante akoz tou wayleave i la, plan i la, in fini pare.

Nou pou sey nou mye pou demann enn pti Bidze avek Minister Finans dan Mid-year Review next year.
Nou a gete si i posib, so si i materyalize nou pou kapab komans li o pli vit posib.

Mersi.

wayleave avek sa propriyeter prive.

E as soon ki sa i ganny sort out, nou kapab fer sa travay.

MR SPEAKER Mersi CEO.

Onorab William.

HON REGINA ESPARON (Off-Mic) MR SPEAKER Mersi CEO.

Onorab Hoareau.

MR SPEAKER Ou'n lev lanmen ok Onorab Esparon.

HON JOHN HOAREAU Mersi Mr Chair.

Mr Chair not a question per se.


Me solman mon le remersye Minister ki ansarz Land Transport pour premyerman sa 1milyon ki'n mete pour kontinyasyon Golden Mile phase 2.

Ki nou ava kapab a lafen ganny sa semen ki pour sekiriz en pe bann dimoun ki servi sa morso semen, from Boat House to Mike Bamboche Shop.

Apre mon le remersye osi pour asphalting work ki pou komanse byento lo semen Beau Vallon.
E widening 1.5milyon ki pour osi fer pli gran semen sirtou kontour Laflit, kot nou'n deza diskite, kot de bis pa kapab pas byen.

E Mr Chair mon ti ava kontan petet demann, fer en pledwari avek Land Transport petet lo size sa semen anler Dan Gala.

Sa dernyen kontour ki neseser fer enn pti travay lo la, pour kapab petet pli tar ganny en servis bis pour Dan Gala.

Mersi.

MR SPEAKER Mersi i annan sa dernyen pwen CEO si ou ti a kontan adrese.

CEO PARINDA HERATH Mersi Mr Chair.


Lo kote Golden Mile wi Onorab nou ekspekte komans sa proze next year.

Sa Bidze i pa pou ase, i pou zis en faz.

Me selman nou ekspekte komans li kot Baobab lo sa pon, pour al dan direksyon Mike Shop.

Ok lo kote widening lo semen St Louis yes.

Laflit i enn bann landrwa kot nou, i ti dan nou plan pour nou kapab gete pour fer widening.

Semen Gala Onorab parey ou konnen i still annan en issue wayleave pour sort out.
E sa ki pe retard nou, e travay ki neseser pour agrandi sa kontour, i pa enn ki difisil.

Me selman nou ti annan sa issue HON REGINA ESPARON Mersi Mr Speaker.

Demen mon a lev en pe pli o. Mr Speaker mon ti anvi demann avek Minis, mon annan 2 konsern avek 2 kestyon.

An vi ki CEO ou'n dir poudir mazorite bann proze pa'n ganny fer sa lannen pou serten retar ki ou'n met devan nou.
Eski ou santi ki dan sa Bidze zot annan kapasite pou fini bann proze ki ti ganny met lo lalis sa lannen e rollover pou donn pou sa bann ki nou pou donnen pou lannen prosenn.

Eski zot annan sa kapasite dan sa Bidze pou fer sa?

Dezyenmman mon vwar lo anba PSIP i annan 2milyon ti'n ganny prozekte pou semen- lagrandisman North East Point, e la nou'n met ankor 500mil.

An vi ki negosyasyon in preski fini konplete, kan ki zot ekspekte fini lagrandisman sa semen- lagrandisman North East Point?
Trwazyenm, an vi ki i enn bann Polisi ki letan en louvraz i ganny tender apre ki sa dimoun i fini konplet louvraz i annan en retention ki ganny kite, an ka i annan serten- pou rektifye serten defayans petet ki annan dan louvraz, e dan ka kot i annan sa retention pa'n ganny garde e i annan defayans avek louvraz anba ki Bidze ki zot retir sa?

E dernyen Mr Speaker.


Mon pa pe vwar anba capital project, mon pa pe vwar lagrandisman semen La kontinyasyon Gogue avek son lenfrastriktir, mon pa konnen si sa in ganny move anba SIA.

Epi Minis i annan sa semen Hoareau Machabee kot lafanmir Hoareau Machabee en semen ki'n trennen lo- ale vini lo tou bann Bidze oparavan, 5an an montan i ankor pe trennen kan ki sa pou ganny fer?
Mon pa konnen si i en semen ki pou ganny fer anba Gouvernman Lokal, me selman mon ti aprann ki i ti sipoze anba en India Grant, kan ki sa pou materyalize?

En 56 Verbatim Report NAS Sitting Thursday 17th November, 2022 i fristre pti pe leklersisman silvouple, parski sa madanm i annan en zanfan dezabilite ki i lour pou li monte, desann dan sa lafason ki sa semen i ete.

Transpor pa ariv kot son lakaz e i annan rezon pou li fristre akoz lontan i pe esper sa semen.

Mersi.

MR SPEAKER Mersi Onorab.

Wi CEO.


CEO PARINDA HERATH Mersi Mr Chair.

Onorab lo kote bann proze CAPEX ki nou ti ganny Bidze pou sa lannen mazorite in fini konplete nou kapab dir menm 95poursan.

Nou annan zis sa proze third lane Pointe Larue avek bann proze streetlight ki'n ganny serten retar.

Me selman parey mon'n eksplike taler streetlight nou annan en lot plan ki mannyer nou pou i pa poi definitivman fini Desanm, me selman i ava ariv petet Fevriye lannen prosenn.
tackle li Lo kote Pointe Larue nou annan en Bidze ki'n ganny donnen pou lannen prosenn, sa Bidze ki nou ti annan pou Pointe Larue nou'n servi li dan proze Bois De Rose - widening, akoz nou pa ti ganny son full amount.

Lo kote North East Point sa pti bout travay ki ti reste annefe tender i ouver ozordi mon pa konn rezilta tender.
Ti ouver swa apre midi ouswa bomaten, me selman vi ki tender in ouver ozordi, nou ekspekte dan ankor 2 a 3 semenn kontrakter i kapab bouz lo site pou konplet sa pti bout travay ki reste.

Lo kote retention si okenn defo avek travay kontrakter, nou kapab fer li re aranze anba sa larzan retention.

Me selman si i pi er avek lezot keksoz ki napa naryen pou fer avek travay kontrakter li menm, nou pou bezwen rod en Bidze anba road maintenance posibleman pou nou kapab fer okenn travay ki reste.
Lo kote proze Glacis-La Gogue nou'n fini er premye faz nou'n fer en dezyenm faz avek kot semen in widen e nou'n met koltar dan serten landrwa.

Me selman sa bout ki reste lo kote Glacis li menm i annan en kantite propriyete prive kot menm letan nou ti pe sey fer bann pti widening pou met en pe koltar dan bann layby, nou'n ganny en kantite problenm.
So i pou en proze ki nou pou bezwen get li en pe pli byen an detay avek posibleman led avek Minister Later tou ek Lotorite Distrik, pou gete ki mannyer nou kapab fer son next phase ki pa dan Bidze pou lannen prosenn.

Hopefully si tou keksoz i kapab ganny resours nou kapab met li dan Bidze 2024.

Proze semen Machabee mon zis okouran sa proze me selman napa travay an detay ki nou'n fer pou le moman.
Mon ava diskit avek Minis lo sa proze petet nou kapab fer bann travay preliminer koman survey eksetera pou nou kapab enkli li dan Bidze pou bann lannen ki pe vini.

Mersi.

MR SPEAKER Mr Commettant i oule azout keksoz.

DEPUTY COMPTROLLER GENERAL JUDE COMMETTANT Kekfwa zis pou advice Onorab.

Sa poze semen Hoareau mon konnen i ti en proze ki ti anba Local Government e a en serten pwen zot ti pe fer li anba Indian Grant.
Me dernyen lalis Indian Grant mon pa'n war li ladan, i ti ava bon kekfwa nou klarifye avek Local Government si zot pe move li anba kekfwa ‘district small projects’ mon pa asire.

Be selman i pa ti anba Bidze SLTA ler i ti komanse.

MR SPEAKER Thank leklersisman?

you.

Wi Onorab Esparon HON REGINA ESPARON Mersi Mr Chairman.

Zis en pti follow-up.


CEO letan mon'n dir si zot annan kapasite, la mon pe koz 2 keksoz la, nou bann crash barriers ki zot pa ankor mete, lalimyer mannyer mon konpran pou komans mete sa semenn la, epi nou annan sa bus stop kot Rehabilitation Centre.

Mon kontan mon pe demann ou sa la ki Ms Merna Loze i ava tande parski i krwar mwan ki pa oule donn sa bus shelter la.

Bus shelter ti'n kase avek laroul prezan zot ti'n fer plan pou refer sa bus shelter e ti'n dir pe vin refer.
Me apre 1an in pase 2an in pase.

Vre i en lenkonvenyans pou bann zanfan ki servi la kot VTC e bann pasyan ki vin fer terapi la, ler zot fini zot napa en landrwa pou zot kasyet ni lapli, ni soley zot war zot dan sa gro lenzirditan e i en lenkonvenyans pou bann dimoun ki servi sa servis Rehab Center.

57 Verbatim Report NAS Sitting Thursday 17th November, 2022 Petet sa ki mon pe dir si i pou ganny rollover pou lannen prosenn si i annan en alokasyon dan sa Bidze pou fer sa?

Mersi.
Mersi.

MR SPEAKER CEO ou annan en komanter lo la?

CEO PARINDA HERATH Wi.

Mersi Mr Chair.

Lo kote sa proze bus shelter Onorab, li in fini tender annefe Kontra in fini award avek kontrakter.

Sel issue ki nou annan lans i plen avek disab dan sa letan la.

So nou, nou'n diskit avek kontrakter, nou'n fer vizit nou'n gete akoz sa proze i pa enkli zis sa bus shelter i annan en proze rock armoring ki vin avek.

So nou bezwen esper sa disab desann pou nou kapab komans sa proze.
Si non letan nou, nou kapab fer en miray oubyen rock armoring letan disab i sorti i kapab tonbe oubyen i kapab sink.

So nou pa oule pran sa risk pou le moman nou ava esper Fevriye, Mars si fodre pou nou kapab demare avek sa proze.

E nou ava diskit avek Minister Finans ki mannyer nou kapab retain en larzan pou sa proze from funding ki nou annan pou sa lannen.

Lo kote streetlight parey mon'n eksplike Onorab nou'n ganny bann difikilte sa lannen.
Crash barrier lannen pase nou ti ganny nou detrwa proze spesifik pou crash barrier e tou proze ki nou'n gannyen nou'n fini konplete.

E osi nou'n konplet on top of that lezot proze crash barriers.

Me selman sa enn ki ou pe dir nou ava gete e si nou kapab fer li next year.

Akoz lannen prosenn Bidze pou crash barrier ki mannyer nou'n ganny li i an zeneral.

Alors nou, nou pou fer bann vizit nou pou idantifye bann landrwa ki kritik e nou ava enstal crash barriers kot i neseser.

Mersi.
Mersi.

MR SPEAKER Yes Minister.

MINISTER ANTONY DERJAQUES Mon anvi zis fer statement an zeneral avek SLTA koman nou Lazans.

Mon vreman satisfe ki in ranpli in delivre plis ki 95poursan son bann proze.

Kot i pa'n succeed avek third lane nou pe travay tou pour tou pou nou kapab komans sa third lane Pointe Larue lannen prosenn.

Avek lo streetlight vreman sa ki nou'n sey fer ti en pe an deor nou kontrol, akoz bann problenm cab.

istorik Espesyalman bann underground.


bann avek Solman delivre, in delivre e menm Mr Commettant pe dir mwan ler i get bann lot Lazans zot pe delivre 37poursan me kot nou, nou pe delivre 95poursan.

E sa 2 poursan ki nou pa'n kapab fer li nou pe sey tou pour tou pou nou delivre.

E SLTA i vreman in travay dan en fason siperb la mon kapab dir.

Mersi.

MR SPEAKER Thank you.

Bon nou ava apel Onorab William prezan.

HON WAVEN WILLIAM Mersi Mr Chairman.


Mr Chairman mon ti a kontan premyerman enn felisit CEO pou sa travay ki i pe fer.

Mon ti a kontan konnen avek Minis dezormen ozordi la tou semen primer, segonder feeder road i tonm anba zot pou mentenir?

Me sirman mon ti a kontan ganny sa kler akoz letan ou pe regard dan distrik la fason ki keksoz pe ganny fer, mon anvi konnen pou nou pa konfiz travay ki Minister Zafer Lakaz-Later pe fer avek Gouvernman Lokal.
Akoz i annan en pti konfizyon parfwa lo lekel vreman ki responsab pou lekel bout semen.

Dezyenmman mon anvi ki CEO i eksplik nou, akoz mon vwar dan PSIP i annan 3milyon pou en footpath Grand Anse Mahe.

Mon ti a kontan ganny en pti pe lesplikasyon ki lokasyon sa i ete?
E mon anvi demande, par lefe ki anba ansyen Gouvernman, letan ti pe fer trotwar sorti Barbarons ti sipoze ariv ziska kot legliz ti sipoze fer par faz, an menm tan ti annan en bout sorti kot lekol Grand Anse Mahe pou vin dan krwaze Grand Anse.

La Misère osi i kontinyen ziska Souvenir, ki pe arive e kan nou ekspekte ki sa bann proze i demare?

E mon vwar poudir i annan 14.ekek milyon ki'n ganny mete anba Dezas, i annan sa sityasyon kot lekol STA, kot tanzantan i annan bann deboulir pye dibwa.
Mon anvi konnen ki sinerzi travay zot pe fer avek Departman Lanvironnman, pou fer sir ki enn prevention, mitigation travay i ganny fer.

Dernyen pwen Mr Chairman, se ki mon vwar poudir i pe al lo 5an la e mon rapel 58 Verbatim Report NAS Sitting Thursday 17th November, 2022 mon ti lev sa size avek ou menm Minis konsernan peyman pou Mr Aubrey Michel, ki'n vann en bout later pou elarzi kontour dan semen La Misère.

Me ziska ozordi Minis mon apel dir ou ti dir poudir ou ava take up.
E an menm tan mon ti relev ankor detrwa fwa sa size dan Lasanble, me ziska ozordi mon en pri pe dezapwente ki sa peyman pa ankor ganny fer.

E prezan ki mannyer mwan mon pou al negosye ek bann lezot dimoun, akoz i annan lezot kontour ankor ki nou bezwen agrandi.

Par egzanp sa kontour kot defen Sofous Larsen bezwen ganny agrandi.

Me ki fason nou pou al negosye si sa imsye pe al lo 5an la i pa ankor ganny son peyman?

Epi i annan sa zafer met koltar lo semen La Misère mon trou in arete.
Mon ti a kontan konnen kan zot pou kontinyen avek pou kapab fini sa?

Mersi bokou.

MR SPEAKER Thank you.

CEO ou annan sa bann pwen?

tou bann MINISTER ANTONY DERJAQUES Zis an zeneral pou komans lo responsabilite legal ek ziridiksyon Road Transport Act i define en road e en road i enkli tou bann parking, tou bann pavements, tou bann gutters tou.

Sa son bann standar.

An sa ki konsern safety i tonm anba Director General avek PS anba sa nouvo amannman ki pou vin devan zot koman i fini ganny amande.
A sa moman la i tonm anba RTC Commissioner, at the present anba sa Lalwa la.

trotwar, Lo reparasyon tou bann semen trotwar, gutter i tonm anba SLTA pou build and maintain eksepte i annan par egzanp lo Providence ek bann Industrial Estates, i tonm anba Industrial Estates Authority.

landrwa E Perseverance par egzanp pa ankor ganny transfer i pa ankor tonm anba SLTA akoz i ankor en ongoing project.

Par egzanp lalimyer avek maintenance, i ankor tonm anba Lands.

I pa ankor tonm anba SLTA.


Koman en aksyon ziridik i ganny fer, la i pou tonm kot SLTA.

Sanmenm ki ler mon ti call lalimyer ti'n tennyen en sel kou mon ti call SLTA e SLTA ti bezwen kontakte avek HM ek HFC ek Lands, pou zot kapab repar sa bann lalimyer.

An zeneral se RTC e SLTA, eksepte ler i annan bann eksepsyon.

Mersi Mr Speaker.

CEO.

MR SPEAKER Mersi Minis.

Nou a pas laparol avek CEO prezan.

CEO PARINDA HERATH Mersi Mr Chair.


Onorab sa footpath ki dan Bidze pou lannen prosenn i koman dan krwaze Grand Anse pou al dan direksyon Port Glaud.

So i pou en premye faz nou pou bezwen kontinyen depan lo Bidze ki nou'n gannyen.

Mon krwar nou'n ganny nou 1milyon ki i pa pou anmenn nou kot nou anvi me selman i ava vin en premye faz.

Tou bann lezot proze osi as and when ki nou ganny en Bidze nou kapab kontinyen.

E byensir nou bezwen sort of partaz en pe bann proze dan diferan distrik.
So vi ki Grand Anse pe ganny sa enn lannen prosenn, petet Bel Ombre osi pou ganny enn lannen prosenn.

I annan bann lezot proze ki nou pou kontinyen dan 2024-2025 pou kapab konplimant sa bann kontinyasyon.

Lo kote Disaster Fund ki ou'n mansyonnen Onorab nou napa en Bidze pou disaster lannen prosenn.

Malerezman nou ti abitye ganny en Bidze pou nou kapab fer serten travay, parey kot i annan bann lateras ki grennen, bann pye dibwa ki tonbe eksetera.

So malerezman pou lannen prosenn nou napa en Bidze pou sa.
Si i ariv bann sirkonstans nou pou bezwen approach Ministry of Finance pou petet ganny en Bidze anba contingency.

Lo kote sa sitasyon avek Mr Michel, pou sa wayleave ki li i ti donnen apre ti annan en Lagreman pou rekonpans li.

Mon osi mon vreman dezapwente akoz in pran tou sa letan.

Lo nou kote, nou'n fer tou sa ki nou kapab.

Nou'n fini forward tou bann dokiman to the Department of Lands e nou kapab zis dir ki nou ava follow-up pou gete what is the delay ankor enn fwa?

Mersi.

MR SPEAKER Thank you.


Wi Onorab.

HON WAVEN WILLIAM Mersi Mr Chairman, Mr Chairman.

Mon anvi ki Minis i donn mwan sa garanti.

Akoz lo kote peyman Mr Michel; lannen pase zot ti dir mwan poudir zot pou take up, akoz ki arive se ki it started from your Ministry.

Mon 59 Verbatim Report NAS Sitting Thursday 17th November, 2022 pa pe blanm ou Minister Derjacques mwan akoz ou pa ti la sa lepok, nou Gouvernman pa ti ankor vin o pouvwar.

Me selman i en travay ki'n komanse.


E mon pans pa si i difisil pou 2 Minis kapab koze.

Akoz mon'n fer en swivi avek Minister Zafer Later ek Lands avek lakaz.

Me mon vreman mon osi pa kapab ganny en konpran, akoz ki ziska ozordi sa peyman pa ankor ganny fer.

E CEO mon pe zis regarde avek ou, par lefe zot in komans en proze eski i normal, eski i dan zot lavantaz pou aret en bout e al fer en lot nouvo, konmsi letan ou pe regarde pa ti a bon nou fini en sel kote epi ou ava al lo lot?
Me la aktyelman nou ler nou pe regarde they wear and tear avek sa bout ki'n ganny fer, nou pa konnen ki kantite letan pou pran pou zot revin la.

So i pou annan en additional cost ki Gouvernman pou bezwen bear lo sa wear and tear.

So zis mon pe met sa devan zot pou zot reflesir poudir letan ou komans en proze, letan ou pa fini li ou jump pou al fer en lot, eski i pa pou annan en depans an plis pou zot?

Mersi.

MINISTER ANTONY DERJAQUES Wi lo ka Aubrey Michel mon a take it up ankor.
Parey CEO in dir nou'n anvoy tou bann dokimantasyon ek zistifikasyon.

E finalman se Lands ki fer en desizyon e apre zot rod sa finance, swa dan zot Bidze ouswa dan Ministry of Finance.

Solman mon a take it up ankor.

Annefe mon ti'n fek dir avan ou demann ankor pou demann en lasirans mon ti'n demann CEO pou remind mwan e pou nou met li dan nou prosen meeting parey nou fek fer enn lo Pointe Larue avek Minister Rangasamy.
An sa ki konsern bann proze, annefe mon fek annan sa konversasyon avek CEO lo ki mannyer nou kapab re anforsi SLTA pou nou kapab konplet bann travay dan en fason bokou pli vit.

E in koz ek mwan lo bann problenm;- par egzanp pou nou ganny bann travayer pou travay dan sa area avek bitumen i dir, ki i difisil.

E mon salye bann travayer ki'n keep it up ankor la avek ou, i vreman difisil.

Ki mannyer nou pou kapab blok bann semen pou nou kapab fer tou lede kote en sel kou.
Par egzanp Dimans nou ti al get lot Plaisance kot nou pran kot roundabout kot nou'n ariv preski kot Rosebelle.

E mon ti pe demann CEO akoz nou pa fini li, blok Plaisance?

I dir mwan sa kantite lenkonvenyans ki pou ganny koze.

E alor nou pe fer li par bout.

E Dimans la nou pou kontinyen ziska kot Les Mamelles apre pou mont La Louise anler.

Nou'n menm mazinen si nou pou kapab annan en unit spesifik travayer Seselwa.
E si nou bezwen re anfors li avek bann lot travayer kekfwa dan en lot pei ki pare pou travay bann night shifts, pou nou dan kourt dele letan annefe kouver bokou plis e fer bokou pli si nou pe fer.

Alor i annan bann sizesyon nou ti pe mazin lo la menm.

Nou ti pe- mon ti pe demann li konbyen i koute pou mobiliz sa bann lekipman i dir mon apepre R10mil zis parey ou'n dir pou arete, bouze, al en lot landrwa apre retournen.

Alor i annan tou sa bann fakter ki bezwen ganny balanse.
E mwan mon ti ava kontan dan 6mwan mon kapab kouver Mahe antye, Praslin antye.

E sa i posib si nou annan enn, bitumen ki nou kapab enport plis, e 2, si nou annan travayer, e 3, si nou kapab ranplas bann lekipman.

La nou'n fek tonm dakor ki en pti lekipman R400mil pou ganny enporte pou ede ler bann ki la i kase.

Nou'n perdi nou Enzenyer Sri Lanken - Indian ki malerezman in mor.

E nou bezwen rod en dimoun ki kapab maintain e anpes sa bann machinery kase.
E mon dir mon dir li imedyatman si i bezwen mont India pou detrwa zour ale desann avek enn e mazin sa unit 15 travayer ki enkli 4 spesyalis ki nou pou kapab fer bann travay menm aswar dan bann night shift.

Menm parey LWMA ler zot tir salte 3er bomaten, 4er bomaten ou tann zot.

Pou semen mon pe mazinen ki akseler-e menm e fer li avek bann night shifts prezan.

Mersi Mr Speaker.

MR SPEAKER Mersi.

Onorab Pillay.

HON SEBASTIEN PILLAY Mersi Mr Chair.

Bonn apre midi tou dimoun.


Mr Chairman mon premye kestyon i konsern sa alokasyon en pe plis ki R18milyon pou buy bitumen, bitumen ki mon'n war anba Bidze.

60 Verbatim Report NAS Sitting Thursday 17th November, 2022 Mon ti a kontan demann SLTA si eski sa procurement ki zot pou fer pou bitumen i pou ase pou zot kouver bann travay ki outstanding, enkli par egzanp sa ki ganny propoze lo Grand Anse, me osi semen La Gogue-Glacis?
Ki la aprezan sa kote ki sorti lo Glacis ki mont sorti kot legliz Glacis prezan, la li i pe ganny afekte akoz la lakantite transpor ki mont la anler, i annan en lenpak lo sa semen.

Sa i pou osi enkli semen Dan Gravye Au Cap depi komansman anba kot Reef Hotel an montan i en landrwa ki mank laglas.

Mon pa konnen zi zot ganny bann demann sorti kot Lotorite Distrik pou regard ladan?

Me ti ava bon petet zot fer en vizit pou vwar sityasyon sa semen e propozisyon ki annan pou fer serten travay lo la.
Mon dezyenm kestyon Mr Chairman i konsern semen Gran Fon Praslin ki link avek Zimbabwe, i tonm lo plito Grand Anse Praslin.

Ti annan en semen ki ti'n ganny propoze pou fer ki link avek later lafanmir Louise.

Eski sa i en keksoz ki lo rikord SLTA?

Si ou kapab gete and then fer mon konnen si i pa at the top of your head la.

Mr selman akoz sa ki ti'n ganny dir sete se ki Gouvernman- malgre sa fanmir ti'n pare pou fer sa semen dan lepase - ti Gouvernman ti pe pare pou li fer oparavan.
Sa ki mon enterese konnen si eski nou kapab met sa e proze ki Gouvernman ki kapab fer anba son bann travay ki reste?

la Zis parey sa semen fanmir Hoareau Glacis ki pe tonm anba Bidze Community Development.

Me petet ti ava meyer pou Lotorite Distrik anvoy li kot SLTA pou vwar, si SLTA pa kapab fer li anba son Bidze semen.

Mersi Mr Speaker.

Prezan mon dernyen kestyon i lo size streetlight.


Mon remersi Onorab atraver pou Mr Speaker Onorab pou distrik Baie Lazare pou son lenvitasyon, pou mwan vizit Dan Penpen mon pe vini tre byento, pa trakase.

Zis selman mon oule pas par Anse Poules Bleues avan Mr Speaker kot i annan en mankman lalimyer, sirtou en pe anler dan Anse Poules Bleues kot nou pe koz ex Hunt.

Si eski distrik in fer okenn bann demann pou sa?

E osi an relasyon avek ler ou pe monte dan krwaze seen pou al Anse Poules Bleues.
Mersi Mr Chairman.

CEO PARINDA HERATH Mersi Mr Chair.

Mersi Onorab pou ou kestyon.

Bon bitumen Bidze ki nou annan sa 18milyon i sifizan pou 1an.

Sa i pa Bidze annan antye sa zis pou procurement of bitumen.

Alors i annan bann lezot line item kot lezot Bidze i enkli dan sa travay asphalting li menm.

So wi, pou le moman avek kapasite ki nou annan in ase pou nou.

Me selman parey Minis in dir, si nou pe mazin pou increase sa kapasite, so when that happens definitivman nou pou bezwen demann plis Bidze.
Lo kote semen Glacis-La Gogue nou pou- i pou ase pou parey kot mon'n dir pou asphalting work.

Me selman nou ava bidzete pou get ki kondisyon semen i ete la pou lemoman.

Lo kote mirrors eksetera.

Mon pa okouran si DA in kontakte nou now, me selman nou ava kontakte li nou ava gete si i annan en vizit ki pou bezwen ganny fer pou sa.

Proze Gran Fon Praslin Onorab sorry mon pa okouran, mon napa detay lo la pou le moman.
Mon ava ganny nou Zofisye lo Praslin pou fer en pti investigation gete petet nou kapab donn ou en pe plis lenformasyon lo la pli tar.

Lo kote streetlights Anse Poules Bleues, mon'n note e nou ava diskit avek Lotorite Distrik pou gete si sa bann landrwa i lo zot lalis priyorite.

Mersi.

MR SPEAKER Yes Onorab.

HON SEBASTIEN PILLAY Mersi Mr Chair.

Mr Chair mon fer sa dan lentere pou ed sa bann distrik e zot bann MNA ki la.
Me i annan proze- i annan semen Dan Gravye ki mon'n koz lo la Au Cap, ki ler ou pran sa semen depi anba kot Reef Hotel ou vwar poudir i annan serten problenm ek sa semen.

SO eski SLTA pe mazinen pou fer okenn travay laba, oubyen eski zot in fer bokou demann avek Lotorite Distrik pou fer li?

E mwan ti annan zis en klarifikasyon mon ti oule gete Mr … (Interruption) MR SPEAKER Thank you Onorab.

CEO ki pou adrese?

MR SPEAKER 61 Verbatim Report NAS Sitting Thursday 17th November, 2022 Silvouple!
Silvouple annou aret bann mirmirasyon.

Terminen silvouple Onorab.

HON SEBASTIEN PILLAY Mersi Mr Chairman.

Mon ti a kontan zis termin lo sa pwen regarding semen Glacis- La Gogue.

Sa road widening ki sipoze arive dan serten landrwa Glacis, La Gogue ou dir ou'n ganny problenm ek bann propriyeter.

Eski in annan okenn demann pou wayleave ki SLTA in deza komans- ki Lotorite in deza komans road widening?

Mon krwar probableman nou pe koz lo milye sa semen.
regarding sa bann fer Akoz mon pe konsernen avek sa bout semen ki pou end up link avek La Gogue Land Bank, ki sipoze ouver byento me nou pa ankor tann naryen lo la, ki nou pou demann Minister Finans ler i vini regarding finansman pou proze ki lo sa land bank.

Mersi Mr Chairman.

MR SPEAKER Thank you.

CEO wi?

CEO PARINDA HERATH Mersi Mr Chair.

Lo kote Dan Gravye Au Cap Onorab nou pou kontakte DA pou gete si i annan bann demann.

Me selman nou annan bann lenspekter pe pas dan tou bann distrik ase souvan.
E si i annan bann semen ki dan bann move kondisyon nou, nou fer sir nou met sa bann semen lo nou lalis pou either ganny fer bann potholing works, bann overlays oubyen resurfacing letan i neseser.

Lo kote Glacis, La Gogue wi i annan serten landrwa dan milye parey ou'n mansyonnen.

E osi nou'n deza anvoy en lalis en pe letan pase, mon krwar dan 2020-21 avek Lotorite Distrik tou bann propriyeter ki nou bezwen wayleave pou nou kapab kontiny sa proze.
Me selman la ki nou pe mazinen petet nou ava ganny en lot diskisyon avek Minister Later pou kapab ki zot kapab ed nou avek sa bann negosyasyon.

Mersi.

MR SPEAKER Good.

Onorab Henrie wi?

HON GERVAIS HENRIE Mersi Mr Chair.

Bonn apre midi tou dimoun.

Mr Chair parey tou bann lezot koleg Onorab ki'n remersi SLTA pou travay ki zot fer, i en Lazans ki letan ou call toultan zot annan en larepons e solisyon pou donn ou.
E kekfwa la mon ti ava dir ek Minis, ou'n tande sa bann remark pozitiv, petet ou bann koleg dan Cabinet i bezwen vwar kwa ki SLTA pe fer ki tou sa bann MNA la i felisit zot.

(APPLAUSE) HON GERVAIS HENRIE Pourtan, pourtan nou travay avek lezot Lazans ki nou zwenn dan District Team depi Lapolis, Ledikasyon, Lasante - lalis i long.

Be zanmen ou tann sa ki ou tande letan SLTA i vin la, felisitasyon sorti kot tou Manm.

So they must be doing something good keep it up!

E share your experience avek lezot MBAs.


Kestyon mon oule demande se ki i annan en alokasyon ki'n ganny met sa dan Bidze pour access road Mont Buxton ex Hines a en total 3.5milyon ki pou komansman depanse apartir 2023, i pou ale ziska 2025 sa proze.

So si zot ti kapab zis pou eklersi bann zabitan Mont Buxton en pti pe kisisa sa egzakteman?

E apre mon ti oule zis zot eksplik mwan en pti pe ofet sa kestyon mon ti pe sey demande bomaten.
Zot fason ki zot travay, akoz la par egzanp zot pe fer en travay bor Plaisance solman an menm tan zot a kapab pe kontiny Beau Vallon.

Mon oule konnen akoz zot travay koumsa olye nou fini Beau Vallon, nou fini dan nor.

Apre nou mont dan les.

Konmsi you are not all over the place.

Akoz zot pran sa lapros koumsa?

Mersi.

MR SPEAKER Thank you.

CEO.

CEO PARINDA HERATH Mersi Mr Speaker.


Lo kote proze ex Hines Onorab pou lannen prosenn nou'n met en Bidze 500mil zis pou nou kapab ganny en komansman si i posib.

Akoz i en proze ki'n deza komanse dan lepase e nou'n bezwen aret dan milye semen, akoz nou'n ganny en gro issue wayleave ki Minis i okouran.

E i enn bann proze ki Lands pe negosye avek sa bann propriyeter.
E nou pa ankor gannyen solisyon pou le moman, me selman i annan posibilite petet ki nou pou bezwen bouz dan compulsory acquisition dan 62 Verbatim Report NAS Sitting Thursday 17th November, 2022 public interest posibleman.

I enn bann keksoz ki nou'n deza diskite.

So lannen prosenn si however negosyasyon i ganny konklir, nou anvi komans sa proze.

E dan bann lannen ki pe vini i ava kontinyen, akoz i servi en gro kominote Mont Buxton.
Lo kote sityasyon travay oubyen fason ki nou pe travay, sa ki petet Manm piblik i vwar se bann travay ki nou pe fer lo main roads bann asphalting works.

Me an plis ki sa nou annan en kantite bann pti semen dan distrik ki nou ale, nou komanse, nou fini apre nou sorti.

Me selman nou pe travay dan diferan landrwa.

Zis pou donn en legzanp sa proze St Louis, Beau Vallon ki nou'n komanse.
Nou'n bezwen komans li halfway up oubyen kot Marie Antoinette Restoran i ete pou nou al an montan, e nou'n bezwen arete akoz on top St Louis nou'n bezwen arete akoz PUC i annan en proze pou fer zis par devan.

So nou pa kapab kontinyen.

Selman nou lentansyon ti pou nou kontinyen ziska kot kordgard Beau Vallon.

Apre pou desann dan destriksyon Boat House avek Bel Ombre.

Be tou lede sa 2 landrwa osi la presently i annan en proze ki PUC pe fer pou met zot tiyo lo kote Beau Vallon.
E lo kote Bel Ombre i annan en proze ki zot pa ankor komanse.

So nou, nou pe fer sa pou minimiz wastage osi, si dan plas ki nou ale nou met koltar e nou war en proze utilities osi bann proze nasyonal ki letan ou gete zot bezwen vin re fouye in a few months’ time i pou en waste of public funds.

So this is why nou bezwen par ler sote pou al dan en lot landrwa fer en lot bout eksetera.
Me sa i bann keksoz ki lo nivo Minis nou pe diskite avek PUC, si i annan okenn fason pou nou kapab fer kordin sa bann travay en pe pli byen.

E si nou konnen PUC par egzanp pa pe al fer sa bann proze, pa pe al enplimant sa bann proze in the next two to three years, la nou kapab fer sa bann resurfacing avek en kours en pe pli mens.

Avek toultan nou konnen poudir zot pou bezwen vini pli tar pou fer zot proze osi.

Me selman in the meantime at least pou nou donn en proper riding surface pou motoris.
So that’s the reason Onorab ki nou war nou dan detrwa landrwa at the same time.

Mersi.

MR SPEAKER Yes.

MINISTER ANTONY DERJAQUES Parey bomaten mon ti pe eksplike.

Nou pe re balans sa relasyon ant sa bann operater ki en pe PUC.

I annan ou i annan Intelvision, Cable & Wireless tousala ki vin andomaz semen apre zot sey repare, apre zot kit bann kare deryer.
E bomaten ler mon pe desann o bor SEYBREW mon get tou sa bann kare pou en semen ki'n re sirfas 4 a 5an pase i konmsi i fermal, konmsi ou ti annan ou en zoli semen apre i ganny degrade.

Alor ki nou pe fer nou pe fer lo en sustain basis.

Savedir dan en peryod letan, ki nou tou nou asiz ansanm sistematikman e nou plan.

E nou dir avek zot ki zot annan sa kantite letan pou zot fer zot proze, apre nou pe vini.

Apre nou annan opsyon pou nou met thin layer apre come back e fer e bon reparasyon.
Solman i pou kout nou menm si ou met sa thin layer.

Mon asire Mr Commettant ki ansarz capital projects pou Ministry of Finance, pou dir nou'n depans 600mil kot nou pa ti'n devret depanse.

Alors i annan sa balans.

Mwan mon pe sey redres sa balans dan faver bann road users.

Akoz nou, nou annan plis ki 50mil, 60mil dimoun toulezour ki servi sa bann semen.

E ler ou ganny bann phone calls tou lazournen avek Anse Boileau pe dir ou kan nou pe vini, kan nou pe vini?
E ler nou telefonnen PUC, pa rann larepons, ouswa PUC i dir isi laba.

Prezan nou asiz ek zot nou dir zot 4 mwan, lafen Mars nou pe vin Anse Boileau, mon pa oule servi sa tenm ‘hell or high water.’ Me selman nou pou bouze e an Mars, lafen Mars nou pou fer Anse Boileau.

E PUC i konnen nou pou fer sa.

Prezan pou Beau Vallon nou'n dir ok nou pou sote nou pou al komans anba laba kot Boat House prezan nou pou monte.

Ler nou ariv St Louis si pa ankor fini nou pou konplete.
Ou nou pou war nou pe koste prezan ou degaze fer ou bout ou osi.

Nou pa pou esper bann lot operater pou dir nou demen, tanto akoz nou annan en popilasyon Beau Vallon, Glacis ki bezwen pas tou sa semen St Louis zot bezwen pa sa semen toulezour.

E nou pa kapab les zot inconvenience, stress, harassed akoz en lot Lazans pa pe fer son bann proze a tan.
63 Verbatim Report NAS Sitting Thursday 17th November, 2022 E bokou i depan lo sa kordinasyon ki prezan nou pe met li an plas kot nou travay koman en sel Gouvernman.

E Cabinet i coordinate tou keksoz ansanm.

Se sa, sa ladiferans osi kekfwa ou pe vwar bann proze pe bouz ase vit osi, menm avek SLTA.

E kekfwa avek PUC prezan akoz PUC prezan i konnen i annan en lot operater lo semen ki pe met presyon pou zot osi fer zot bann proze a tan e planifye li e kordin lo bokou plis.
Mon ekspekte ki ou pou vwar bokou plis rezilta pli bon a lavenir.

Mersi.

MR SPEAKER Mersi Minis.

Onorab Arissol, Sandy.

HON SANDY ARISSOL Mersi Mr Speaker.

Mon bezwen dir poudir Bel Ombre osi nou satisfe avek travay ki Land Transport in fer.

Nou osi nou'n ganny en bon epe resurfacing e nou apresye pou sa.

Selman mon santi poudir Bel Ombre nou bezwen en pe re sirfas prezan dan bann semen segonder.
Nou'n ganny en zoli travay lo semen primer - dan bann semen segonder par egzanp anler kot Mr Ciseau dan Bernard.

Kot Ms Gemma ziska pou al dan semen Anse Major.

Enn de landrwa dan Beau Belle partou kot nou’n demann re sirfas pour ki Bel Ombre i reste sa zoli distrik parey i ete.

Mon anvi retourn lo sa pwen lalimyer mwan.

Lalimyer sa ki mon'n tann PS dir taler se sa survey ki PUC i fer.
Parske Bel Ombre i annan anviron 2an i annan landrwa ki nou anvi met lalimyer nou pa kapab preske, i annan sa kontrent kot PUC i bezwen fer sa survey avan epi li Land Transport i vini i fer, i met ki fer enstale.

Mon pa konnen si ou ti pe donn li en garanti PS poudir dan sa Bidze ki nou ti pe donn ou lannen prosenn tou sa bann survey land transport avek PUC pou ganny er parske nou annan dimoun i pe bezwen lalimyer e no pa ankor gannyen?

Sa i mon premye kestyon.


i war Dezyenm dan non-financial assets, renovasyon annan mon'n lagrandisman bann bridge dan distrik.

So mon ti a kontan demande si zot pe pran konsiderasyon Bel Ombre?

Parske Bel Ombre nou annan Le Niole, Le Niole kot Bis Vire o bor tretman delo nou annan en pon la ki konnekte bann dimoun from bis vire, tretman delo pou la lo bout le Niole, lot bout Le Niole.

En pon ki'n konstrir en pe letan pase ptipti i a pe avarye pou pran konsiderasyon an relasyon avek li.
Parske i annan bokou konstriksyon konmela plizyer transpor pe pas lo la pou sekiriz nou bann dimoun.

Epi nou annan pon ki antre Mont Simpson lower ki deservi kot la fanmir Pool i reste ziska kot bann Rousseau anler.

La osi i annan en pon ki demann en pe lagrandisman.

Parske i annan detrwa pou ki nou'n fer Bel Ombre i annan Fisherman’s Cove kot Dr Malulu, avek anler kot la fanmir Pool lo site so nou annan sa pou nou fer.

Epi mon ti a kontan dernyen an relasyon avek bann crash barriers.
Sa de dernyen lannen nou ti ganny dir poudir napa finans.

So nou pa kapab-zot pa kapab supply distrik lo la kantite crash barriers ki nou demande avek laglas.

So mon pe gete si lannen prosenn nou pou ansanm en pe plis crash barriers kot i neseser, sirtou dan sa gran kontour Le Niole, apre ki nou'n kit vilaz gala e detrwa lezot landrwa.

Mirrors;- nou annan en pti problenm avek bann mirrors ki zot pe enstale ozordi parske parfwa ou a krwar i glis en pti gin lo sa poto oubyen i vire.
Parske mon pa konnen si son fason sa, parske parfwa Angle letan ou pe sorti bomaten i diferan avek ler ou retourn kot ou dan semen ou vwar poudir i annan en sanzman dan son angle.

So i annan sa bann mirrors parske i en pe pli leze konpare avek sa bann avan.

So mon mazinen kekfwa sa osi i ava enportan pou zot tyeke.

E avek sa mon a dir ou mersi bokou Mr Chair.

MR SPEAKER Thank you.

CEO.

CEO PARINDA HERATH Mersi Mr Chair.


Lo kote streetlights wi Onorab nou annan provizyon pou lannen prosenn pou enstal lalimyer dan tou distrik.

E parey la ki nou'n fer nou'n sanz sa stratezi si oule, kot nou pe ganny difikilte retar avek bann zafer cab.

Nou pe al procure nou bann cab nou menm e osi annan landrwa kot nou kapab nou pou komans enstal solar lights.
So pou solar lights nou pa bezwen vizit avek PUC nou pou bezwen byensir en vizit avek DA pou nou konnen ki bann landrwa ki i annan priyorite dan distrik.

So 64 Verbatim Report NAS Sitting Thursday 17th November, 2022 annefe nou komans sa travay la e nou pou kontinyen dan lannen prosenn.

Le Niole sa bridge apre bus turning area, i deza nou deza annan en plan ki'n fini pare pou agrandi li.

E mon ekspekte mon pou kapab fer ki sometime early next year.
Mont Simpson sa bridge ki ou pe dir mon i pa lo nou lalis pou le moman, selman nou ava fer en vizit avek distrik zot ava enform nou.

Lo kote crash barriers wi lannen prosenn nou annan en Bidze ki si mon pa tronpe 1milyon, wi R1milyon crash barriers.

I pa pou sifi pou tou distrik byensir, ki nou anvi fer se distrik pou poz avek nou 2 oubyen 3 landrwa priyorite dan zot distrik.
E nou prezan nou bann teknisyen pou bezwen vin gete byensir nou bezwen evalye lo nou kote teknik si bann landrwa ki bezwen en crash barriers.

E nou ava sey accommodate sa bann demann dan distrik.

Me selman byensir i pou annan en limit ki annan pou fer avek Bidze ki available.

Lo kote mirrors, mon ava fer get sa ek bann kontrakter ki enstale, petet i annan en fason pou ser li en pe plis.

Me selman i annan sa konponan vandalizm ki arive osi ki par ler i annan dimoun i zwe avek.

Mersi Mr Chair.
Mersi Mr Chair.

MR SPEAKER Mersi.

Bon nou a pran kestyon Onorab Cosgrow.

HON WALLACE COSGROW Mr Speaker mersi bokou.

Mon konnen mon'n lev mon lanmen en pti pe tar.

Me mon annan zis en pti kestyon en?

I an relasyon avek sa ki Minis ti pe koz lo la yer i an relasyon avek sa ki Minis ti pe koz lo la taler konsernan kot zot fouy trou partou dan semen apre ler ou'n fini met koltar zot fouy trou partou dan semen.
Mon pe get avek SLTA si zot annan okenn plan, sirtou bann main artery en, pou enkorpor bann service lane plis dan sa bann landrwa, kot ler prezan ou annan travay pou fer, sa bann utility company zot annan travay pou fer, zot ava kapab antre dan sa bann lanes dan plas al kas semen bann main semen ki apre i vin en problenm ou bezwen al resurface.

Apre Mr Speaker an pasan ou konnen nou'n toultan dir lo sa kote ki poudir i dan Gouvernman, nou'n dir nou kontinyen problenm efficiency annan repete.
Me ozordi apre midi mon kontan Onorab Henrie in konfirm sa ler in demann avek Minis pou koz avek son bann lezot koleg dan Cabinet pou vin at least as efficient as SLTA i ete.

Mersi bokou Mr Speaker.

(APPLAUSE) MR SPEAKER Thank you.

CEO ou annan son kestyon?

Premye pwen.

CEO PARINDA HERATH Mersi Mr Chair.

Wi Onorab lo kote service corridor sa ki ou pe- i en keksoz ki nou toultan nou ankouraz bann utility companies pou servi.
Me problenm ki nou annan pou lemoman anba tou nou bann semen letan ou gete bann main arteries i annan en kantite bann vye network ki deza pe ganny servi.

E avek letan ki'n arive, either zot in kase oubyen zot bezwen resanze.

E la sirtou la avek delo ki le koupe, sak fwa delo i re ouver, nou war i annan plizyer landrwa ki bann tiyo i andomaze.

E apre en pe letan semen i ganny bann trou oubyen whatever ki nou bezwen travay lo la.

i annan en Utilities Committee anba Ministry of- anba Planning Authority.
E zot sa Utilities Committee i tyek tou sa bann plan ki vini ki nouvo proze utilities e mon krwar zisteman zot ankouraz tou sa bann utilities pou servi en corridor kot i posib.

Mersi Mr Chair.

Me selman MR SPEAKER Mersi CEO.

Bon in pran nou en pe plis i letan ki mon ti'n kalkile me selman mersi pou zot pasyans.

Nou'n aprezan pare pou vot lo Bidze Seychelles Land Transport Agency pou en total R176milyon, 975mil.

Manm ki an faver lev lanmen silvouple?

Thank you.

Tou Manm in vote mon krwar.


Lo sa Bidze pou Seychelles Land Transport Agency 30 Manm in vot pour, 0 kont e 0 abstansyon, donk sa Bidze in aprouve avek inanimite.

Felisitasyon Land Transport Agency.


Mon konnen bokou dimoun in remersye sa agency, me selman mwan mon ti a kontan felisit CEO Herath pou konesans son bann proze, mon krwar lo tou pwen tou sa bann proze ki in mansyonnen … 65 Verbatim Report NAS Sitting Thursday 17th November, 2022 (APPLAUSE) MR SPEAKER … in annan keksoz pou dir lo la, byen, annan en pti pe pasyans silvouple.

Madanm Clerk i dir mwan mansyonn bann antite ki pou aparet demen pou benefis piblik.
E demen nou annan plito bann antite Minister Internal Affairs.

E enkli Disaster Risk Management, Department of Immigration and Civil Status, Seychelles Prison Service e Department of Police.

E apre an plis ki sa i annan Seychelles Fire and Rescue Services Agency.

So la i la pou demen.

sa i Donk mersi tou bann Manm.

Mersi delegasyon Minis, Bann zofisye pou zot partisipasyon.

Bon ainsi ca chève le troisième jours.

Donk nou a repran Lasanble demen 9er pou kontinyen travay.
Nou a repas dan Staz Lasanble pou nou fer sorti silvouple.

Adjourn.

(ADJOURNMENT) 66